alphones-kannanthanam-on-muttambalam-kottayam-funeral-issue | ഏത് രാഷ്ട്രീയപ്പാർട്ടിയായാലും മൃതദേഹത്തോട് അനാദരവ് കാണിക്കുന്നത് തെറ്റാണെന്ന് ബിജെപി നേതാവ് അൽഫോൻസ് കണ്ണന്താനം; ജാതിയും മതവും പറഞ്ഞ് ജനങ്ങളെ തമ്മിലടിപ്പിച്ച് അതിൽ നിന്ന് ഇറ്റുവീഴുന്ന ചോരകുടിക്കാൻ കൊതിച്ച് കാത്തിരുന്ന ബിജെപിയുടെ ഹീനമായ രാഷ്ട്രീയമാണ് കോവിഡിനേക്കാൾ വലിയ മഹാമാരിയെന്ന് വി എൻ വാസവൻ; കോവിഡ് ബാധിച്ച് മരിച്ച വ്യക്തിയുടെ മൃതദേഹം ദഹിപ്പിക്കുന്നത് ബിജെപി കൗൺസിലറുടെ നേതൃത്വത്തിൽ തടഞ്ഞ സംഭവത്തിൽ രാഷ്ട്രീയ വിവാദം കനക്കുന്നു - MarunadanMalayalee.com\nഏത് രാഷ്ട്രീയപ്പാർട്ടിയായാലും മൃതദേഹത്തോട് അനാദരവ് കാണിക്കുന്നത് തെറ്റാണെന്ന് ബിജെപി നേതാവ് അൽഫോൻസ് കണ്ണന്താനം; ജാതിയും മതവും പറഞ്ഞ് ജനങ്ങളെ തമ്മിലടിപ്പിച്ച് അതിൽ നിന്ന് ഇറ്റുവീഴുന്ന ചോരകുടിക്കാൻ കൊതിച്ച് കാത്തിരുന്ന ബിജെപിയുടെ ഹീനമായ രാഷ്ട്രീയമാണ് കോവിഡിനേക്കാൾ വലിയ മഹാമാരിയെന്ന് വി എൻ വാസവൻ; കോവിഡ് ബാധിച്ച് മരിച്ച വ്യക്തിയുടെ മൃതദേഹം ദഹിപ്പിക്കുന്നത് ബിജെപി കൗൺസിലറുടെ നേതൃത്വത്തിൽ തടഞ്ഞ സംഭവത്തിൽ രാഷ്ട്രീയ വിവാദം കനക്കുന്നു\nJuly 27, 202007:15 PM IST Permalink\nകോട്ടയം: കോവിഡ് ബാധിച്ച് മരിച്ച വ്യക്തിയുടെ മൃതദേഹം ദഹിപ്പിക്കുന്നത് തടഞ്ഞ സംഭവത്തിൽ പ്രതികരണവുമായി മുൻ കേന്ദ്രമന്ത്രിയും ബിജെപി നേതാവുമായ അൽഫോൻസ് കണ്ണന്താനം രംഗത്തെത്തി. ബിജെപി കൗൺസിലറുടെ നേതൃത്വത്തിൽ കഴിഞ്ഞ ദിവസം നടന്ന സംഭവം കോട്ടയത്തിന് തന്നെ അപമാനകരമാണെന്നും അദ്ദേഹം പറയുന്നു. അവിടെ കണ്ടത് വിവരക്കേടാണ്. ഏത് രാഷ്ട്രീയപ്പാർട്ടിയായാലും മൃതദേഹത്തോട് അനാദരവ് കാണിക്കുന്നത് തെറ്റാണെന്നും കണ്ണന്താനം കൂട്ടിച്ചേർത്തു.\nലോകത്ത് എവിടെ ചെന്നാലും കോട്ടയത്തെ കുറിച്ച് അഭിമാനത്തോടെയാണ് പറയാറ്. കേരളത്തിൽ തന്നെ പൂർണസാക്ഷരത നേടിയ ജില്ലയാണ് കോട്ടയം. അക്ഷരനഗരം എന്നാണ് കോട്ടയം അറിയപ്പെടുന്നത്. പക്ഷേ ഇന്നലെ സംഭവിച്ചത് കോട്ടയത്തെ പേരിനും പ്രശസ്തിക്കും കോട്ടം സംഭവിക്കുന്ന കാര്യമായി പോയി എന്നും കണ്ണന്താനം പറഞ്ഞു.\nബിജെപി കൗൺസിലറുടെ നേതൃത്വത്തിലാണ് ഇതെല്ലാം നടന്നത് എന്ന് ചൂണ്ടിക്കാട്ടിയപ്പോൾ ആരുടെ നേതൃത്വത്തിലായാലും ഏത് പാർട്ടിക്കാരനായാലും അത് തെറ്റ് തന്നെയാണെന്നായിരുന്നു കണ്ണന്താനത്തിന്റെ മറുപടി. ആര് വിവരക്കേട് കാണിച്ചാലും ആര് തെറ്റ് ചെയ്താലും അത് തെറ്റാണ്. ഏത് രാഷ്ട്രീയപാർട്ടിയായാലും അത് തെറ്റാണ്. ഇതിൽ സ്ഥലം എംഎൽഎയുടെ ഭാഗത്തും തെറ്റുണ്ടായി. ആളുകളെ പറഞ്ഞ് മനസിലാക്കാനുള്ള കഴിവ് അദ്ദേഹത്തിനുണ്ടായില്ലെന്നും തിരുവഞ്ചൂരിനെ കുറ്റപ്പെടുത്തി കണ്ണന്താനം പറഞ്ഞു. തിരുവഞ്ചൂർ അവിടെ ഉണ്ടായിരുന്നല്ലോ. മൃതദേഹം ദഹിപ്പിച്ചാൽ പുകയിൽ നിന്ന് വൈറസ് പിടിക്കില്ലെന്ന് പറഞ്ഞുമനസിലാക്കാൻ അദ്ദേഹത്തിന് കഴിവില്ലേ, ഏതൊരു ജനപ്രതിനിധിയും ചെയ്യേണ്ട കാര്യമല്ലേ, എന്തുകൊണ്ട് ജനങ്ങളെ പറഞ്ഞ് മനസിലാക്കാൻ പറ്റിയില്ല.,എന്നായിരുന്നു കണ്ണന്താനം ചോദിച്ചത്.\nസംഭവത്തിൽ ബിജെപിയേയും കോൺഗ്രസിനെയും രൂക്ഷമായി വിമർശിച്ച് സിപിഎം രംഗത്തെത്തിയിരുന്നു. ജനങ്ങളെ തെറ്റിദ്ധരിപ്പിച്ച് ബിജെപി മേഖല സെക്രട്ടറി കൂടിയായ ടി എൻ ഹരികുമാർ രാഷ്ട്രീയം കളിക്കുകയായിരുന്നു എന്നും തിരുവഞ്ചൂർ രാധാകൃഷ്ണൻ എംഎൽഎ അതിന് കൂട്ടുനിൽക്കുകയായിരുന്നു എന്നും സിപിഎം ജില്ലാ സെക്രട്ടറി വി എൻ വാസവൻ ആരോപിച്ചു. 'മനുഷ്യരാശിയുടെ മുഴുവൻ ജീവനെടുക്കും വിധം പടർന്നു പിടിക്കുന്ന മഹാമാരിയുടെകാലത്ത് ജാതിയും മതവും പറഞ്ഞ് ജനങ്ങളെ തമ്മിലടിപ്പിച്ച് അതിൽ നിന്ന് ഇറ്റുവീഴുന്ന ചോരകുടിക്കാൻ കൊതിച്ച് കാത്തിരുന്ന ബിജെ പി യുടെ ഹീനമായ രാഷ്ട്രീയമുണ്ടല്ലോ, അതാണ് കൊവിഡിനേക്കാൾ വലിയ മഹാമാരി. ആ വിഷം അത് മനസിൽ നിന്ന് മായാതെ അത്തരക്കാർക്ക് എങ്ങനെയാണ് ജനങ്ങളെ ഒന്നായികണ്ട് അവർക്ക് വേണ്ടി പ്രവർത്തിക്കാൻ സാധിക്കുക.'- അദ്ദേഹം ഫേസ്‌ബുക്ക് പോസ്റ്റിൽ ചോദിച്ചു.\nവി എൻ വാസവന്റെ കുറിപ്പിന്റെ പൂർണരൂപം:\nഇന്നലെ വളരെ വൈകിയാണ് വീട്ടിൽ എത്തിയത്, കോവിഡ് ബാധിച്ച് മരിച്ച ചുങ്കം സിഎംഎസ് കോളജ് ഭാഗം നടുമാലിൽ ഔസേഫ് ജോർജിന്റെ മൃതദേഹം സംസ്‌കരിക്കുന്നതിനെ ചൊല്ലി ഉയർന്ന തർക്കങ്ങളും, ഒടുവിൽ രാത്രി വൈകി അത് സംസ്‌കരിക്കേണ്ടി വന്നതുമാണ് ഞായാഴച്ചയുടെ സമയം ഏറെ അപഹരിച്ചത്.\nപാവപ്പെട്ട ജനങ്ങളെ പറഞ്ഞു തെറ്റിദ്ധരിപ്പിച്ച് അവരെ മുന്നിൽ നിർത്തി ഒരുസംഘം ബിജെപിക്കാർ നടത്തിയ ഹീനമായ രാഷ്ട്രീയക്കളിയാണ് കോട്ടയത്തിനും കേരളത്തിനും അപമാനമായത്. അതിന് നേതൃത്വം നൽകിയ മാന്യദ്ദേഹം കോട്ടയം നഗരസഭയിലെ തിഞ്ഞെടുക്കപ്പെട്ട ജനപ്രതിനിധികൂടിയായായിരുന്നു എന്നതാണ് ഏറെ ദുഃഖകരം.\nമനുഷ്യരാശിയുടെ മുഴുവൻജീവനെടുക്കും വിധം പടർന്നു പിടിക്കുന്ന മഹാമാരിയുടെകാലത്ത് ജാതിയും മതവും പറഞ്ഞ് ജനങ്ങളെ തമ്മിലടിപ്പിച്ച് അതിൽ നിന്ന് ഇറ്റുവീഴുന്ന ചോരകുടിക്കാൻ കൊതിച്ച് കാത്തിരുന്ന ബിജെപി യുടെ ഹീനമായ രാഷ്ട്രീയമുണ്ടല്ലോ, അതാണ് കൊവിഡിനേക്കാൾ വലിയ മഹാമാരി. ആ വിഷം അത് മനസിൽ നിന്ന് മായാതെ അത്തരക്കാർക്ക് എങ്ങനെയാണ് ജനങ്ങളെ ഒന്നായികണ്ട് അവർക്ക് വേണ്ടി പ്രവർത്തിക്കാൻ സാധിക്കുക.\nകോട്ടയം നഗരസഭയുടെ പൊതുശശ്മാനം മാത്രമല്ല മുട്ടമ്പലത്ത് ഈ പറഞ്ഞഭാഗത്തുള്ളത്. അഞ്ചോളം സംഘടനകളുടെ ശശ്മാനത്തിലേക്കുള്ള വഴികൂടിയാണിത്, അതെല്ലാം മറന്നുകൊണ്ടായിരുന്നു ബിജെപിയുടെ കളി. 56 വീടുകളാണ് ഈ റോഡിൽ ഉള്ളത്, ഒരിക്കലും ഒരുകാര്യത്തിലും എതിർപ്പ് പ്രകടിപ്പിക്കാതെ കോട്ടയത്തിന്റെ എല്ലാ പ്രവർത്തനങ്ങളിലും മുന്നിൽ നിന്നിട്ടുള്ള സാധാരണക്കാരായ ജനങ്ങൾ, അവരെ പറഞ്ഞ് തെറ്റിദ്ധരിപ്പിച്ച് ഇളക്കി വിടുകയായിരുന്നു ടി.എൻ ഹരികുമാർ. കോവിഡ് ബാധിച്ചു മരിച്ചയാളുടെ മൃതദേഹം ദഹിപ്പിച്ചാൽ അതിൽ നിന്ന് ഉയരുന്ന പുകയിലൂടെ രോഗാണുക്കൾ സമീപത്തുള്ളവരെ ബാധിക്കും എന്നാണ് ആ പാവങ്ങളോട് പറഞ്ഞത്.\nഈ മാന്യദേഹം പ്രാദേശികനേതാവല്ല, ഇന്ത്യഭരിക്കുന്ന രാഷ്ട്രീയപാർട്ടിയുടെ സംസ്ഥാന മേഖല സെക്രട്ടറികൂടിയാണ് എന്നതാണ് ദുരന്തം. തെറ്റിദ്ധരിക്കപ്പെടുന്ന ജനത്തിനെ കാര്യം പറഞ്ഞ് മനസിലാക്കി അവരെ ശരിയായ വഴിയിലേക്ക് കൊണ്ടുവരുന്നവനാകണം യഥാർത്ഥ പൊതുപ്രവർത്തകൻ എന്ന കാര്യം പോലും ഉറഞ്ഞു തുള്ളിയ ആ ചെറുപ്പക്കാരന് അറിവില്ലായിരുന്നു. എന്റെ വോട്ട് എന്നുപറഞ്ഞ് നിൽക്കുകയായിുന്നു അയാൾ.\nജില്ലാഭരണകൂടത്തിനൊപ്പം ഞങ്ങൾ ജനങ്ങളോട് സംസാരിച്ച് പ്രശ്‌നങ്ങൾ പരിഹരിക്കാൻ ശ്രമിക്കുമ്പോഴൊക്കെ ഇയാൾ അത് ഉഴപ്പുകയായിരുന്നു, രാത്രി വൈകി കനത്ത പൊലീസ് ബന്തവസിൽ മൃതദേഹം അടക്കം ചെയ്ത് അവിടെ നിന്ന് മടങ്ങുമ്പോൾ താമസക്കാരിൽ ചിലരെങ്കിലും സത്യം തിരിച്ചറിഞ്ഞിരുന്നു.\nപ്രശ്‌നം പരിഹരിക്കാനുള്ള ചർച്ചകളിൽ പങ്കാളിയാവേണ്ട കോട്ടയം എംഎൽഎ തിരുവഞ്ചൂർ രാധാകൃഷ്ണൻ അവിടെ എത്തിയപ്പോൾ ബിജെപി കൗൺസിലർക്കൊപ്പം ചേരുകയായിരുന്നു. ഇതാണ് ഏറെ വേദനാജനകമായത്. നമ്മൾക്ക് ഇവിടെ നിന്ന് സംസ്‌കാരം മാറ്റാം എന്ന തീരുമാനമാണ് അവിടെ ഒരു മുറിയിൽ ബിജെപിക്കാരുമായുള്ള കൂടിയാലോചനയ്ക്ക് ശേഷം അദ്ദേഹം പ്രഖ്യാപിച്ചത്.\nഇനി കോട്ടയത്ത് കൂടുതൽ മരണമുണ്ടായാൽ നമ്മൾ എന്തു ചെയ്യും എന്നകാര്യം ആലോചിക്കണം എന്ന നിലപാട് ഞാൻ സ്വീകരിച്ചപ്പോൾ അദ്ദേഹം ഒന്നും മിണ്ടാതെ നിന്നു. ഈ വഴിയിലൂടെ തന്നെ മറ്റു സമദായങ്ങളുടെ പൊതുശ്മശാനത്തിലേക്ക് പോവണ്ടേ, ആ കൂട്ടത്തിൽ ഒരാൾക്ക് ഇങ്ങനെ ഒരു അവസ്ഥ വന്നു ചേർന്നാൽ എന്തു ചെയ്യും തുടങ്ങിയ എന്റെ ചോദ്യങ്ങൾക്ക് എം എൽ എയ്ക്ക് ഒന്നും പറയാൻ ഇല്ലാതായി.\nകോട്ടയം നഗരസഭയിൽ 35 വർഷം ജോലി ചെയ്ത വ്യക്തിയുടെ മൃതശരീരമാണ് ആ ശശ്മാനത്തിൽ അടക്കം ചെയ്യാൻ എത്തിച്ചത്. അതിന് മുൻ നിരയിൽ നിൽക്കേണ്ട നഗരസഭാ ചെയർമാനും എംഎൽഎ യുടെ കൂടെ കൂടി രാഷ്ട്രീയം കളിച്ചു.മുട്ടമ്പലത്ത് നടത്തിയ ഹീനമായ മറ്റൊരു പ്രചരണം മരണമടഞ്ഞ വ്യക്തിയെ പള്ളിയിൽ അടക്കാതെ ഉപേക്ഷിച്ചപ്പോഴാണ് ഇങ്ങോട്ടു കൊണ്ടുവന്നത് എന്നാണ്. പക്ഷെ എന്താണ് യാഥാർത്ഥ്യം, അദ്ദേഹം ഒരു പ്രാർത്ഥനാ സഭയിൽ അംഗമാണ് അവർക്ക് സ്വന്തമായി സെമിത്തേരി ഇല്ല. ആളുകൾ മരണമടയുമ്പോൾ തദ്ദേശസ്വയംഭരണ സ്ഥാപനങ്ങളുടെ പൊതു ശ്മശാനത്തിലാണ് അടക്കം ചെയ്യുന്നത്. ഇതെല്ലാം ഔദ്യോഗികമായി നഗരസഭയിൽ നിന്ന് അറിഞ്ഞതിനുശേഷമാണ് ബിജെപി കേവലം രാഷ്ട്രീയ ലാഭത്തിനുവേണ്ടി വർഗീയ കാർഡ് ഇറക്കി നേട്ടം കൊയ്യാൻ ശ്രമം നടത്തിയത്. അതിന് കുടപിടിക്കേണ്ട ഗതികേടിലേക്ക് കോട്ടയം എം എൽ എയും കൂട്ടരും മാറിയത്.\nഇവരോട് എനിക്ക് പറയാനുള്ള ഒരുകാര്യമാണ്, കണ്ണൂരിലെ കതിരൂരിൽ കോവിഡ് ബാധിച്ച മരിച്ച മുഹമദ്ദിന്റെ ഖബറടക്ക ദൗത്യം നിർഹിച്ചത് ഡി വൈ എഫ് പ്രവർത്തകരായിരുന്നു. മഹാമാരിയുടെ കാലത്ത് എങ്ങനെയാണ് പൊതുപ്രവർത്തകരും സംഘടനകളും പ്രവർത്തിക്കേണ്ടതെന്ന് ഇതിനപ്പുറം മറ്റൊരു ഉദാഹരണം എനിക്ക് മുന്നോട്ട് വയ്ക്കാനില്ല. തെറ്റുകൾ തിരുത്തുമെന്ന് നമ്മൾക്ക് പ്രത്യാശിക്കാം.\nഎന്നാൽ പ്രശ്‌നത്തിൽ രാഷ്ട്രീയ മുതലെടുപ്പിന് ശ്രമിക്കുന്നതിനെ പ്രോത്സാഹിപ്പിക്കരുതെന്ന് തിരുവഞ്ചൂർ രാധാകൃഷ്ണൻ എംഎൽഎ പ്രതികരിച്ചു. ‘പ്രശ്‌നം ആരംഭിച്ച് രണ്ട് മണിക്കൂറിനുള്ളിലുള്ളിൽ പ്രദേശത്ത് എത്തി വിഷയത്തിലിടപെട്ടിരുന്നു. അതേസമയം മുട്ടമ്പലത്ത് പ്രദേശവാസികളെ സംഘടിപ്പിച്ച് കോവിഡ് ബാധിച്ച് മരിച്ചയാളുടെ സംസ്‌കാരം തടഞ്ഞ ബിജെപി കൗൺസിലർക്കെതിരെ കേസെടുത്തിട്ടുണ്ട്. കൗൺസിലർ ടി.എൻ ഹരികുമാറിനെതിരെയും, കണ്ടാലറിയാവുന്ന 50 പേർക്കെതിരെയുമാണ് കേസ്.


H10N3 പക്ഷിപ്പനി മനുഷ്യരിലേക്ക് പടരുന്നു; ചൈനയില് ആദ്യ കേസ് സ്ഥിരീകരിച്ചു - ഇ വാർത്ത | evartha bird flu\nH10N3 പക്ഷിപ്പനി മനുഷ്യരിലേക്ക് പടരുന്നു; ചൈനയില് ആദ്യ കേസ് സ്ഥിരീകരിച്ചു\nപക്ഷിപ്പനിയുടെ H10N3 വകഭേദം ആദ്യമായി മനുഷ്യനില് സ്ഥിരീകരിച്ചു. ചൈനയുടെ കിഴക്കന് പ്രവിശ്യയായ ജിയാങ്‌സുവിലാണ് പക്ഷിപ്പനി വൈറസിനെ മനുഷ്യനില് കണ്ടെത്തിയത്.\nപക്ഷിപ്പനി പടര്‍ത്തുന്ന ഏവിയന് ഇന്‍ഫ്‌ലുവന്‍സ് വൈറസിന്റെ നിരവധി വകഭേദങ്ങള് ലോകമെമ്പാടും റിപ്പോര്‍ട്ട് ചെയ്തിട്ടുണ്ട്. ഇതില് H5N8 ഉള്‍പ്പെടെയുള്ള വകഭേദങ്ങള് മനുഷ്യനില് പടരുന്ന കേസുകള് നേരത്തെ സ്ഥിരീകരിച്ചിട്ടുണ്ട്. H10N3 വകഭേദം ഇതാദ്യമായാണ് മനുഷ്യനില് സ്ഥിരീകരിക്കുന്നത്.\nപക്ഷിപ്പനിയുടെ തീവ്രത കുറഞ്ഞ വൈറസ് വകഭേദമാണ് H10N3. പക്ഷിപ്പനിയില് H5N8 വകഭേദമാണ് പക്ഷികളെ സാരമായി ബാധിക്കുന്നത്. വടക്കു-കിഴക്കന് ചൈനയിലെ ഷെന്യാങ് നഗരത്തില് കഴിഞ്ഞ ഏപ്രിലില് പക്ഷിപ്പനിയുടെ H5N8 വകഭേദം റിപ്പോര്‍ട്ട് ചെയ്തിരുന്നു.\nകേരളത്തില് കഴിഞ്ഞ വര്‍ഷം പക്ഷിപ്പനി ആശങ്കയാഴ്ത്തിയിരുന്നു. ആലപ്പുഴയിലും കുട്ടനാട്ടിലും ആയിരക്കണക്കിന് താറാവുകളുടെയും കോഴികളുടെയും നാശത്തിന് വഴിയൊരുക്കിയത് H5N8 ഏവിയന് ഇന്‍ഫ്‌ലുവന്‍സ വൈറസാണ്. അത് കൊണ്ടു തന്നെ ജാഗ്രതയായിരിക്കണമെന്നാണ് ആരോഗ്യവകുപ്പിന്റെ നിര്‍ദേശം.


ദാമ്പത്യത്തില് സന്തോഷം നിറയ്ക്കാന് ഇതിനാകും! | Webdunia Malayalam\nനിങ്ങൾ ഇയർ ബഡ്സ് ഉപയോഗിക്കുന്നവരാണോ? എന്നാൽ നിങ്ങളുടെ ചെവിയുടെ ആരോഗ്യം അപകടത്തിലാണ്\nകാല്‍തൊട്ട് വണങ്ങുന്നത് അനുഗ്രഹം മേടിക്കാന് മാത്രമല്ല!\nവാസ്തു, ഒരു വിശ്വാസം തന്നെയാണ്. ഏത് ശുഭകാര്യങ്ങള്‍ക്കും വാസ്തു നോക്കാത്തവര് ഉണ്ടാകില്ല. വിവാഹം വൈകാനുള്ള പല കാരണങ്ങളിലൊന്നാണ് വാസ്തുദോഷം. പല കാര്യങ്ങളിലും പ്രാധാന്യമുള്ളതുപോലെ തന്നെ വിവാഹത്തിലും വാസ്തുവിന് പ്രാധാന്യമുണ്ടെന്നാണ് ഇത് വ്യക്തമാക്കുന്നത്. വീടുനിര്‍മാണത്തില് സംഭവിച്ചിട്ടുള്ള തെക്കുവടക്കു ദോഷങ്ങള് വിവാഹം വൈകാന് കാരണമാകാറുണ്ട്.\nവാസ്തു എന്നത് വെറുമൊരു വിശ്വാസമല്ല, ശാസ്ത്രം തന്നെയാണ്. അതുകൊണ്ടുതന്നെ വീടു വയ്ക്കുന്നതു മുതല് പല കാര്യങ്ങള്‍ക്കും വാസ്തു നോക്കുന്നതും സാധാരണമാണ്. സമാധാനവും സന്തോഷവും സ്‌നേഹവും നിറഞ്ഞ ദാമ്പത്യം എല്ലാവരുടെയും സ്വപ്നമാണ്. സ്വപ്നത്തിനായി ചില വിശ്വാസങ്ങള് ഒക്കെ പാലിക്കുന്നതില് തെറ്റില്ലെന്ന് കരുതുന്നവരാണ് പുതുതലമുറയില് ഉള്ളവരും.\nഅതുപോലെ തന്നെ പ്രധാനമാണ് പങ്കാളികള് കിടക്കുമ്പോള് തെക്കോട്ടു തല തിരിച്ചു വച്ചു കിടക്കണമെന്നത്. വടക്ക് ഭാഗത്തേക്ക് തല വെച്ച് കിടക്കരുതെന്ന് പഴമക്കാര് വരെ പറയാറുണ്ട്. ഇത് ശരീരത്തിന് നല്ല ഊര്‍ജം ലഭ്യമാക്കാന് സഹായിക്കും. ഇരുമ്പോ ലോഹമോ കൊണ്ടുള്ള കട്ടില് ഉപയോഗിക്കാന് പാടില്ല. തടിക്കട്ടില് തന്നെയാണ് നല്ലത്. അതുപോലെതന്നെ കട്ടിലിന് ഒരു കൃത്യമായ ആകൃതി ഉണ്ടായിരിക്കണം.\nകഴിവതും ബെഡ്‌റൂമില് ഇളം നിറങ്ങള് മാത്രം ഉപയോഗിയ്ക്കുക. മുറിയില് ആവശ്യമില്ലാത്ത വസ്തുവകകള് വയ്ക്കാന് പാടില്ല. ഉറങ്ങാന് കിടക്കുമ്പോള് ഭര്‍ത്താവ് വലതുവശത്തും ഭാര്യ ഇടതുവശത്തുമായി കിടക്കണം. ഇരട്ടക്കിടക്കകള്‍ക്കു പകരം ഒറ്റക്കിടക്ക മാത്രം ഉപയോഗിയ്ക്കുക. ഇത് ഐക്യവും പോസിറ്റിവിറ്റിയും നില നിര്‍ത്താന് സഹായകമാണ്.\nബെഡ്‌റൂമില് നിന്നു കഴിവതും ഫോണ്, ലാപ്‌ടോപ്പ് തുടങ്ങിയ സാമഗ്രികള് ഒഴിവാക്കാന് ശ്രദ്ധിക്കണം. ഇനി ഉണ്ടെങ്കില്‍ത്തന്നെ കട്ടിലിനടുത്തു നിന്നും നീക്കി സൂക്ഷിക്കണം. അല്ലെങ്കില് സ്വാഭാവികമായും ടെന്‍ഷനും വഴക്കുമെല്ലാം ഉണ്ടാകാന് സാധ്യതയുണ്ട്. ബെഡ്‌റൂമില് കഴിവതും കണ്ണാടി വയ്ക്കരുത്. ഇത് തെറ്റിദ്ധാരണകള്‍ക്കും വഴക്കുകള്‍ക്കും ഇടയാക്കും. ഉണ്ടെങ്കില് തന്നെ അത് രാത്രിയില് മൂടി വയ്ക്കാന് ശ്രദ്ധിക്കണം.\nസൗന്ദര്യവും ജ്യോതിഷവും തമ്മിൽ എന്തെങ്കിലും ബന്ധമുണ്ടോ?. മുഖത്തെ കറുത്ത പാടുകൾ മാറ്റാനും ...


NewsAtFirst | ബിപിഎല് റേഷന് കാര്‍ഡ് ഉടമകളിലെ അനര്‍ഹരെ കണ്ടെത്താന് പ്രത്യേക സംഘങ്ങള് | kerala news | malayalam news | latest malayalam news | latest kerala news | exclusive malayalam news | exclusive kerala news | kerala breaking news | malayalam cinema news | kerala automotive news | malayalam political news | kerala political news\nബിപിഎല് റേഷന് കാര്‍ഡ് ഉടമകളിലെ അനര്‍ഹരെ കണ്ടെത്താന് പ്രത്യേക സംഘങ്ങള്\nതിരുവനന്തപുരം: ബിപിഎല് റേഷന് കാര്‍ഡ് ഉടമകളിലെ അനര്‍ഹരെ കണ്ടെത്താന് പ്രത്യേക സംഘങ്ങള് രൂപീകരിച്ചു. തിങ്കളാഴ്ച മുതല് പരിശോധന ആരംഭിക്കും. റേഷനിംഗ് ഇന്‍സ്പെക്ടര് മുതല് ജില്ലാ സപ്ലൈ ഓഫിസര്‍മാര് വരെ ഉള്‍പ്പെടുന്നതാണ് സംഘം.\nനൂറോളം റേഷന് കടയുടമകളും അനര്‍ഹമായി ബിപിഎല് കാര്‍ഡ് കൈവശം വെയ്ക്കുന്നുണ്ടെന്നാണ് കണ്ടെത്തിയിരിക്കുന്നത്. റേഷന് സാധനങ്ങള് വാങ്ങുന്നതിനേക്കാള് കൂടുതല് മറ്റ് ആനുകൂല്യങ്ങള്‍ക്കായി മുന്‍ഗണനാ കാര്‍ഡുകള് ഉപയോഗിക്കുന്നതായും അധികൃതര് കണ്ടെത്തിയിരുന്നു. ഈ പശ്ചാത്തലത്തിലാണ് പരിശോധന കര്‍ശനമാക്കാന് തീരുമാനിച്ചത്. ഓണക്കിറ്റ് വിതരണത്തിനൊപ്പമാകും പരിശോധന നടക്കുക.\nറേഷന് കാര്‍ഡിന് ഓണ്‍ലൈന് വഴി അപേക്ഷിക്കണം\nകോഴിക്കോട്: പുതിയ റേഷന് കാര്‍ഡ് ആവശ്യമായവര് വരുമാന സര്‍ട്ടിഫിക്കറ്റ്, വീട്ടു നമ്പര് കാണിക്കുന്ന രേഖ എന്നിവ സഹിതം ഓണ്‍ലൈനായി അപേക്ഷ സമര്‍പ്പിക്കണമെന്ന് വടകര താലൂക്ക് സപ്ലൈ ഓഫീസര് അറിയിച്ചു. അക്ഷയ കേന്ദ്രങ്ങളില് നിന്നും വീട്ടിലിരുന്ന് ഓൺ ലൈനായും അപേക്ഷിക്കാം. ഇങ്ങനെ സമര്‍പ്പിക്കുന്ന അപേക്ഷകള് സപ്ലൈ ഓഫീസില് പരിശോധിച്ച് അംഗീകരിക്കുമ്പോള് അപേക്ഷകന് നല്‍കിയ മൊബൈല് നമ്പറില് ലഭിക്കുന്ന ഒ.ടി.പി ഉപയോഗിച്ച് റേഷന് കാര്‍ഡ് പ്രിന്റ് ചെയ്യാം. ഇവര് പുതിയ റേഷന് കാര്‍ഡിനു വേണ്ടി ഒരു ഘട്ടത്തിലും സപ്ലൈ ഓഫീസില് വരേണ്ടതില്ല. അപാകതയുള്ളതോ കൂടുതല് അന്വേഷണം ആവശ്യമുള്ളതോ ആയ അപേക്ഷകള് തിരിച്ചയക്കും.\nവീട്ടു നമ്പര് കിട്ടത്തവര്‍ക്കുള്ള റേഷന് കാര്‍ഡ് നല്‍കുന്നതിന് വിശദമായ അന്വേഷണം നടത്തേണ്ടതിനാൽ ഇത്തരം അപേക്ഷകള് ഇനിയൊരു അറിയിപ്പിന് ശേഷം മാത്രമേ സ്വീകരിക്കൂ.\nതിരുവനന്തപുരം ബിപിഎല് റേഷന് കാര്‍ഡ് ഉടമകളിലെ അനര്‍ഹരെ കണ്ടെത്താന് പ്രത്യേക സംഘങ്ങള് രൂപീകരിച്ചു തിങ്കളാഴ്ച മുതല് പരിശോധന ആരംഭിക്കും റേഷനിംഗ് ഇന്‍സ്പെക്ടര് മുതല് ജില്ലാ സ??...\nആരോഗ്യമന്ത്രിക്കെതിരെ അശ്ലീല പരാമര്‍ശം; പി.സി ജോര്‍ജിനെതിരെ കേസ്\nബത്തേരി കോഴ ആരോപണം; കെ സുരേന്ദ്രൻ പരിശോധനക്ക് ഹാജരാകണം


കല്ലേച്ചി: വിവാഹവാഗ്ദാനം നല്‍കി പീഡിപ്പിച്ചതായി പരാതി\nവിവാഹവാഗ്ദാനം നല്‍കി പീഡിപ്പിച്ചതായി പരാതി\nവിവാഹവാഗ്ദാനം നല്‍കി പീഡിപ്പിച്ചു ഗര്‍ഭിണിയാക്കിയതായി പരാതിയുമായി ഒരു പ്രമുഖവ്യക്തിക്കെതിരെ പതിനാറുകാരി രംഗത്തെത്തി. കണ്ണ്വാശ്രമത്തിലെ അന്തേവാസിയായ കണ്ണ്വമഹര്‍ഷിയുടെ വളര്‍ത്തുമകള് ശകുന്തളയാണ് പരാതിക്കാരി. പൂരുവംശജനായ ദുഷ്യന്ത മഹാരാജാവിനെതിരെയാണ് പരാതി. സംഭവം നടക്കുമ്പോള് വളര്‍ത്തച്ഛനായ കണ്ണ്വന് ഒരു വിദേശപര്യടനത്തിലായിരുന്നു. ഈ തക്കത്തിന് വേട്ടയ്ക്കാണെന്നും പറഞ്ഞ് വനത്തില് കടന്ന പ്രതി തന്നെ രാജപത്നിയാക്കുമെന്നും ആനയെവാങ്ങിത്തരുമെന്നും വനജ്യോത്സ്നയെ എല്ലായ്പോഴും പുഷ്പിണിയാക്കുമെന്നും മറ്റും പറഞ്ഞ് പീഡിപ്പിക്കുകയും അത്മൂലം ഗര്‍ഭിണിയായ തന്നെ അറിയില്ലെന്നും പറഞ്ഞ് ഭീഷണിപ്പെടുത്തുകയും ആട്ടിയിറക്കുകയുമായിരുന്നു എന്ന് ആശ്രമം പോലീസ് സ്റ്റേഷനില് നല്‍കിയ പരാതിയില് പറയുന്നു.\nഎന്നാല്, ഇങ്ങനെ ഒരു സംഭവം തന്നെ രാഷ്ട്രീയമായി തേജോവധം ചെയ്യാന് കെട്ടിച്ചമച്ചതാണെന്നും സംഭവത്തിനു പിന്നില് ഗൂഡാലോചനയുണ്ടെന്നും രജാവ് അറിയിച്ചതായി കൊട്ടാരവുമായി അടുത്ത വൃത്തങ്ങള് പറഞ്ഞു. സംഭവം നടന്നു എന്നു പറയുന്നതിന് തെളിവായി പറയുന്ന അടയാളം ഇപ്പോള് കാണുന്നില്ല എന്നു പറയുന്നതു തന്നെ പരാതി വ്യാജമാണെന്നെതിന് തെളിവല്ലേ എന്ന് രാജാവ് പത്രസമ്മേളനത്തില് ചോദിച്ചു. ഏതന്ന്വേഷണവും നേരിടാന് താന് ഒരുക്കമാണ്. പ്രസ്തുത സംഭവം നടന്നു എന്ന് പറയുന്ന ദിവസം താന് "യുദ്ധകാര്യങ്ങളില് ആയുധങ്ങളുടെ പങ്ക്" എന്ന വിഷയത്തില് നടന്ന സെമിനാറില് പങ്കെടുക്കുകയായിരുന്നു. അന്നത്തെ തന്റെ പരിപാടികളുടെ ചാര്‍ട്ട് പ്രദര്‍ശിപ്പിച്ചു കൊണ്ട് അദ്ദേഹം കൂട്ടിച്ചേര്‍ത്തു.\nഅതേസമയം സംഗതി നടന്നതിന് മറ്റുധാരാളം തെളിവുകള് കൂടിയുണ്ടെന്ന് ആശ്രമത്തിലെ വക്താക്കളായ ശാര്‍ങ്ങധരന്, ഗൌതമി തുടങ്ങിയവര് അറിയിച്ചു. സംഭവം നടന്ന ദിവസം രാജാവ് ആശ്രമത്തില് വന്നിട്ടുള്ളതിന് അനസൂയ, പ്രിയംവദ തുടങ്ങിയ സ്ത്രീകള് സാക്ഷികളുമാണ്. കൂടാതെ "ദീര്‍ഘാപാംഗനെന്ന മാന്‍പേടയും ശകുന്തളയും ഒരേ കാട്ടു ജാതിയല്ലേ" എന്നു ചോദിച്ച് ആശ്രമവാസികളെ അദ്ദേഹം കളിയാക്കാന് ശ്രമിച്ചു എന്ന പരാതിയുമുണ്ട്. ഈ വിഷയത്തില് ഐ. ജി റാങ്കില് കുറയാത്ത പദവിയുള്ള ഒരു വനിതയെക്കൊണ്ടു് അന്വേഷിപ്പിക്കണമെന്നും അല്ലെങ്കില് പ്രശ്നം സി. ബി ഐക്ക് വിടണമെന്നും പത്രസമ്മേളനത്തില് മുനിമാര് ആവശ്യപ്പെട്ടു.കണ്ണ്വാശ്രമം പോലീസ് കേസ്സെടുത്ത് അന്വേഷണം നടത്തുന്നുണ്ട്.\nഅടുത്ത ദിവസത്തെ പത്രംതിരുത്ത്\nഇന്നലത്തെ പത്രത്തില് വന്ന പീഡനവാര്‍ത്തയില് കണ്ണ്വാശ്രമം പെണ്‍കുട്ടി എന്നു് ചേര്‍ക്കുന്ന പതിവു രീതിക്കു പകരം ശകുന്തള എന്ന് പേരു തന്നെ ചേര്‍ക്കേണ്ടി വന്നതില് നിര്‍വ്യാജം ഖേദിക്കുന്നു. പത്രാധിപര്\nശാകുന്തളം വീണ്ടും വായിച്ചപ്പോള് എന്റെ മന്‍സ്സില് തോന്നിയ ഒരു തമാശയാണിത്. ഇക്കാലത്താണ് ഇങ്ങനെയൊന്നു സംഭവിച്ചതെങ്കില് വെറുമൊരു പത്രവാര്‍ത്തമാത്രമാകമായിരുന്ന ഒരു സംഭവത്തെ ഇങ്ങനെ ഒരു നാടകമാക്കിയ മഹാകവീ അങ്ങേയ്ക്കു നമോവാകം. തുടര്‍ന്നു വരാവുന്ന സംഭവപരമ്പരകളെ, അന്വേഷണങ്ങളെ, മാധ്യമങ്ങളുടെ ഇടപെടലുകളെ, രാഷ്ട്രീയക്കാരുടെ ഇടപെടലുകളെ എല്ലാം ഭാവനയില് കണ്ട് ആര്‍ക്കും ഇതിന്റെ ബാക്കി ഭാഗം രചിക്കാവുന്നതാണ്.\nPosted by കല്ലേച്ചി|kallechi at 1:55 PM\nകാലികം എന്നോ സമ കാലികം എന്നോ ഏവൂരാനേ?\nഭാവനയില് കണ്ട് ആര്‍ക്കും ഇതിന്റെ ബാക്കി ഭാഗം രചിക്കാം എന്നാണ് കല്ലേച്ചി പറയുന്നത്. ഏതായാലും ഞാനതിനില്ല. അത്തരം ഒരു ബാക്കി ഭാഗം ഞാന് എഴുതിയാലേ, ശകുന്തളയും ദുഷന്തനും കണ്വനും പിന്നെ കലേച്ചിയും നാളെ തല പൊക്കൂല്ല.\nപഴയ കഥ പുതിയ വരികളില്!! കൊള്ളാം. നന്നായിരിക്കുന്നു, കല്ലേച്ചി.


NewsAtFirst | വനിതകള്‍ക്ക് കുവൈറ്റില് ഗാര്‍ഹിക മേഖലയിലേയ്ക്ക് സൗജന്യ നിയമനം | kerala news | malayalam news | latest malayalam news | latest kerala news | exclusive malayalam news | exclusive kerala news | kerala breaking news | malayalam cinema news | kerala automotive news | malayalam political news | kerala political news\nവനിതകള്‍ക്ക് കുവൈറ്റില് ഗാര്‍ഹിക മേഖലയിലേയ്ക്ക് സൗജന്യ നിയമനം\nby Sports | 27-07-2019 | 1680 views\nകുവൈറ്റിലെ അര്‍ദ്ധ സര്‍ക്കാര് റിക്രൂട്ട്മെന്‍റ് സ്ഥാപനമായ അല്‍ദുര ഫോര് മാന് പവര് കമ്പനി മുഖാന്തരം കുവൈറ്റിലെ ഗാര്‍ഹിക തൊഴില് മേഖലയില് ജോലി ചെയ്യുവാന് സന്നദ്ധരായ വനിതകളെ നോര്‍ക്ക റൂട്ട്സ് സ്പോട്ട് രജിസ്ട്രേഷനിലൂടെ തെരഞ്ഞെടുക്കും. ശമ്പളം 110 കെ.ഡി (ഏകദേശം 25,000 രൂപ). തെരഞ്ഞടുക്കപ്പെടുന്നവര്‍ക്ക് വിസ, വിമാന ടിക്കറ്റ്, താമസം, ഭക്ഷണം, എന്നിവ ഉള്‍പ്പെയുള്ള സേവനം തികച്ചും സൗജന്യം. ജൂലൈ 29 മുതല് ആഗസ്റ്റ് ഒന്‍പത് വരെ 10 മണി മുതല് തൈക്കാടുള്ള നോര്‍ക്കയുടെ ആസ്ഥാന മന്ദിരത്തില് സ്പോട്ട് രജിസ്‌ട്രേഷന് ഉണ്ടായിരിക്കും. താല്‍പര്യമുള്ള വനിതകള്, ഫുള് സൈസ് ഫോട്ടോ, പാസ്പോര്‍ട്ടിന്‍റെ പകര്‍പ്പ് എന്നിവയുമായി ഈ ദിവസങ്ങളില് നോര്‍ക്ക ആസ്ഥാനത്ത് എത്തണമെന്ന് നോര്‍ക്ക റൂട്ട്സ് ചീഫ് എക്സിക്യൂട്ടീവ് ഓഫീസര് അറിയിച്ചു.\nകൂടുതല് വിവരങ്ങള്‍ക്ക് ടോള്‍ഫ്രീ നമ്പറായ 1800 425 3939 (ഇന്ത്യയില് നിന്നും), 0091 8802012345 (വിദേശത്തു നിന്നും) (മിസ്ഡ് കോള് സേവനം) ടോള്‍ഫ്രീ നമ്പരിലും, 0471-2770544, 0470-2603115 എന്നീ നമ്പരുകളില് ലഭിക്കും.\nkuwaitlatest gulf newsexclusive malayalam newsdomestic workers recruiting in kuwait\nഹാജിമാരുടെ ഭക്ഷണ കേന്ദ്രം സന്ദര്‍ശിച്ചു


മലവെള്ളം കുതിച്ചെത്തി: പെരിയാര് കരകവിഞ്ഞു\nTuesday, July 16, 2019 Last Updated 8 Min 20 Sec ago English Edition\nSaturday 11 Aug 2018 12.46 AM\nനെടുമ്പാശേരി: മലവെള്ളം കുതിച്ചെത്തി പെരിയാര് കരകവിഞ്ഞു. നെടുമ്പാശ്ശേരി, ചെങ്ങമനാട്, കുന്നുകര, പാറക്കടവ് പഞ്ചായത്തുകളിലെ താഴ്‌ന്ന പ്രദേശങ്ങള് വെള്ളത്തില് മുങ്ങി. ചെങ്ങല് തേട്ടില് വെള്ളം ഉയര്‍ന്നതോടെ വിമാനത്താവള പരിസരവും മറ്റൂര്-കരിയാട് റോഡിന്റെ ഇരുവശവും വെള്ളത്തിലായി. നെടുമ്പാശ്ശേരി വിമാനത്താവള റണ്‍വേ നിര്‍മ്മിച്ചപ്പോള് ചെങ്ങല് തോട് നികത്തിയിരുന്നു. .\nവെള്ളം ഒഴുകി പോകുന്നതിനുള്ള ബദല് സംവിധാനങ്ങള് ഒന്നും കാര്യക്ഷമമല്ല. ചെങ്ങല് തോട് അടഞ്ഞതാണ് ഈ ഭാഗത്ത് വെള്ളക്കെട്ട് ഉണ്ടാകാന് കാരണമെന്ന് മുനിസിപ്പല് ചെയര്‍പേഴ്‌സണ് എം.എ. ഗ്രേസി പറഞ്ഞു. നായത്തോട് തുറയിലേക്ക് ചെങ്ങല് തോട്ടില് നിന്നുണ്ടായ കണക്ഷന് വിമാനത്താവള റണ്‍വേ നിര്‍മ്മിച്ചപ്പോള് അടഞ്ഞു പോയിരുന്നു . ഇത് സര്‍ക്കാര് ചെലവില് പുനസ്‌ഥാപിക്കാന് തയ്യാറായപ്പോള് വിമാനത്താവള കമ്പനി എതിര്‍ക്കുകയായിരുന്നുവെന്ന് മുന്‍മന്ത്രി ജോസ് തെറ്റയില് പറഞ്ഞു .\nതാന് ഇതിനാവശ്യമായ നടപടികള് സ്വീകരിച്ചതാണെന്നും ജോസ് തെറ്റയില് പറഞ്ഞു.നായത്തോട് തുറ വഴി വെള്ളം മാഞ്ഞാലി തോട്ടില് എത്തും. വിമാനത്താവള റണ്‍വേയിലേക്ക് വെള്ളത്തിന്റെ ഒഴുക്ക് നിലയ്‌ക്കുകയും ചെയ്യും.\nചെങ്ങല് തേട്ടില് വെള്ളം ഉയര്‍ന്നതോടെ നെടുമ്പാശ്ശേരി വിമാനത്താവള റണ്‍വേയിലേക്ക് വെള്ളം ഇരച്ച് കയറി. ചെത്തിക്കോടും തുറവൂങ്കരയും തമ്മില് ബന്ദിപ്പിക്കുന്ന കോസ്‌റ്റ് ഗാര്‍ഡിന് മുന്‍വശത്തുള്ള ചെങ്ങല് തോടിനു കുറുകെയുള്ള ഹെര്‍ബര്‍ട്ട് റോഡ് പൂര്‍ണ്ണമായും വെള്ളത്തിനടിയിലായി.15 അടിയോളം വെള്ളം ഇവിടെ ഉയര്‍ന്ന് കഴിഞ്ഞു.ജനങ്ങള് എല്ലാം ദുരിതാശ്വാസ ക്യാമ്പുകളില് അഭയം തേടിയിരിക്കുകയാണു.റോജി എം.ജോണ് എം.എല്.എ., മുനിസിപ്പല് ചെയര്‍പേഴ്‌സണ് എം.എ ഗ്രേസി, കൗണ്‍സിലേഴ്‌സ്, രാഷ്ര്‌ടീയ നേതാക്കന്മാര് തുടങ്ങിയവര് സ്‌ഥലത്തും ദുരിതാശ്വാസ ക്യാമ്പുകളില് സജീവമായിട്ടുണ്ട്.\nപാറക്കടവ് പഞ്ചായത്തില് പൂവത്തുതുശ്ശേരി, മൂഴിക്കുളം പ്രദേശങ്ങള് വെള്ളത്തിനിടയിലായിരിക്കുകയാണ്. മാഞ്ഞാലി തോട് കര കവിഞ്ഞതോടെ കുറപ്പനയം, ആവണംകോട്, പ്രദേശങ്ങള് വെള്ളത്തിനടിയിലായിരിക്കുയാണ്. ഈ പ്രദേശത്ത് നാല് ദുരിതാശ്വാസ ക്യാമ്പുകള് പ്രവര്‍ത്തിക്കുന്നുണ്ട്.


child kidnapped and killed for money | കടം വാങ്ങിയ പണം മടക്കി നൽകിയില്ല: ബന്ധുവിന്റെ പിഞ്ചു കുഞ്ഞിനെ തട്ടിക്കൊണ്ടുപോയി കൊന്നു - Malayalam Oneindia\nUpdated: Tue, Mar 19, 2019, 12:59 [IST]\nകുഴിത്തുറ: കടം വാങ്ങിയ പണം തിരിച്ചു നൽകിയില്ലെന്നാരോപിച്ച് ബന്ധുവിന്റെ നാലുവയസുള്ള മകനെ തട്ടിക്കൊണ്ടുപോയി കൊന്നു. കന്യാകുമാരിക്ക് സമീപം ആരോഗ്യപുരം സ്വദേശി ആരോഗ്യ കെപിൻ രാജ് ശരണ്യ ദമ്പതികളുടെ മകൻ റെയ്‌നയാണ് കൊല്ലപ്പെട്ടത്. കെപിൻ രാജിന്റെ അമ്മയുടെ സഹോദരനായ അന്തോണിസ്വാമിയാണ് കുട്ടിയെ തട്ടിക്കൊണ്ടു പോയത്.സംഭവ ശേഷം ഇയാൾ ഒളിവിലാണ്.\nകുട്ടിയെ കാണാതായതിനെത്തുടർന്ന് പൊലീസ് അന്വേഷണം നടക്കുന്നതിനിടെയാണ് ഇന്നലെ രാവിലെ മൃതദേഹം മണകുടിയിലെ അന്തോണി സ്വാമിയുടെ വീടിന് സമീപത്തെ തെങ്ങിൻതോപ്പിലുള വാട്ടർടാങ്കിൽ കണ്ടെത്തിയത്.\nമത്സ്യത്തൊഴിലാളിയായ കെപിൻരാജ് അന്തോണി സ്വാമിയുടെ കൈയിൽ നിന്ന് ഒരു ലക്ഷം രൂപ കടം വാങ്ങിയിരുന്നു. എന്നാൽ വാങ്ങിയ പണം മുഴുവൻ തിരിച്ചുനൽകിയില്ലെന്നാരോപിച്ച് അന്തോണി സ്വാമിയും കെപിൻ രാജും തമ്മിൽ വഴക്ക് പതിവായിരുന്നു. കഴിഞ്ഞ ദിവസം രാവിലെ മുതലാണ് റെയിനയെ കാണാതായത്. എന്നാൽ റെയിന തന്റെ കൈയിലുണ്ടെന്നും പണം മടക്കി നൽകിയാൽ കുട്ടിയെ തിരിച്ചേല്പിക്കാമെന്നും അന്തോണി സ്വാമി ശരണ്യയെ ഫോണിലൂടെ അറിയിച്ചിരുന്നു.\nതുടർന്ന് ശരണ്യ തന്റെ ഭർത്താവിനെയും ബന്ധുക്കളെയും വിവരമറിയിച്ചു. കന്യാകുമാരി പൊലീസ് സ്റ്റേഷനിലും പരാതി നൽകി. തുടർന്നായിരുന്നു അന്വേഷണം. മൃതദേഹം പോസ്റ്റ്മോർട്ടത്തിനായി ആശാരിപ്പള്ളം മെഡിക്കൽ കോളേജ് ആശുപത്രിയിലേക്ക് മാറ്റി. അന്തോണി സ്വാമിക്കായി കന്യാകുമാരി ഡിവൈഎസ്പി ഭാസ്‌ക‌രന്റെ നേതൃത്വത്തിൽ രണ്ട് സ്‌പെഷ്യൽ സ്‌ക്വാഡുകൾ അന്വേഷണം ആരംഭിച്ചു.\nchild kidnapp murder debt thiruvananthapuram കുട്ടി പണം വായ്പ കടം തിരുവനന്തപുരം\nchild kidnapped and killed for money


കാസര്‍കോഡ് : പെരിയ ഇരട്ടക്കൊലപാതകക്കേസില് അന്വേഷണം നടത്താന് സിബിഐക്ക് സംസ്ഥാന സര്‍ക്കാര് ക്യാമ്ബ് ഓഫീസ് അനുവദിച്ചു. ഇതുസംബന്ധിച്ചുള്ള ഉത്തരവ് ഇറക്കി കഴിഞ്ഞു. പിഡബ്ല്യൂഡി റസ്റ്റ് ഹൗസിലാണ് ക്യാമ്ബ് അനുവദിക്കുക. ഒരാഴ്ചയ്ക്കുള്ളില് ഇത് ഔദ്യോഗികമായി ക്യാമ്ബ് ഓഫീസാക്കി മാറ്റും.\nകേസില് അന്വേഷണത്തിനായി ക്യാമ്ബ് ഓഫീസ് ആവശ്യപ്പെട്ട് സിബിഐ ആദ്യം സംസ്ഥാന സര്‍ക്കാരിന് കത്തയച്ചെങ്കിലും ഇത് ആദ്യം പരിഗണിച്ചില്ല. തുടര്‍ന്ന് സിബിഐ വീണ്ടും കത്തയച്ചതോടെയാണ് ക്യാമ്ബ് ഓഫീസ് അനുവദിക്കാന് തീരുമാനിച്ചത്.\nക്യാമ്ബിന് പുറമേ ജീവനക്കാരും വാഹനവും വേണമെന്ന് സിബിഐ ആവശ്യപ്പെട്ടിരുന്നു. ജീവനക്കാരെ അനുവദിക്കുന്നത് സംബന്ധിച്ചും പോലീസ് മേധാവിയുടെ പരിഗണനയിലാണ്. അലോട്ട്മെന്റ് അടുത്താഴ്ച നടത്തും. പോലീസില് നിന്നാണ് സിബിഐക്ക് ജീവനക്കാരെ നല്‍കുന്നത്.\nസിബിഐ തിരുവനന്തപുരം യൂണിറ്റാണ് പെരിയ കേസില് അന്വേഷണം നടത്തുന്നത്. സിബിഐ അന്വേഷണത്തെ കോടതിയും ശരിവെച്ചിരുന്നു. തുടര്‍ന്നാണ് ഇതുമായി ബന്ധപ്പെട്ട് അന്വേഷണ റിപ്പോര്‍ട്ട് സിബിഐ സംഘത്തിന് ലഭിച്ചത്. പിന്നീട് കാസര്‍കോട്ടെത്തി കൊലപാതകത്തിന്റെ പുനരാവിഷ്‌കാരം നടത്തി അന്വേഷണത്തിന് തുടക്കമിട്ട ശേഷം സിബിഐ സംഘം തിരുവനന്തപുരത്തേക്ക് മടങ്ങിയിരുന്നു. എസ്പി നന്ദകുമാരന് നായര്, ഡിവൈഎസ്പി അനന്തകൃഷ്ണന് എന്നിവരടക്കമുള്ള ഉദ്യോഗസ്ഥരുടെ നേതൃത്വത്തിലാണ് സിബിഐ അന്വേഷണം. അടുത്ത ആഴ്ച അന്വേഷണസംഘം വീണ്ടും കാസര്‍കോട്ടെത്തും.\nമലപ്പുറം: പി കെ കുഞ്ഞാലിക്കുട്ടി സംസ്ഥാന രാഷ്ട്രീയത്തിലേക്ക് മടങ്ങുന്നതില് പാര്‍ട്ടിയില് ഒരു എതിര്‍പ്പുമില്ലെന്ന് മുസ്ലീം ലീഗ് ദേശീയ സെക്രട്ടറി ഇ ടി മുഹമ്മദ് ബഷീര്. നിയമസഭ തെരഞ്ഞെടുപ്പില് മുസ്ലീം ലീഗ് കൂടുതല് സീറ്റുകള് ആവശ്യപ്പെടില്ലെന്ന് പറയാനാവില്ലെന്നും യുഡിഎഫിലെ എല്ലാ പാര്‍ട്ടികളും കൂടിയാലോചിച്ച് ഇക്കാര്യത്തില് ധാരണയുണ്ടാക്കുമെന്നും പൊന്നാനി എംപി പറഞ്ഞു. ഓരോ രാഷ്ട്രീയ പാര്‍ട്ടികളും അവരുടെ ശക്തിയും അവകാശവുമനുസരിച്ച് സീറ്റുകള് കൂട്ടി ചോദിക്കുമെന്നാണ് ഇ. ടി മുഹമ്മദ് ബഷീര് പറഞ്ഞത്. സംസ്ഥാന […]


ഹജ്ജ് വിമാനക്കൂലി വിദേശനാണ്യത്തില് നല്‍കണം | Haj air fare to be remitted in foreign currency - Malayalam Oneindia\nഹജ്ജ് വിമാനക്കൂലി വിദേശനാണ്യത്തില് നല്‍കണം\nകോഴിക്കോട് : സംസ്ഥാന ഹജ്ജ് കമ്മിറ്റി മുഖേന അടുത്ത വര്‍ഷത്തെ ഹജ്ജിന് തിരഞ്ഞെടുക്കപ്പെട്ടവര് വിമാനക്കൂലിയും ചെലവിനുള്ള പണവും വിദേശനാണ്യത്തില് നല്‍കണമെന്ന് സംസ്ഥാന ഹജ്ജ് കമ്മിറ്റി സെക്രട്ടറി അറിയിച്ചു.\nബോംബെയിലുള്ള കേന്ദ്ര ഹജ്ജ് കമ്മിറ്റിക്കാണ് തുക ഡ്രാഫ്റ്റ് ആയി അയക്കേണ്ടത്.\nവിമാനയാത്രക്കൂലിയായി 12,000 രൂപയാണ് നല്‍കേണ്ടത്.\nതാമസസൗകര്യം ലഭിക്കുന്നതിന് നല്‍കേണ്ട നിരക്കുകള്:\nഫസ്റ് കാറ്റഗറി - 64,795 രൂപ (5,500 റിയാല്)\nസെക്കന്റ് കാറ്റഗറി- 58,450 രൂപ (5,000റിയാല്)\nതേഡ് കാറ്റഗറി - 36,877 രൂപ ( 3300 റിയാല്)\nവിമാനക്കൂലിക്കും വിദേശവിനിമയ സംഖ്യയ്ക്കുമുള്ള ഡ്രാഫ്റ്റുകള് വെവേറെ എടുക്കണം. ഇവ ഒന്നിച്ചയക്കാവുന്നതാണ്. ഹജ്ജ് കമ്മിറ്റി, മുംബൈ എന്ന പേരില് ഏതെങ്കിലും ദേശസാല്‍കൃത ബാങ്കിന്റെ മുംബൈ ശാഖയില് മാറ്റാവുന്ന ഡ്രാഫ്റ്റാണ് അയക്കേണ്ടത്.\nഡ്രാഫ്റ്റിന്റെ മറുവശത്ത് കെഎല് എന്ന കോഡും കവര് നമ്പരും എഴുതണം. മുഖ്യ അപേക്ഷകന്റെ മേല്‍വിലാസവും ഡ്രാഫ്റ്റിന്റെ വിശദവിവരങ്ങളും കവര് നമ്പരും ഇംഗ്ലീഷില് എഴുതി ഡ്രാഫ്റ്റിനൊപ്പം അയക്കണം.\nസെന്‍ട്രല് ഹജ്ജ് കമ്മിറ്റി,\nനമ്പര് എഴ് എ,\nഡിസംബര് 31ന് മുമ്പ് ഡ്രാഫ്റ്റ് കിട്ടിയിരിക്കണം. ഡ്രാഫ്റ്റിന്റെ ഫോട്ടോകോപ്പിയും പോസ്റല് രസീതും സൂക്ഷിക്കേണ്ടതാണ്.\nmalayalam news air fare riyal


A man from Qatar is look alike Dulquar Salman - Malayalam Filmibeat\nപൃഥ്വിയ്ക്ക് ശേഷം ദുല്‍ഖറിനും അപരനെ കണ്ടെത്തി; ഖത്തര് ഡിക്യു വൈറലാകുന്നു\n| Updated: Thursday, February 25, 2016, 9:17 [IST]\nനമ്മുടെ മുഖ്യമന്ത്രി ഉമ്മന് ചാണ്ടിയുടെയും യുവ നടന് പൃഥ്വിരാജിന്റെയുമൊക്കെ മുഖ സാദൃശ്യമുള്ള പലരെയും കേരളത്തിലും ഗള്‍ഫ് നാടുകളിലുമായി കണ്ടെത്തിയിട്ടുണ്ട്. അപ്പോഴാണ് പഴമക്കാര് പറയുന്ന 'ഒരാളെ പോലെ ഏഴു പേരുണ്ടാകും' എന്ന കഥ സത്യമാണെന്ന് വിശ്വസിക്കുന്നത്.\nഇവരെയൊക്കെ ഇരട്ടപെറ്റതാണോ...50 താരങ്ങളുടെ ഞെട്ടിക്കുന്ന ക്ലോസ് ഇനഫുകള്\nഇപ്പോഴിതാ മെഗാസ്റ്റാറിന്റെ പുത്രനും മലയാള സിനിമയിലെ യുവ സൂപ്പര്‍സ്റ്റാറുമായ ദുല്‍ഖര് സല്‍മാനും ഒരു അപരനെ കണ്ടെത്തിയിരിക്കുന്നു. ഖത്തര് ഡിക്യു എന്ന ടാഗോടെ സോഷ്യല് മീഡിയയില് തരംഗമാകുകയാണ് കക്ഷിയിപ്പോള്\nനോക്കൂ, ദുല്‍ഖറിന്റെ നല്ല ഛായയില്ലേ...\nഡോ. ഷിനാസ് ബാബു എന്ന ആളാണ് ദുല്‍ഖര് സല്‍മാനോട് സാമ്യമുളള ഖത്തര് സ്വദേശിക്കൊപ്പമുള്ള സെല്‍ഫി ഫേസ്ബുക്കിലിട്ടത്.\nസോഷ്യല് മീഡിയയിലെ വിവിധ സിനിമാ ഗ്രൂപ്പുകള് ഏറ്റെടുത്തതോടെ ഫോട്ടോ ഇപ്പോള് വൈറലാകുകയാണ്.\nഇതാണ് പൃഥ്വിരാജിന്റെ അപരന്. തിരൂര് സ്വദേശിയായ സുരാജ് വാഴക്കുന്നാണ് ഇദ്ദേഹം\nRead more about: malayalam film malayalam movie malayalam cinema dulquar salman photo social media മലയാളം സിനിമ നടന് ദുല്‍ഖര് സല്‍മാന് ഫോട്ടോ സോഷ്യല് മീഡിയ\nA man from Qatar is look alike Dulquar Salman


യൂറോപ്യൻ മണ്ണിൽ നിന്നും ഇന്ത്യൻ, അഫ്രിക്കൻ നുഴഞ്ഞുകയറ്റക്കാരെ ഇല്ലാതാക്കും; ന്യൂസിലാൻഡ് ഭീകരാക്രമണത്തിന് പിന്നിലെ തീവ്രവാദി |\nയൂറോപ്യൻ മണ്ണിൽ നിന്നും ഇന്ത്യൻ, അഫ്രിക്കൻ നുഴഞ്ഞുകയറ്റക്കാരെ ഇല്ലാതാക്കും; ന്യൂസിലാൻഡ് ഭീകരാക്രമണത്തിന് പിന്നിലെ തീവ്രവാദി\n16th March 2019 MJnewsDesk0Comments\nയൂറോപ്യൻ മണ്ണിൽ നിന്നും ഇന്ത്യ, അഫ്രിക്ക, തുർക്കിഷ് സെമറ്റിക്, റോമ നുഴഞ്ഞുകയറ്റക്കാരെ മുഴുവൻ ഇല്ലാതാക്കുമെന്ന് ക്രൈസ്റ്റ് ചർച്ച് ഭീകരാക്രമണം നടത്തിയ ബ്രണ്ടൻ ടെറന്റ്. ഓൺലൈനിൽ പോസ്റ്റ് ചെയ്ത മാനിഫെസ്റ്റോയിലാണ് വലതുപക്ഷ തീവ്രവാദിയായ ഇയാൾ ഇക്കാര്യം പറയുന്നത്. ദ ഗ്രേറ്റ് റീപ്ലേയ്‌സമെന്റ് എന്നാണ് മാനിഫെസ്റ്റോയ്ക്ക് നൽകിയിരിക്കുന്ന തലക്കെട്ട്.\nഞങ്ങളുടെ ആളുകളല്ലെങ്കിൽ, എന്നിട്ടും ഞങ്ങളുടെ മണ്ണിൽ ജീവിക്കുന്നുണ്ടെങ്കിൽ അവരെ നീക്കം ചെയ്തിരിക്കും എന്ന് മാനിഫെസ്റ്റോയിൽ പറയുന്നു. 74 പേജുള്ള മാനിഫെസ്റ്റോയിൽ കൂടുതലും മുസ്ലിം വിരുദ്ധ പരാമർശങ്ങളാണ്. മുസ്ലിങ്ങൾക്കെതിരെ ആക്രമണങ്ങൾ നടത്തേണ്ടതിനെ കുറിച്ചും ഭീതിയുടെ അന്തരീക്ഷം സൃഷ്ടിക്കുന്നതിനെ കുറിച്ചും ഇയാൾ പറയുന്നുണ്ട്.\nവെള്ളക്കാരുടെ പ്രതീകമായി അമേരിക്കൻ പ്രസിഡന്റ് ഡൊണാൾഡ് ട്രംപിനെയാണ് ടെറന്റ് ഉയർത്തിക്കാട്ടുന്നത്. നോർവീജിയയിൽ കൂട്ടക്കൊല നടത്തിയ ആൻഡ്രേസ് ബ്രീവിക്കുമായി ആശയം പങ്കുവെച്ചിരുന്നുവെന്നും ബ്രിവീക്കിന്റെ അനുഗ്രഹത്തോടെയാണ് ആക്രമണം നടത്തുന്നതെന്നും ഇയാൾ പറയുന്നുണ്ട്.\n← അക്രമിയുടെ വെട്ടേറ്റ് വീണ യുവതിയെ രക്ഷപെടുത്താതെ നാട്ടുകാർ നോക്കി നിന്നു; ഒടുവിൽ രക്ഷക്കെത്തിയത് പോലീസ് ഓഫീസർ\nരാഹുൽ ഗാന്ധിക്ക് ചായ നൽകിയത് കാലാവധി കഴിഞ്ഞ ചായപ്പൊടി കൊണ്ട്; പോലീസ് കേസെടുത്തു →\nഅഭിലാഷിന്റെ ആരോഗ്യസ്ഥിതിയിൽ പുരോഗതി; ഭക്ഷണം കഴിച്ചു തുടങ്ങി


ലങ്കന് പ്രസിഡന്റിന്റെ അധികാരം കുറയ്ക്കല് ; ഭരണഘടനാ ദേഭഗതി ഇന്ന് മന്ത്രിസഭയിൽ | World | Deshabhimani | Monday May 23, 2022\nലങ്കന് പ്രസിഡന്റിന്റെ അധികാരം കുറയ്ക്കല് ; ഭരണഘടനാ ദേഭഗതി ഇന്ന് മന്ത്രിസഭയിൽ\nvideograbbed image വിജയദാസ രജപക്‌സെ\nശ്രീലങ്കയിൽ പ്രസിഡന്റിന്റെ അധികാരം വെട്ടിക്കുറയ്‌ക്കുന്ന ഭരണഘടനാ ഭേദഗതി തിങ്കളാഴ്‌ച മന്ത്രിസഭയുടെ അനുമതിക്കായി സമർപ്പിക്കുമെന്ന് നിയമമന്ത്രി വിജയദാസ രജപക്‌സെ. 21–-ാം ഭരണഘടനാ ഭേദഗതിയാണിത്. ഭരണഘടനയുടെ 20–-ാം അനുഛേദമാണ് ഭേദഗതി ചെയ്യുന്നത്. പാർലമെന്റിന്റെ അധികാരം ശക്തിപ്പെടുത്തിയ 19–-ാം അനുഛേദം ഗോതബായ രജപക്‌സെ അധികാരത്തിലെത്തിയശേഷം ഭേദഗതി ചെയ്ത് പ്രസിഡന്റിന് കൂടുതൽ അധികാരം നൽകുന്നതാക്കിയിരുന്നു. ഇരട്ട പൗരത്വമുള്ളയാൾ രാജ്യത്തിന്റെ പ്രസിഡന്റാകുന്നത് തടയാനും 21–-ാം ഭരണഘടനാ ഭേദഗതിക്ക് കഴിയുമെന്ന് മന്ത്രി പറഞ്ഞു. 2019 എപ്രിലിൽ പ്രസിഡന്റ് തെരഞ്ഞെടുപ്പിൽ മത്സരിക്കുന്നതിന് മുമ്പാണ് ഗോതബായ അമേരിക്കൻ പൗരത്വം ഉപേക്ഷിച്ചത്.\nവിതരണക്കാരെ ആക്രമിച്ചാൽ ഇന്ധന വിതരണം നിർത്തുമെന്ന് ശ്രീലങ്കൻ സർക്കാർ പറഞ്ഞു. നോർത്ത് സെൻട്രൽ മേഖലയിൽ പെട്രോൾ പമ്പ് ഉടമയുടെ വീട് ആൾക്കൂട്ടം ആക്രമിച്ചതിന് പിന്നാലെയാണിത്. ഇന്ത്യയിൽ നിന്ന് അവശ്യസാധനങ്ങളുമായി പോയ കപ്പൽ ഞായറാഴ്‌ച കൊളംബോയിൽ എത്തി. 9,000 മെട്രിക് ടൺ അരിയും 50 മെട്രിക് ടൺ പാൽപ്പൊടിയുമുൾപ്പെടെ\n200 കോടി ഡോളറിന്റെ (ഏകദേശം 155,63.72 കോടിയിലധികം രൂപ) മാനുഷിക സഹായമാണ് കൈമാറിയത്.


ചെറിയ കാര്യങ്ങളില് ആനന്ദിക്കുന്ന പരിശുദ്ധ അമ്മയെ മാതൃകയാക്കാന് ഫ്രാന്‍സിസ് പാപ്പായുടെ ആഹ്വാനം | Catholic Church News Malayalam\nHome News ചെറിയ കാര്യങ്ങളില് ആനന്ദിക്കുന്ന പരിശുദ്ധ അമ്മയെ മാതൃകയാക്കാന് ഫ്രാന്‍സിസ് പാപ്പായുടെ ആഹ്വാനം\nചെറിയ കാര്യങ്ങളില് ആനന്ദിക്കുന്ന പരിശുദ്ധ അമ്മയെ മാതൃകയാക്കാന് ഫ്രാന്‍സിസ് പാപ്പായുടെ ആഹ്വാനം\nചെറിയ കാര്യങ്ങളില് ആനന്ദിക്കുന്ന പരിശുദ്ധ അമ്മയുടെ സ്വഭാവസവിശേഷത അനുകരിക്കാന് ഫ്രാന്‍സിസ് പാപ്പായുടെ ആഹ്വാനം. മറിയം യാത്ര ചെയ്യുകയും വ്യക്തികളെ കണ്ടുമുട്ടുകയും എല്ലാത്തിലും ആനന്ദം കണ്ടെത്തുകയും ചെയ്യുന്നു. തന്റെ ഉള്ളില് വളരുന്നവന് തന്നേക്കാള് വലിയവനാണ് എന്ന ബോധ്യമാണ് മറിയത്തിന്റെ സന്തോഷത്തിന്റെ കാരണം. ഇതാണ് ഓരോ ക്രിസ്ത്യാനിയുടെയും രഹസ്യം. ശക്തനായ സംരക്ഷകനായി ദൈവം നമ്മുടെ മധ്യേ ഉണ്ട്. ഈ സാന്നിധ്യത്തിലുള്ള ഉറപ്പായ ബോധ്യം മറിയത്തെപ്പോലെ ആനന്ദഗാനമാലപിക്കാന് നമ്മെ ഉത്തേജിപ്പിക്കുന്നു – പാപ്പാ പറഞ്ഞു.\nമറിയത്തിന്റെ ജീവിതം നാം ധ്യാനിക്കുമെങ്കില് അനേകമനേകം അമ്മമാരുടെയും മുത്തശ്ശിമാരുടെയും നിശബ്ദമായ ത്യാഗങ്ങളെയും ഭക്തിയെയും ആത്മപരിത്യാഗത്തെയും കുറിച്ച് നമുക്ക് ഗ്രഹിക്കാന് സാധിക്കും. ജീവിതത്തിലെ ചെറിയ കാര്യങ്ങളിലൂടെയാണ് സ്നേഹം വളരുന്നതെന്ന് നല്ല ഒരു അമ്മയെപ്പോലെ മാതാവിനറിയാം. ആ മാതാവിന്റെ സ്നേഹം കാലിത്തൊഴുത്ത് ഭവനമായും പിള്ളക്കച്ച സ്നേഹോഷ്മളതയായും മാറ്റി മറിച്ചു – പാപ്പാ വിശദീകരിച്ചു.\nഎളിയവളും താഴ്മയുള്ളവളുമായ മറിയം തന്റെ പ്രയാസങ്ങളെ മറന്ന് ദൈവത്തെ വാഴ്ത്തുകയാണ്. തന്നെത്തന്നെ പരിപൂര്‍ണ്ണമായി ദൈവത്തിന് സമര്‍പ്പിക്കുകയാണ്. നാം ദൈവത്തോടും നമ്മുടെ സഹോദരങ്ങളോടും ഹൃദയം തുറന്നാല് ദൈവത്തിന് അത്ഭുതങ്ങള് ചെയ്യാന് കഴിയും എന്നും പാപ്പാ കുട്ടിച്ചേര്‍ത്തു.


പുന്നമടയെ ആവേശത്തിലാഴ്ത്താൻ നെഹ്റു ട്രോഫി ജലോത്സവം ഇന്ന്; സച്ചിൻ ടെൻഡുൽക്കർ മുഖ്യാതിഥി\nAlappuzha, First Published 31, Aug 2019, 7:18 AM\nജലോത്സവത്തോടനുബന്ധിച്ച് ആലപ്പുഴ നഗരസഭാ പരിധിയിൽ ഇന്ന് ജില്ലാ കളക്ടർ പ്രാദേശിക അവധി പ്രഖ്യാപിച്ചു. നഗരസഭയുടെ പരിധിയിൽപ്പെടുന്ന എല്ലാ സര്‍ക്കാര് ഓഫീസുകള്‍ക്കും വിദ്യാഭ്യാസ സ്ഥാപനങ്ങള്‍ക്കുമാണ് കളക്ടർ അവധി പ്രഖ്യാപിച്ചത്.\nആലപ്പുഴ: കനത്ത മഴയെത്തുടർന്ന് മാറ്റി വച്ച 67-ാമത് നെഹ്റു ട്രോഫി ജലോത്സവം ഇന്ന് നടക്കും. ജലോത്സവത്തോടനുബന്ധിച്ചുള്ള ഒരുക്കങ്ങള് പൂർത്തിയായതായി ജില്ലാ കളക്ടർ ഡോ.അദീല അബ്ദുള്ള അറിയിച്ചു. 23 ചുണ്ടൻവള്ളങ്ങളാണ് മത്സരത്തിൽ പങ്കെടുക്കുക.\nനെഹ്റു ട്രോഫിയ്ക്കൊപ്പം പ്രഥമ ചാമ്പ്യൻസ് ബോട്ട് ലീഗിന് കൂടി ഇന്ന് തുടക്കമാകും. നേരത്തെ തീരുമാനിച്ചത് പോലെ ക്രിക്കറ്റ് ഇതിഹാസം സച്ചിൻ ടെൻഡുൽക്കർ തന്നെ ജലോത്സവത്തിന് മുഖ്യാതിഥിയായി എത്തും. ഉച്ചയ്ക്ക് രണ്ടു മണിക്ക് ശേഷം ചുണ്ടൻവള്ളങ്ങളുടെ ഹീറ്റ്സ് നടക്കും. മികച്ച സമയത്തിൽ ഫിനിഷ് ചെയ്യുന്ന നാല് വള്ളങ്ങളാണ് ഫൈനലിൽ നെഹ്റു ട്രോഫിക്കായി തുഴയെറിയുക. ചാമ്പ്യൻസ് ബോട്ട് ലീഗ് മത്സരങ്ങളുടെ ഫൈനലിനു ശേഷമാണ് നെഹ്റ്രു ട്രോഫി ഫൈനൽ മത്സരം നടക്കുക.\nഒമ്പത് ക്ലബുകളാണ് സിബിഎല്ലിൽ പങ്കെടുക്കുക. ദേശീയ, അന്തർദേശീയ ചാനലുകൾക്കാണ് ഫൈനൽ മത്സരങ്ങളുടെ സംപ്രേക്ഷണാവകാശം. 12 മത്സരങ്ങളാണ് സിബിഎല്ലിൽ ഉള്ളത്. 25 ലക്ഷമാണ് സമ്മാനത്തുക.\nഅതേസമയം, ജലോത്സവത്തോടനുബന്ധിച്ച് ആലപ്പുഴ നഗരസഭാ പരിധിയിൽ ഇന്ന് ജില്ലാ കളക്ടർ പ്രാദേശിക അവധി പ്രഖ്യാപിച്ചു. നഗരസഭയുടെ പരിധിയിൽപ്പെടുന്ന എല്ലാ സര്‍ക്കാര് ഓഫീസുകള്‍ക്കും വിദ്യാഭ്യാസ സ്ഥാപനങ്ങള്‍ക്കുമാണ് കളക്ടർ അവധി പ്രഖ്യാപിച്ചത്.\nLast Updated 31, Aug 2019, 7:19 AM\nനെഹ്റു ട്രോഫി ജലോത്സവം\nഎയർ ഇന്ത്യ എക്സ്പ്രസ് രണ്ടായി പിളർന്നനിലയില്; കരിപ്പൂർ വിമാനത്താവളത്തിൽ വലിയ അപകടം\nയാസിര് ഷാ കറക്കി വീഴ്ത്തി; ഇംഗ്ലണ്ടിനെതിരെ പാകിസ്ഥാന് ഒന്നാം ഇന്നിങ്സ് ലീഡ്\nവിമാനം വീണത് മുപ്പതടി താഴ്ചയിലേക്ക്; രണ്ട് മരണം, രക്ഷാ പ്രവര്‍ത്തനം ഊര്‍ജ്ജിതം\n'കരിപ്പൂരിൽ വിമാനം രണ്ടായി പിളർന്നു, നിരവധിപ്പേർക്ക് ഗുരുതര പരിക്കുണ്ട്', എന്ന് കൊണ്ടോട്ടി സിഐ\nകരനെല്ലില് വിരിഞ്ഞ ടൊവീനോ! വീണ്ടും അത്ഭുതരചനയുമായി ഡാവിഞ്ചി സുരേഷ്\nവയനാട്ടില് കടുവയുടെ ആക്രമണത്തില് വനപാലകര്‍ക്ക് പരിക്ക്\nരാജമലയിൽ രക്ഷാപ്രവർത്തനത്തിന് ഹെലികോപ്റ്റർ ഉപയോഗിച്ചില്ല; വിമർശനം രൂക്ഷം\nപെയ്തിറങ്ങിയ ദുരന്തം, ക്യാമറ കണ്ടത്


Malayalam news || ഫാന്‍സ് അസോസിയേഷന് നടത്തുന്നത് ഗുണ്ടാ പ്രവര്‍ത്തനം: നടന് ഇന്ദ്രന്‍സ്\nഫാന്‍സ് അസോസിയേഷന് നടത്തുന്നത് ഗുണ്ടാ പ്രവര്‍ത്തനം: നടന് ഇന്ദ്രന്‍സ്\nസിനിമാ താരങ്ങളുടെ ഫാന്‍സ് അസോസിയേഷനുകള് നടത്തുന്നത് ഗുണ്ടാ പ്രവര്‍ത്തനമാണെന്നു നടന് ഇന്ദ്രന്‍സ് തുറന്നടിച്ചു. പാലക്കാട് പ്രസ് ക്ലബ് സംഘടിപ്പിച്ച മുഖാമുഖം പരിപാടിയിലാണ് ഫാന്‍സ് അസോസിയേഷനുകള്‍ക്കെതിരെ അദ്ദേഹം ശക്തമായി പ്രതികരിച്ചത്. ചെറുപ്പക്കാരെ വഴിതെറ്റിക്കാനുള്ളതാണ് ഇത്തരം അസോസിയേഷനുകള്. ഭാവിയില് കുപ്രസിദ്ധ ഗുണകളായി വരുന്നത് ഇത്തരക്കാരായിരിക്കും. മോഹന്‍ലാലും മമ്മൂട്ടിയും ഉള്‍പ്പെടെയുള്ള താരങ്ങള് ഇത്തരം ഫാന്‍സ് അസോസിയേഷനുകളെ പ്രോത്സാഹിപ്പിക്കരുത്. ഫാന്‍സിനോടു പണിയെടുക്കാനും പഠിക്കാനും താരങ്ങള് നിര്‍ദേശിക്കണം. പഠിക്കുന്ന കുട്ടികള്‍ക്ക് ഇത്തരം ആരാധന നല്ലതല്ലെന്നു രക്ഷാകര്‍ത്താക്കളോട് പറയാറുണ്ട്. സിനിമതള് കൂവിത്തോല്‍്‌പ്പിക്കുന്ന പ്രവണണ നല്ലതല്ല. ഇവരെ വളര്‍ത്താന് ആരെങ്കിലും പണം മുടക്കുന്നുണ്ടെങ്കില് അതു തെറ്റാണ്. സംസ്ഥാന സിനിമ അവാര്‍ഡ് വിതരണത്തില് മോഹന്‍ലാല് പങ്കെടുക്കുന്നതിനെ എതിര്‍ക്കാനാകില്ല. അവാര്‍ഡ് ജനകീയമാകണമെങ്കില് എല്ലാവരും വരണം. സംസ്ഥാന പുരസ്‌കാരം ലഭിച്ചതില് സന്തോഷമുണ്ട്. കോമഡി വേഷങ്ങള് അവതരിപ്പിക്കുന്നതിലും പ്രയാസമുള്ളതാണ് സീരിയസ് കഥാപാത്രങ്ങള് അവതരിപ്പിക്കുക എന്നത്. പുതു തലമുറയില്‍നിന്ന് ഒരുപാട് പഠിക്കാനുണ്ടെന്നും ഇന്ദ്രന്‍സ് പറഞ്ഞു.


തിരുത്തലില്‍നിന്ന് വിമുക്തമായി വിപണി; ഇനിയുള്ള നീക്കം സുപ്രധാനം | stock market outlook\nOct 13, 2020, 02:38 PM IST\nസാമ്പത്തികരംഗത്തെ ദീര്‍ഘസംഘര്‍ഷങ്ങളുടെ ആഘാതത്തിന്റെ ആനുകൂല്യം വന്‍കിട ഓഹരികള്‍ക്കുണ്ടാകുമെന്നാണ് കരുതുന്നത്. എന്നാല് ചെറുകിട, ഇടത്തരം ഓഹരികള് മന്ദഗതിയിലായിരിക്കും നീങ്ങുക. ബിസിനസ് രംഗത്തെ നേട്ടങ്ങളുടെ കാഴ്ചപ്പാടില് മികച്ച പ്രകടനം കാഴ്ചവെക്കാനിടയുള്ള മറ്റുമേഖലകള് ഐടി, ലോഹങ്ങള്, ഖനനം, ഫാര്‍മ എന്നിവയാണ്.\nരണ്ടാഴ്ച മുമ്പാണ് ഓഹരി വിപണിയില് അനിവാര്യമായ തിരുത്തല് പ്രത്യക്ഷപ്പെട്ടത്. നിഫ്റ്റി 1000 പോയന്റ് താഴ്ന്ന് 11,800ല്‍നിന്ന് 10,800 ആയാണ് കുറഞ്ഞത്. ഈ തിരുത്തല് സ്വാഭാവികമായും പ്രതീക്ഷിച്ചതായിരുന്നു.\nആഗോളതലത്തിലും ഇന്ത്യയിലും വിപണിയില് തുടരെത്തുടരെ ഉണ്ടായിക്കൊണ്ടിരുന്ന ചാഞ്ചാട്ടങ്ങള് ഇതിന്റെ സൂചന നല്‍കിയിരുന്നു. പുതിയ സാമ്പത്തിക ഉത്തേജനത്തിന്റെ ആവശ്യകതയാണിതിലൂടെ പ്രകടമായത്. ദുര്‍ബ്ബലമായ ആഭ്യന്തര ധനസ്ഥിതിയും അമേരിക്കയിലെ പ്രസിഡന്റ് തെരഞ്ഞെടുപ്പുംകാരണം ഉത്തേജ പദ്ധതിയുടെ വ്യാപ്തിയും സമയവും സംബന്ധിച്ച് അനിശ്ചിതതമുണ്ടായിരുന്നു. വിപണി ഉയര്‍ന്ന നിലാവാരത്തിലുമായിരുന്നു. മൂല്യനിര്‍ണയം റെക്കോഡുയരത്തിലും കോര്‍പറേറ്റ് വരുമാനം മങ്ങിയനിലയിലുമായിരുന്നു.\nകുതിപ്പു തിരിച്ചുകൊണ്ടുവരാന് ഉദാര പണനയവും സാമ്പത്തിക മേഖലയില് പുരോഗതിയും ആവശ്യമാണ്. നിഫ്റ്റി 50നെ സംബന്ധിച്ചേടത്തോളം 10,800 നിര്‍ണായക പരിധിയാണ്. സര്‍ക്കാരുകള് പുതിയ രണ്ടാംനിര സഹായ പദ്ധതികള് പ്രഖ്യാപിച്ചതോടെ വിപണിയില് നേട്ടം ഉണ്ടായിത്തുടങ്ങിയിരിക്കുന്നു. ഇതോടൊപ്പം വായ്പാ മൊറട്ടോറിയം പ്രശ്നത്തില് സുപ്രിം കോടതി കൈക്കൊണ്ട അനുകൂല നിലപാടും കഴിഞ്ഞ രണ്ടു പാദങ്ങളില് പ്രകടനം മോശമായിരുന്ന സാമ്പത്തിക മേഖലയ്ക്ക് ഉത്തേജനം പകര്‍ന്നിട്ടുണ്ട്.\nവിപണി, പ്രത്യേകിച്ച് ബാങ്കിംഗ് മേഖല സര്‍ക്കാരില് നിന്നും റിസര്‍വ് ബാങ്കില്‍നിന്നും കൂട്ടുപലിശയുടെ കാര്യത്തിലും പലിശയുടെ അക്കൗണ്ടബിലിറ്റിയുടെ കാര്യത്തിലും മൊറട്ടോറിയത്തിലൂടെ ബാങ്കിംഗ് മേഖലയ്ക്കുണ്ടാവുന്ന നഷ്ടത്തിന്റെ കാര്യത്തിലും വ്യക്തത ആവശ്യപ്പെട്ടിരുന്നു. സുപ്രിം കോടതിയുടെ കാഴ്ചപ്പാടിനൊപ്പം സര്‍ക്കാരിന്റെ ഭാഗത്തുനിന്നുള്ള പ്രസ്താവനകളും പുറത്തുവന്നതോടെ പ്രശ്നത്തിന് ശമനമുണ്ടായി. ബാങ്കുകള്‍ക്ക് അനുകൂലമായ ഈ നീക്കത്തോടെ അവയുടെ ഓഹരികളില് വീണ്ടെടുപ്പുണ്ടാവുകയും ചെയ്തു.\nപ്രധാനമായും ഐടി, ബാങ്കിംഗ് ഓഹരികളിലെ കുതിപ്പുകാരണം ഇന്ത്യയില് 2021 സാമ്പത്തിക വര്‍ഷം രണ്ടാം പാദത്തിന്റെ തുടക്കം പ്രോത്സാഹന ജനകമായിരുന്നു. ഓഹരി തിരിച്ചുവാങ്ങല്‍പോലുള്ള പ്രഖ്യാപനങ്ങള് ആവേശംപകര്‍ന്നു. മൂന്നാം പാദം ഐടി മേഖലയെ സംബന്ധിച്ചേടത്തോളം മോശമാണെങ്കിലും വരുംപാദങ്ങളില് ഡിമാന്റ് വര്‍ധിക്കുമെന്നതിനാല് മൊത്തത്തില് വളര്‍ച്ചയ്ക്ക് വകയുണ്ട്.\nഡെപ്പോസിറ്റ്, അഡ്വാന്‍സ് വളര്‍ച്ചയില് ബാങ്കുകള് കോവിഡിനു മുമ്പത്തേതിനുതുല്യമായ ആരോഗ്യകരമായ ലക്ഷണമാണു പ്രകടിപ്പിക്കുന്നത്. മോറട്ടോറിയത്തിന്റെ കാര്യത്തില് സുപ്രിം കോടതിയുടെ അന്തിമവിധി വരുന്നതോടെ വിപണിയില് കൂടുതല് ഉണര്‍വുദൃശ്യമാകും.\nപണനയ സമിതിയുടെ തീരുമാനങ്ങള് വിപണിയുടെ കാഴ്ചപ്പാടിനനുകൂലമായിരുന്നു. വിലകള് പിടിച്ചു നിര്‍ത്താനും തുറന്നവിപണി പ്രവര്‍ത്തനം(OMO) അനുവദിച്ചതുപോലുള്ള നടപടികളിലൂടെ വിപണിയില് ആവശ്യത്തിനു പണമെത്തിക്കാനും ആര്‍ബിഐക്കു കഴിയുമെന്നാണ് പ്രതീക്ഷിക്കുന്നത്. TLTRO, OMO എന്നിവയിലൂടെ വ്യവസായങ്ങള്‍ക്ക് കുറഞ്ഞനിരക്കില് പണം ലഭിക്കുന്നതിന് സഹായിക്കാന് ആര്‍ബിഐക്കുകഴിയും.\nഭവന വായ്പകളുടെ റിസ്‌ക് വെയിറ്റേജ് യുക്തിഭദ്രമാക്കുകവഴി ബാങ്കുകള്‍ക്കും ബാങ്കിംഗ് ഇതര ധനകാര്യ സ്ഥാപനങ്ങള്‍ക്കും വ്യവസ്ഥകള് ഉദാരമാക്കാനും പ്രവര്‍ത്തനം കൂടുതല് കാര്യക്ഷമമായി മുന്നോട്ടു കൊണ്ടുപോകാനും സാധ്യതതെളിഞ്ഞിട്ടുണ്ട്. നേരത്തേ പറഞ്ഞതുപോലെ സുപ്രിം കോടതിയുടെ ഇടപെടലിലൂടെ ബാങ്കിംഗ് ഓഹരികള് അവയുടെ സന്തുലനം നിലനിര്‍ത്തുന്നുണ്ട്. വിലക്കയറ്റം കുറയുകയും വായ്പാ ആവശ്യം വര്‍ധിക്കുകയും ചെയ്യുന്നതോടെ സമീപ ഭാവിയില് റിസര്‍വ് ബാങ്കിന്റെനയം കൂടുതല് ഫലപ്രദമായിത്തീരുമെന്നാണ് പ്രതീക്ഷ.\nപ്രസിഡന്റ് ട്രംപ് ആശുപത്രിവിടുകയും വ്യക്തികള്‍ക്കും വ്യവസായങ്ങള്‍ക്കും പണവും സൗകര്യങ്ങളും എത്തിത്തുടങ്ങുകയും ചെയ്തതോടെ കോവിഡ്-19ന്റെ പ്രത്യാഘാതങ്ങളില് കുടുങ്ങിക്കിടന്ന ആഗോളവിപണിയില് ഉണര്‍വു ദൃശ്യമായി. തെരഞ്ഞെടുപ്പുകാരണം ഉത്തേജക നടപടികള് വൈകുമോ എന്ന ആശങ്കയിലായിരുന്നു യുഎസ് വിപണി.\nഇടക്കാല നടപടികള് പ്രശ്നം പരിഹരിക്കുകയും കൂടുതല് ഉത്തേജക പരിപാടികളെക്കുറിച്ച് ഗവണ്മെന്റ്ിന്റെ ഭാഗത്തുനിന്നു അനുകൂല പ്രസ്താവനകള്‍വരികയും ചെയ്തതോടെ വിപണി ഉണര്‍ന്നു.\nതെരഞ്ഞെടുപ്പു ഫലം എന്തായാലും യഥാസമയം ഉത്തേജക നടപടികള് സ്വീകരിക്കാന് സര്‍ക്കാര് പ്രതിജ്ഞാബദ്ധമാണ് എന്നത് വിപണിയില് ആവശ്യമായ ആത്മവിശ്വാസംപകര്‍ന്നു. തെരഞ്ഞെടുപ്പിനുശേഷം സാമ്പത്തിക നില കൂടുതല് മെച്ചപ്പെടുമെന്നാണ് അമേരിക്ക കണക്കുകൂട്ടുന്നത്. യൂറോ മേഖലയിലും ഡിസമ്പറില് വന്‍ഉത്തജക പദ്ധതി പ്രതീക്ഷിക്കുന്നുണ്ട്.\nകഴിഞ്ഞ പാദത്തെയപേക്ഷിച്ച് രണ്ടാംപാദത്തില് ഇന്ത്യന് വിപണികള്‍ക്ക് വളരെ പ്രതീക്ഷാ നിര്‍ഭരമായ കാഴ്ചപ്പാടാണുള്ളത്. ഡിമാന്റു വര്‍ധിക്കുമെന്ന കണക്കുകൂട്ടലാണിതിനു പ്രധാന കാരണം. മുന്‍വര്‍ഷത്തെയപേക്ഷിച്ചായാലും കഴിഞ്ഞ പാദത്തെ അപേക്ഷിച്ചായാലും എല്ലാവിഭാഗങ്ങളിലും വെച്ച് സാമ്പത്തിക മേഖലയെക്കുറിച്ചാണ് ഇന്ത്യന് വിപണികള്‍ക്ക് ഏറ്റവുംകൂടുതല് പ്രതീക്ഷയുള്ളത്.\nചെറുകിട, ഇടത്തരം വിഭാഗത്തിലെ രണ്ടാം പട്ടിക അല്‍പം പ്രതിരോധത്തിലായിരിക്കും. നിക്ഷേപകര്‍ക്ക് റിസ്‌കെടുക്കാനുള്ള മടിയാണിതിനുകാരണം. കഴിഞ്ഞ ഒരാഴ്ച വന്‍കിട ഓഹരികള്‍ക്ക്5ശതമാനം നേട്ടമുണ്ടായി. ചെറുകിട, ഇടത്തരം ഓഹരികളാകട്ടെ നിഷേധാത്മകമായ നിശ്ചലാവസ്ഥയിലായിരുന്നു. മൊത്തത്തില് പരിശോധിക്കുമ്പോള് രണ്ടാം പാദ മുന്‍വിധികളും യഥാര്‍ത്ഥനിലയും അനുസരിച്ച് നിശ്ചിത ഓഹരികളില് അനുകൂലമോ പ്രതികൂലമോ ആയ ചലനങ്ങളുണ്ടാവാം.\n(ജിയോജിത് ഫിനാന്‍ഷ്യല് സര്‍വീസസിലെ ഗവേഷണ വിഭഗം മേധാവിയാണ് ലേഖകന്)


റഷ്യയിലെ 'സോസേജ് കിങ്ങിനെ' അമ്പെയ്ത് കൊന്നു; ആക്രമണം സോന ബാത്തിനിടെ, ക്രൂരമര്‍ദനം | Murder| Russia\nറഷ്യയിലെ 'സോസേജ് കിങ്ങിനെ' അമ്പെയ്ത് കൊന്നു; ആക്രമണം സോന ബാത്തിനിടെ, ക്രൂരമര്‍ദനം\nNov 3, 2020, 05:02 PM IST\nകൊല്ലപ്പെട്ട വ്‌ളാദിമിര് മറഗേവ് | Screengrab: youtube.com/DAILYNEWS\nമോസ്കോ: റഷ്യയിലെ സോസേജ് കിങ് എന്നറിയപ്പെടുന്ന വ്ളാദിമിർ മറഗേവിനെ(54) അക്രമികൾ അമ്പെയ്ത് കൊലപ്പെടുത്തി. സ്വകാര്യ എസ്റ്റേറ്റിൽ സോന ബാത്ത് നടത്തുന്നതിനിടെയാണ് വ്ളാദിമിർ മറഗേവിന് നേരേ ആക്രമണം നടന്നത്. സംഭവത്തിൽ പ്രതികളെന്ന് സംശയിക്കുന്ന രണ്ട് പേരെ പിടികൂടിയതായി അന്വേഷണ ഉദ്യോഗസ്ഥർ അറിയിച്ചു.\nമോസ്കോയിൽനിന്ന് 40 കിലോ മീറ്റർ അകലെയുള്ള സ്വന്തം എസ്റ്റേറ്റിൽവെച്ചാണ് മറഗേവ് കൊല്ലപ്പെട്ടത്. പെൺസുഹൃത്തിനൊപ്പം സോന ബാത്ത് ചെയ്യുന്നതിനിടെയായിരുന്നു അക്രമികൾ ചൂണ്ടുവില്ല് കൊണ്ട് അമ്പെയ്തത്. ഇതോടെ കൂടെയുണ്ടായിരുന്ന പെൺസുഹൃത്ത് സബീന ഗസിയേവ കുളിമുറിയുടെ ജനൽ വഴി ഓടിരക്ഷപ്പെട്ടു. തുടർന്ന് സമീപത്തെ വീട്ടിലെത്തിയാണ് ഇവർ പോലീസിനെ വിവരമറിയിച്ചത്.\nപോലീസ് സ്ഥലത്തെത്തിയപ്പോഴേക്കും മറഗേവ് മരിച്ചിരുന്നു. രക്തം വാർന്നാണ് മരണം സംഭവിച്ചതെന്നും തോളിലും പുറംഭാഗത്തും വലിയ മുറിവുകളുണ്ടായിരുന്നതായും അന്വേഷണ ഉദ്യോഗസ്ഥർ പറഞ്ഞു. അമ്പെയ്തതിന് ശേഷം മറഗേവിനെ കെട്ടിയിട്ട് ക്രൂരമായി മർദിച്ചതായും റിപ്പോർട്ടുകളുണ്ട്.\nറഷ്യയിലെ മാംസ വ്യാപാര രംഗത്തെ പ്രമുഖനാണ് വ്ളാദിമിർ മറഗേവ്. റഷ്യയിലെ ഏറ്റവും വലിയ മാംസ സംസ്കരണ പ്ലാന്റുകളിൽ ചിലതും അദ്ദേഹത്തിന്റെ ഉടമസ്ഥതയിലാണ്. അതിനാലാണ് സോസേജ് കിങ് എന്ന പേരിൽ വ്ളാദിമിർ മറഗേവ് അറിയപ്പെട്ടിരുന്നത്. അതേസമയം, മറഗേവ് ഒരു വസ്തുതർക്കത്തിൽ ഉൾപ്പെട്ടിരുന്നതായും അദ്ദേഹത്തിന് വൻ സാമ്പത്തിക ബാധ്യതകളുണ്ടായിരുന്നതായും അഭ്യൂഹങ്ങളുണ്ട്. മറഗേവിന്റെ മകൻ അലക്സാണ്ടർ കഴിഞ്ഞ വർഷം മോസ്കോയിലുണ്ടായ വാഹനാപകടത്തിൽ മരിച്ചിരുന്നു.\nContent Highlights:russian sausage king killed by crossbow attack


കുടിവെള്ളത്തിനായി വായിലെ വെള്ളം വറ്റിക്കണോ :: Janmabhumi Daily\nFriday 21 October 2016 11:26 pm IST\nകുടിവെള്ളത്തിനായി പറഞ്ഞ് തന്റെ വായിലെ വെള്ളം വറ്റിക്കാനില്ലെന്ന് എല്‍ദോസ് കുന്നപ്പിള്ളി. അത്രയ്ക്ക് വിലയാണ് വെള്ളത്തിന്. 2020 ആകുമ്പോഴേക്കും ഒരു തുള്ളി കുടിവെള്ളം കിട്ടാതെ കേരളം വലയും. തുടര്‍ന്ന് കലാപമുണ്ടാകും. പിണറായി സര്‍ക്കാരിന്റെ അന്ത്യത്തിനു തുടക്കം ആ കലാപമായിരിക്കും. മൂവാറ്റുപുഴയാറിന്റെ തീരത്തു ജനിച്ചു ജീവിച്ച എല്‍ദോസ്, ചെറുപ്രായത്തില് ആറ് നീന്തി മറുകര കടന്നിട്ടുണ്ട്. ഇപ്പോള് ഇറങ്ങാന് പേടി. ചൊറിയും. പെരുമ്പാവൂര് എംഎല്‍എ എന്ന നിലയില് പെരിയാറിന്റെ തീരത്താണിപ്പോള് വാസം. പെരിയാര് ആറല്ലാതായിമാറികൊണ്ടിരിക്കുന്നു. പുഴകള് നശിപ്പിക്കുന്ന മനുഷ്യരേക്കാള് ഭേദം കടിക്കുന്ന തെരുവ് നായ്ക്കളാണ്. എല്‍ദോസ് ആറിനും ജലത്തിനുമായി വാചാലനായി. ക്ഷീരമുള്ളോരകിടിന് ചുവട്ടിലും ചോരയ്ക്ക് പകരം വെള്ളം കണ്ടെത്താന് ശ്രമിക്കണമെന്ന ഉപദേശമായിരുന്നു മന്ത്രി മാത്യു ടി തോമസിന്. എല്ലാത്തിലും സര്‍ക്കാരിന്റെ കുറ്റം കാണരുതെന്നു ചുരുക്കം. വെള്ളം ഉപയോഗിക്കുന്നതെങ്ങനെയാണ് എന്നതിന് മുന്‍ഗണനാക്രമം നിശ്ചയിക്കാനാണ് സര്‍ക്കാര് ഒരുങ്ങുന്നതെന്നും മന്ത്രി. വെള്ളത്തെക്കുറിച്ച് മഹാന്മാര് പറഞ്ഞ പല നല്ല കാര്യങ്ങളും ആര്. രാജേഷ് ഉദ്ധരിച്ചു. ഗ്രീക്ക് ചിന്തകരേയും അള്ളാഹുവിനേയും മാത്യു അര്‍നോള്‍സിനേയും ഒക്കെ കൂട്ടുപിടിച്ച് ജല പൂരാണം തന്നെ രചിച്ചു. പി.റ്റി. തോമസിന് സംശയം. എന്തുകൊണ്ട് ഗാന്ധിജിയെ മറന്നു. വെള്ളത്തെക്കുറിച്ച് ഗാന്ധിജി എന്താണ് പറഞ്ഞതെന്ന് രാജേഷിന് അറിയാമോ എന്നായി തോമസ്. രാജേഷ് ഉത്തരം പറഞ്ഞില്ല. ഗാന്ധിജി ഞങ്ങളുടെ കൂടി നേതാവാണെന്നു പറഞ്ഞ് തടിതപ്പി. രാജേഷിന്റെ ശുദ്ധജലാവകാശബില് സര്‍ക്കാരിനു സ്വീകാര്യമായില്ല. വെള്ളിദിനം സ്വകാര്യ ബില്ലുകളുടെ ദിവസമാണ്. ഏതിന്റേയും എന്തിന്റേയും ഒക്കെ പേരില് ബില് കൊണ്ടുവന്ന് നാലു വാക്ക് പറയാന് അംഗങ്ങള്‍ക്ക് കിട്ടുന്ന അവസരം. ഇന്നലെ വന്ന അഞ്ച് സ്വകാര്യ ബില്ലില് ഒന്ന് ഹൈബി ഈഡന്റേത്. പേര് നല്ല ശമരിയക്കാരന് ബില്. ന്യൂനപക്ഷചുവ ഉള്ളതിനാല് ശ്രദ്ധ കിട്ടുമോ എന്നാകും ഹൈബി പ്രതീക്ഷിച്ചത്. അപകടത്തില്‍പ്പെട്ട് രക്തത്തില് കുളിച്ചുകിടക്കുന്നവരുടെ ഫോട്ടോ മൊബൈലില് എടുക്കാന് തിക്കുംതിരക്കും കൂട്ടുന്ന മലയാളിയുടെ ദൂഷ്ടമനസ്സ് വിവരിച്ച് ഹൈബി നല്ല ശമരിയക്കാരന് ആയെങ്കിലും ബില് ചവറ്റുകുട്ടിയിലായി. അണ് എയിഡഡ് സ്ഥാപനങ്ങളിലെ അദ്ധ്യാപക അനധ്യാപക ജീവനക്കാരുടെ ദുരിതം സംബന്ധിച്ച് ഇരുപക്ഷത്തിനും തര്‍ക്കമൊന്നും ഇല്ല. പ്രതേ്യകിച്ച് അവരുടെ സംഘടനയുടെ സംസ്ഥാന പ്രസിഡന്റായിരുന്ന ആള് സ്പീക്കര് കസേരയില് ഇരിക്കുമ്പോള്. മുസ്ലീം ലീഗിലെ എന്. ഷംസുദ്ദീന് ഇതു സംബന്ധിച്ച് അവതരിപ്പിച്ച ബില്ലിലെ എല്ലാ ആശയങ്ങളോടും ഭരണപക്ഷത്തിനും യോജിപ്പുമാത്രം. എന്നാല് പിന്നെ തന്റെ സ്വകാര്യബില് സ്വീകരിച്ച് ചരിത്രം സൃഷ്ടിച്ചു കൂടേ എന്ന് ഷംസുദ്ദീന്. സമാന സ്വഭാവമുള്ള ബില് വിദ്യാഭ്യാസ വകുപ്പിന്റെ മൂശയില് ശരിയായി കൊണ്ടിരിക്കുകയാണെന്ന് പറഞ്ഞ് തൊഴില് മന്ത്രി റ്റി.പി. രാമകൃഷ്ണന്, ഷംസുവിന്റെ ആഗ്രഹത്തിന് തടയിട്ടു. അധ്യാപകരുടെ അവസ്ഥയുടെ ദുരവസ്ഥ മുന് സ്വകാര്യ അധ്യാപകന്‍കൂടിയായ സ്പീക്കറും വിവരിച്ചു. കാരൂര് കഥയിലെ പട്ടിണി മാറ്റാന് വിദ്യാര്‍ത്ഥിയുടെ പൊതിച്ചോറ് കട്ട അധ്യാപകന്റെ അവസ്ഥയില്‍നിന്ന് മാറ്റമെന്നും വന്നിട്ടില്ലെന്ന് രാമകൃഷ്ണന്. ചെറുകാടിന്റെ കഥയിലും അധ്യാപകന്റെ വിഷമം പറയുന്നുണ്ടെന്നായി ഷംസുദ്ദീന്.


ബിജെപിയുടെ അജണ്ട പുറത്ത്; മുത്തലാഖിനെതിരെ പോരാടിയ ഷയാറ ബാനോ ബിജെപിയില് ചേര്‍ന്നു – Chandrika Daily\nBy chandrika Sunday October 11, 2020 11:08 am\nബിജെപിയുടെ അജണ്ട പുറത്ത്; മുത്തലാഖിനെതിരെ പോരാടിയ ഷയാറ ബാനോ ബിജെപിയില് ചേര്‍ന്നു\nഉത്തരാഖണ്ഡ് സംസ്ഥാന ബിജെപി അധ്യക്ഷന് ബാന്‍സിധര് ഭാഗത് അടക്കമുള്ള നേതാക്കള് പരിപാടിയില് സംബന്ധിച്ചിരുന്നു. ഡെറാഡൂണിലെ പാര്‍ട്ടി ആസ്ഥാനത്തു വെച്ച് അവര് പ്രാഥമിക അംഗത്വം സ്വീകരിച്ചു.’ ഉത്തരാഖണ്ഡ് ബിജെപി ട്വിറ്ററില് കുറിച്ചു.\nഡെറാഡൂണ്: മുത്തലാഖ് നിരോധനത്തിനായി പൊരുതിയ ഷയാറ ബാനോ ബിജെപിയില് ചേര്‍ന്നു. ഡെറാഡൂണില് വെച്ച് ഉത്തരാഖണ്ഡിലെ മുതിര്‍ന്ന ബിജെപി നേതാക്കളില് നിന്നാണ് ഷയാറ ബാനോ ബിജെപി അംഗത്വം സ്വീകരിച്ചത്. പാര്‍ട്ടിയുടെ പ്രാഥമിക അംഗത്വമാണ് ഷയാറ ബാനോവിന് നല്‍കിയതെന്ന് ബിജെപി നേതാക്കള് വ്യക്തമാക്കി.\nതാന് ബിജെപി അംഗത്വം സ്വീകരിക്കാന് തയ്യാറാണെന്ന് 2018ല് തന്നെ ഷയാറ ബാനോ വ്യക്തമാക്കിയിരുന്നു. ‘ബിജെപി ഒരു നല്ല പാര്‍ട്ടിയല്ലെന്നും ഇത് മുസ്ലീങ്ങള്‍ക്കെതിരെയാണ് പ്രവര്‍ത്തിക്കുന്നതെന്നുമുള്ള ഒരു ശക്തമായ ധാരണയുണ്ട്. ഈ വിശ്വാസം വേരോടെ പിഴുതെറിയണം. ഇതാണ് പാര്‍ട്ടിയില് ചേരാന് ഞാന് തീരുമാനിച്ചതിന്റെ കാരണം ബിജെപി മുസ്ലീങ്ങളെയും ഒരു പോലെ പരിഗണിക്കുന്നുണ്ട് എന്ന് തെളിയിക്കണം.’ പാര്‍ട്ടി അംഗത്വമെടുത്തതിനു പിന്നാലെ ഷയാറ ബാനോ ടൈംസ് ഓഫ് ഇന്ത്യയോട് പറഞ്ഞു. തെരഞ്ഞെടുപ്പില് മത്സരിക്കാനല്ല താന് പാര്‍ട്ടിയില് ചേര്‍ന്നതെന്നും എന്നാല് ഒരു ടിക്കറ്റ് ലഭിച്ചാല് വേണ്ടെന്നു പറയില്ലെന്നും അവര് കൂട്ടിച്ചേര്‍ത്തു.\nമുത്തലാഖിനെതിരെ സുപ്രീം കോടതി ഫയല് ചെയ്ത ഹര്‍ജിയിലെ യഥാര്‍ഥ ഹര്‍ജിക്കാരിയാണ് 38കാരിയായ ഷയാറ ബാനോ. 2016ലാണ് മുത്തലാഖ് നിരോധിക്കണമെന്ന് ആവശ്യപ്പെട്ട് ഷയാറ ബാനോ സുപ്രീം കോടതിയെ സമീപിച്ചത്. 2017ല് സുപ്രീം കോടതി മുത്തലാഖ് നിയമവിരുദ്ധമായി പ്രഖ്യാപിക്കുകയായിരുന്നു.\nCategories: india, News Tags: BJP, shayara bano


ന്യൂഡല്‍ഹി: പൊതുമേഖല സ്ഥാപനങ്ങളുടെ സ്വകാര്യവല്‍ക്കരണത്തില് നിന്ന് പിന്നോട്ടില്ലെന്ന് പ്രധാനമന്ത്രി നരേന്ദ്ര മോദി. പൊതുമേഖല സ്ഥാപനങ്ങളുടെ ഓഹരി വിറ്റഴിക്കലും സ്വകാര്യവല്‍ക്കരണവും കൂടുതല് വിപുലമാക്കാനൊരുങ്ങുകയാണ് കേന്ദ്രം. വ്യവസായ, വാണിജ്യ സ്ഥാപനങ്ങള് നടത്തുകയല്ല സര്‍ക്കാരിന്റെ ജോലി, ക്ഷേമപദ്ധതികളും വികസനവും നടപ്പാക്കുകയാണ് സര്‍ക്കാരിന്റെ ഉത്തരവാദിത്തമെന്നും അദ്ദേഹം വ്യക്തമാക്കി.\nപൊതു മേഖലാ സ്ഥാപനങ്ങളുടെ എണ്ണം കുറക്കുകയും അത്് സ്വകാര്യ മേഖലക്കു വിട്ടുനല്‍കുന്നതിലൂടെ കൂടുതല് തൊഴിലവസരങ്ങള് സൃഷ്ടിക്കാനാകുമെന്നാണ് കേന്ദ്രത്തിന്റെ വിശദീകരണം. ഇതിലൂടെ കൂടുതല് പൊതുമേഖലകള് സ്വകാര്യവല്‍ക്കരിക്കാനുള്ള സര്‍ക്കാര് നീക്കത്തെ തുറന്നുകാട്ടുകയാണ്.\nബജറ്റ് പ്രഖ്യാപനങ്ങള് നടപ്പാക്കുന്നതിന് നിര്‍ദേശങ്ങള് സ്വീകരിക്കാന് ചേര്‍ന്ന വെബിനാറിലാണ് ഇക്കാര്യം വ്യക്തമാക്കിയത്. നാല് തന്ത്ര പ്രധാനമേഖലകളിലൊഴികെ സ്വകാര്യവല്‍ക്കരണം പൂര്‍ണമായും നടപ്പിലാക്കാനാണ് സര്‍ക്കാര് പദ്ധതി. അതിനുള്ള കാരണവും ചൂണ്ടിക്കാട്ടുന്നുണ്ട്. തന്ത്രപ്രധാന മേഖലകളില് പോലും വളരെ കുറച്ച് പൊതുമേഖല സ്ഥാപനം മതിയെന്നാണ് സര്‍ക്കാര് നയം. നഷ്ടത്തിലായ പൊതുമേഖല സ്ഥാപനങ്ങള് നിലനിര്‍ത്താന് ജനങ്ങളുടെ പണം സര്‍ക്കാരിന് വിനിയോഗിക്കേണ്ടിവരുന്നു. സ്ഥാപനങ്ങളുടെ പ്രവര്‍ത്തന മികവ് വര്‍ധിപ്പിക്കാനും തൊഴില് അവസരങ്ങള് സൃഷ്ടിക്കാനും സ്വകാര്യവല്‍ക്കരണം ആവശ്യമാണെന്നും അദ്ദേഹം പറഞ്ഞു.


ഇസ്ലാമിക് സാൽവേഷൻ ഫ്രണ്ട് - വിക്കിപീഡിയ\n(Islamic Salvation Front എന്ന താളിൽ നിന്നും തിരിച്ചുവിട്ടതു പ്രകാരം)\nഅൾജീരിയയിലെ നിരോധിക്കപ്പെട്ട ഒരു രാഷ്ട്രീയപാർട്ടിയാണ് ഇസ്ലാമിക് സാൽവേഷൻ ഫ്രണ്ട്.\n1988 നവംബർ 3ന്ന് അൾജീരിയൻ ഭരണഘടന ഭേദഗതി ചെയ്തു. അതുവരെ നാഷണൽ ലിബെറെഷൻ ഫ്രൺറ്റിന്റെ ഏക കക്ഷി ഭരണം നിലനിന്നിരുന്ന അൾജീരിയയിൽ ബഹുകക്ഷി ഭരണ സംവിധാനം നിലവിൽ വരുകയും പുതിയ കക്ഷികൾക്ക് പ്രവർത്തന സ്വാതന്ത്രം കൈവരികയും ചെയ്തു.\n1989 ഫെബ്രുവരി 18ന്ന് അൾജിയേർസിലാണ് ഇസ്ലാമിക് സാല്വേഷൻ ഫ്രണ്ട് രൂപീകൃതമാകുന്നത്.മുതിർന്ന സ്വാതന്ത്ര സമര സേനാനിയും മിതവാദ നിലപാടുകൾ പിന്തുടരുന്ന അബ്ബാസി മദനിയും തീവ്രവാദ നിലപാടുകാരനായിരുന്ന ഒരു യുവ മതപുരോഹിതൻ അലി ബെൽഹജ്ജുമായിരുന്നു പ്രധാന നേതാക്കൾ.പാശ്ചാത്യ വിദ്യാഭ്യാസം സിദ്ധിച്ച അബ്ബാസി മദനി പടിപടിയായി ഇസ്ലാമിക നിയമം നടപ്പാക്കാമെന്ന അഭിപ്രായക്കാരനായിരുന്നു.എന്നാൽ ബെൽഹജ്ജ് യാതൊരു വിട്ടുവീഴ്ചകൾക്കും ഒരുക്കമല്ലാത്ത നേതാവായിരുന്നു.\nഅലി ബെൽഹജ്ജിന്റെ തീപ്പൊരി പ്രസംഗങ്ങൾ അസംതൃപ്തരായ സാധാരണജനങ്ങൾക്കിടയിൽ വലിയ ചലനമുണ്ടാക്കി.പള്ളികളിലൂടെയും മതസ്ഥാപനങ്ങളിലൂടെയും FIS തങ്ങളുടെ അടിത്തറ വിപുലപ്പെടുത്തി.1990ലെ തദ്ദേശഭരണ തിരഞ്ഞെടുപ്പിൽ പകുതിയോളം സീറ്റുകളിൽ വിജയം നേടാൻ FISനു കഴിഞ്ഞു.1990ൽ ഇറാക്കിന്റെ കുവൈറ്റ് അധിനിവേഷത്തോടെ ആരംഭിച്ച ഗൾഫ് യുദ്ധവും തുടർന്ന് അമേരിക്കയുടെ നേതൃത്വത്തിൽ നടന്ന പാശ്ചാത്യാധിനിവേശവും FIS നെ കൂടുതൽ ശക്തിപ്പെടുത്തി.വർദ്ധിച്ചുവരുന്ന ഇസ്ലാമിക് സാൽവേഷൻ ഫ്രണ്ടിന്റെ സ്വാധീനം ദുർബലമാക്കാൻ അൾജീരിയൻ സർക്കാർ മണ്ഡലപുനർ നിർണയം പോലുള്ള പദ്ധതികളുമായി മുന്നോട്ട് പോയി.ഇത് ഗവർമെന്റും FISഉം തമ്മിലുള്ള ബന്ധം വീണ്ടും വഷളാകാൻ കാരണമായി.\n"https://ml.wikipedia.org/w/index.php?title=ഇസ്ലാമിക്_സാൽവേഷൻ_ഫ്രണ്ട്&oldid=2303375" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 19:12, 23 ജനുവരി 2016.


തെരുവില് ഖുല്‍ഫി വില്‍ക്കുന്ന അര്‍ജുന അവാര്‍ഡ് ജേതാവ് – Media Ink Online\nതെരുവില് ഖുല്‍ഫി വില്‍ക്കുന്ന അര്‍ജുന അവാര്‍ഡ് ജേതാവ്\nഅര്‍ജുന അവാര്‍ഡ് നേടിയ ബോക്സറായിട്ടും ഹരിയാനയിലെ തെരുവുകളില് ഖുല്‍ഫി വില്‍ക്കുന്നു ദിനേഷ്\nദേശീയ, അന്തര്‍ദേശീയ ബോക്സിംഗ് ചാമ്പ്യന്‍ഷിപ്പുകളില് മല്‍സരിച്ച് രാജ്യത്തിന്റെ അഭിമാനമായി മാറിയ ദിനേഷ് കുമാറിനെ ഇന്ന കാണുന്നവര് സ്തംഭിച്ച് നിന്നുപോകുകയാണ്. കാരണം ഹരിയാനയിലെ തെരുവുകളില് അച്ഛനോടൊപ്പം ഖുല്‍ഫി വില്‍ക്കുകയാണ് അയാള്. 17 ഗോള്‍ഡ് മെഡലുകളും ഒരു വെള്ളിയും അഞ്ച് ബ്രോണ്‍സും നേടിയ താരത്തിന്റെ ദുര്‍ഗതിയാണിത്.\nമറ്റൊരു വഴിയുമില്ലാഞ്ഞിട്ടാണ് കടം വീട്ടാന് ഈ ജോലി ചെയ്യുന്നതെന്ന് ദിനേഷ് പറയുന്നു. റോഡ് അപകടത്തില് ദിനേഷിന് പരിക്ക് പറ്റിയതോടെയാണ് കാര്യങ്ങള് താളം തെറ്റിയത്. ചികില്‍സയ്ക്കായി അച്ഛന് പലരില് നിന്നും കടം വാങ്ങേണ്ടി വന്നു. മകനെ ദേശീയ, അന്തര്‍ദേശീയ മല്‍സരങ്ങളില് പങ്കെടുപ്പിക്കുന്നതിനായി അതിന് മുമ്പും കടം വാങ്ങിയ കുടുംബത്തിന് ഇതോടെ ബാധ്യത ഇരട്ടിയായി.\nഇന്ന് ആ കടം വീട്ടാന് വേറൊരു മാര്‍ഗ്ഗവുമില്ലാതെയാണ് ഖുല്‍ഫി വിറ്റ് ഇവര് പണം കണ്ടെത്തുന്നത്. മല്‍സരത്തിന് പങ്കെടുക്കാന് വായ്പയെടുത്തിരുന്നു. ഇപ്പോഴത് തിരിച്ചടയ്ക്കാന് ഐസ്‌ക്രീമും ഖുല്‍ഫിയുമെല്ലാം വിറ്റ് ജീവിക്കുകയാണ്. സര്‍ക്കാര് തന്നെ സഹായിക്കണമെന്നും ജോലി തന്നാല് ഉപകാരമാകുമെന്നും ദിനേഷ് പറയുന്നു.\nRelated Topics:arjuna awarddinesh kumarIndia\nകബഡിയിലും കൈവച്ച് എം എസ് ധോണി!\nകോഹ്ലിയെ തടുക്കാനാരുണ്ട്…സച്ചിന്റെ റെക്കോഡ് തകര്‍ന്നു


കറുത്തനിറവും,നീലക്കണ്ണുകളുമായി �ചെഡ്ഡാർ മാൻ� ; പുതിയ കണ്ടെത്തലുമായി ശാസ്ത്രലോകം\nകറുത്ത തൊലിയും,നീലക്കണ്ണുകളും,കറുത്ത ചുരുണ്ട മുടിയുമുള്ള ‘ചെഡ്ഡാർ മാൻ’ എന്ന മനുഷ്യനെയാണ് തലയോട്ടിയുടെ ഡിഎൻഎയിൽ നിന്ന് യുറോപ്യൻ യൂണിവേഴ്സിറ്റി കോളേജിലെ ഗവേഷകർ കണ്ടെത്തിയത്.\nഈ വിഭാഗക്കാർ ആരോഗ്യകരമായ ജീവിതമാണ് നയിച്ചിരുന്നത്. എന്നാൽ 20 വയസിൽ ഇവർ മരണത്തിന് കീഴടങ്ങിയിരുന്നുവെന്നും, ഒരുപക്ഷേ അക്രമത്തിലൂടെയാകാം ഇവർക്ക് ജീവൻ നഷ്ടമായതെന്നും പതിറ്റാണ്ടുകളായി ഇവരെ കുറിച്ച് പഠനം നടത്തുന്ന ശാസ്ത്രജ്ഞർ പറയുന്നു


രഞ്ജി ട്രോഫി; ഒന്നര ദിവസംകൊണ്ട് കളിതോറ്റ് കേരളം | Sports | Deshabhimani | Monday Jan 20, 2020\nതിരുവനന്തപുരം > രഞ്ജി ട്രോഫി ക്രിക്കറ്റില് രാജസ്ഥാനെതിരായ നിര്‍ണായക മത്സരത്തില് കേരളത്തിന് ദയനീയ തോല്‍വി. വെറും ഒന്നര ദിവസം മാത്രം നീണ്ട മത്സരത്തില് ഇന്നിങ്‌സിനും 96 റണ്‍സിനുമാണ് കേരളം തോറ്റത്. ആദ്യ ഇന്നിങ്‌സില് വെറും 90 റണ്‍സിന് പുറത്തായ കേരളം രണ്ടാം ഇന്നിങ്‌സില് 82 റണ്‍സിന് കൂടാരം കയറി.\nസ്‌കോര്: കേരളം - 90 & 82, രാജസ്ഥാന് - 268.\nരണ്ടാം ഇന്നിങ്‌സില് ആറു വിക്കറ്റ് വീഴ്ത്തിയ എസ് കെ ശര്‍മയാണ് കേരളത്തെ തകര്‍ത്തത്. ഇന്ത്യ എ ടീമിന്റെ ഭാഗമായി ന്യൂസീലന്‍ഡിലേക്കു പോയ സഞ്ജു സാംസണ്, സന്ദീപ് വാരിയര്, പരുക്കേറ്റ റോബിന് ഉത്തപ്പ, ബേസില് തമ്പി എന്നിവരെ കൂടാതെയിറങ്ങിയ കേരളം പൊരുതുകപോലും ചെയ്യാതെ കീഴടങ്ങുകയായിരുന്നു.\nസീസണിലെ നാലാം തോല്‍വിയോടെ കേരളത്തിന്റെ നോക്കൗട്ട് സാധ്യതകള് അസ്തമിച്ചു. കഴിഞ്ഞ വര്‍ഷം ചരിത്രത്തിലാദ്യമായി രഞ്ജി ട്രോഫി സെമിയിലെത്തിയ കേരളത്തിന് പക്ഷേ ഇത്തവണ ജയിക്കാനായത് വെറും ഒരു മത്സരത്തില് മാത്രം. അതേസമയം സീസണില് രാജസ്ഥാന്റെ ഏക ജയമാണിത്.\n18 റണ്‍സെടുത്ത ക്യാപ്റ്റന് സച്ചിന് ബേബിയാണ് രണ്ടാം ഇന്നിങ്‌സില് കേരളത്തിന്റെ ടോപ് സ്‌കോറര്. രോഹന് പ്രേം (4), വിഷ്ണു വിനോദ് (11), സല്‍മാന് നിസാര് (13), മുഹമ്മദ് അസ്ഹറുദ്ദീന് (9), അക്ഷയ് ചന്ദ്രന് (2), ജലജ് സക്‌സേന (14) എന്നിവരെല്ലാം നിശാരപ്പെടുത്തി. പരിക്കേറ്റ രോഹന് കുന്നുമ്മല് ബാറ്റിങ്ങിന് ഇറങ്ങിയില്ല.\nഒന്നാം ഇന്നിങ്‌സില് 268 റണ്‍സെടുത്ത രാജസ്ഥാന് 178 റണ്‍സിന്റെ ലീഡ് നേടിയിരുന്നു. ഓപ്പണര് വൈ.ബി കോത്താരി (92), ആര്.കെ ബിഷ്‌ണോയ് (67) എന്നിവര് രാജസ്ഥാനു വേണ്ടി അര്‍ധ സെഞ്ചുറി നേടി. ക്യാപ്റ്റന് അശോക് മെനാരിയ (26), എ.ആര് ഗുപ്ത (36) എന്നിവരും ഭേദപ്പെട്ട പ്രകടനം പുറത്തെടുത്തു.\nപന്തുകൊണ്ടുള്ള മികച്ച പ്രകടനം തുടരുന്ന കേരളത്തിന്റെ ജലജ് സക്സേന ഏഴു വിക്കറ്റ് വീഴ്ത്തി. എം.ഡി നിധീഷ് രണ്ടു വിക്കറ്റെടുത്തു. ശേഷിച്ച ഒരു വിക്കറ്റ് അക്ഷയ് സ്വന്തമാക്കി.\nനേരത്തെ അഞ്ചു വിക്കറ്റെടുത്ത എസ്.കെ ശര്‍മ്മയുടെ മികവില് കേരളത്തെ രാജസ്ഥാന് വെറും 90 റണ്‍സിന് പുറത്താക്കിയിരുന്നു. ആറു താരങ്ങളാണ് രണ്ടക്കം കാണാതെ പുറത്തായത്.\nരാജസ്ഥാൻ ഇലക്ട്രോണിക്സ് ആൻഡ് ഇൻസ്ട്രുമെന്റ്സിൽ


കോടിയേരിയുടെ നേതൃത്വത്തില് മന്ത്രിമാരുടെ ഓഫീസ് ജീവനക്കാരുടെ യോഗം ചേര്‍ന്നു – Media Mangalam\nതിരുവനന്തപുരം: ഡിപ്ലോമാറ്റിക് സ്വര്‍ണക്കടത്തുമായി ബന്ധപ്പെട്ട് മുഖ്യമന്ത്രിയുടെ ഓഫീസിന് നേരേ ഉയര്‍ന്ന ആരോപണങ്ങളുടെ പശ്ചാത്തലത്തില് സിപിഎം സംസ്ഥാന സെക്രട്ടറി കോടിയേരിബാലകൃഷണന് മുഖ്യമന്ത്രിയുടേതടക്കം മന്ത്രിമാരുടെ പ്രൈവറ്റ് സെക്രട്ടറിമാരുടെ യോഗം സംഘടിപ്പിച്ചു. സ്വര്‍ണക്കടത്ത് വിവാദത്തിന്റെ പശ്ചാത്തലത്തില് മുഖ്യമന്ത്രിയുടെ ഓഫീസിലും സ്റ്റാഫിലും പിടി മുറുക്കാന് സിപി ശ്രമിക്കുന്നത് മീഡിയ മംഗളം നേരത്തെ റിപ്പോര്‍ട്ട് ചെയ്തിരുന്നു.മന്ത്രിമാരുടെ ഓഫിസുകളിലെ പ്രവര്‍ത്തനങ്ങള് കൂടുതല് കരുതലോടെ ആവണമെന്ന് യോഗത്തില് അഭിപ്രായമുയര്‍ന്നു. മുഖ്യമന്ത്രിയുടെ പ്രൈവറ്റ് സെക്രട്ടറിമാരില് ഒരാളെ മാറ്റി, പാര്‍ട്ടിയോട് കൂടുതല് ഉത്തരവാദിത്തമുള്ള ഒരു യുവനേതാവിനെ നിയമിക്കാനും നീക്കമുണ്ട്. പ്രഖ്യാപനം ഉടനുണ്ടാവും.\nഅതേസമയം, മന്ത്രിമാരുടെ പ്രൈവറ്റ് സെക്രട്ടറിമാര് സര്‍ക്കാര് ജീവനക്കാരാണെന്നും പാര്‍ട്ടി നേതാവ് അവരുടെ യോഗം വിളിച്ചത് ചട്ടവിരുദ്ധമാണെന്നും പ്രതിപക്ഷ നേതാവ് രമേശ് ചെന്നിത്തല ആരോപിച്ചു. സര്‍വീസ് ചട്ടങ്ങളുടെ ലംഘനമാണിത്. ഇതിനെതിരേ നടപടിയെടുക്കണമെന്നും അദ്ദേഹം ആവശ്യപ്പെട്ടു.


മുംബൈ: ഓസ്‌ട്രേലിയൻ പര്യടനത്തിനുള്ള ഇന്ത്യൻ ടീമിൽ ഇടം നേടി സഞ്ജു സാംസൺ. ട്വന്റി -20 പാരമ്പരക്കുള്ള ഇന്ത്യൻ ടീമിലാണ് സഞ്ജു ഇടം നേടിയിരിക്കുന്നത്. സഞ്ജുവിനെ കൂടാതെ വരുൺ ചക്രവർത്തിയും ദീപക് ചാഹറും ട്വന്‍റി-20 ടീമില് ഉള്‍പ്പെട്ടിട്ടുണ്ട്. അതേസമയം ഋഷഭ് പന്തിനെ ഏകദിന, ട്വന്‍റി-20 ടീമില്‍നിന്ന് ഒഴിവാക്കി.\nട്വന്‍റി-20 ടീം: വിരാട് കോഹ്‌ലി, ശിഖര് ധവാന്, മായങ്ക് അഗര്‍വാള്, കെ.എല്. രാഹുല്, ശ്രേയസ് അയ്യര്, മനീഷ് പാണ്ഡെ, ഹാര്‍ദിക് പാണ്ഡ്യ, സഞ്ജു സാംസണ്, രവീന്ദ്ര ജഡേജ, വാഷിംഗ്ടണ് സുന്ദര്, യൂസവേന്ദ്ര ചാഹല്, ജസ്പ്രിത് ബൂംറ, മുഹമ്മദ് ഷമി, വരുണ് ചക്രവര്‍ത്തി, നവദീപ് സെയ്നി, ഡി.ചാഹര്.\nടെസ്റ്റ് ടീം: വിരാട് കോഹ്‌ലി, മായങ്ക് അഗര്‍വാള്, പൃഥ്വി ഷാ, കെ.എല്. രാഹുല്, ചേതേശ്വര് പുജാര, അജിങ്ക്യ രഹാനെ, ഹനുമ വിഹാരി, ശുഭ്മാന് ഗില്, സാഹ, ഋഷഭ് പന്ത്, ജസപ്രിത് ബൂംറ, മുഹമ്മദ് ഷാമി, ഉമേഷ് യാദവ്, നവദീപ് സെയ്നി, കുല്‍ദീപ് യാദവ്, മൊഹമ്മദ് സിറാജ്, രവീന്ദ്ര ജഡേജ, ആര്, അശ്വിന്.\nഏകദിന ടീം: വിരാട് കോഹ്‌ലി, ശിഖര് ധവാന്, ശുഭ്മാന് ഗില്, കെ.ല്. രാഹുല്, ശ്രേയസ് അയ്യര്, മനീഷ് പാണ്ഡെ, ഹാര്‍ദിക് പാണ്ഡ്യ, മായങ്ക് അഗര്‍വാള്, രവീന്ദ്ര ജഡേജ, യൂസവേന്ദ്ര ചാഹല്, കുല്‍ദീപ് യാദവ്, ജസ്പ്രിത് ബൂംറ, ഷര്‍ദുല് താക്കൂര്, മുഹമ്മദ് ഷമി, നവദീപ് സെയ്നി.\nആസ്ട്രേലിയൻ പര്യടനത്തിനായി നവംബർ മാസം 11 നോ 12 നോ ടീം പുറപ്പെടും എന്നാണ് പ്രതീക്ഷിക്കുന്നത്. മൂന്നുവീതം ഏകദിനങ്ങളും ടി20യും നാല് ടെസ്റ്റ് മത്സരങ്ങളുമാണ് പര്യടനത്തിലുള്ളത്. മത്സരക്രമം ഇതുവരെ ഔദ്യോഗികമായി പ്രഖ്യാപിച്ചിട്ടില്ലെങ്കിലും ആദ്യ ഏകദിന നവംബര് 26ന് നടക്കും എന്നാണ് പ്രതീക്ഷിക്കപ്പെടുന്നത്.


യക്ഷി നൃത്തശില്‍പ്പം അവതരിപ്പിക്കാനില്ലെന്ന നി\nതിരുവനന്തപുരം: കാനായി കുഞ്ഞിരാമന്റെ പ്രശസ്ത ശിൽപ്പി യക്ഷിക്ക് അമ്പത് വയസ്സ് പൂര്‍ത്തിയാകുകയാണ്. എൺപതാ പിറന്നാളാഘോഷിക്കുന്ന കാനായിക്ക് ആദരമൊരുക്കാനൊരുങ്ങുകയാണ് സ‍ർക്കാ‍ർ. പിറന്നാള് ദിനത്തില് രാജശ്രീ വാര്യര് സംവിധാനം ചെയ്ത യക്ഷി നൃത്തശില്‍പ്പത്തെ ചൊല്ലി വിവാദം ഉയരുകയാണ്.\nഭാരത് ഭവന് സെക്രട്ടറി പ്രമോദ് പയ്യന്നൂരാണ് ഈ നൃത്തശില്‍പ്പം അണിയിച്ചൊരുക്കിയത് എന്ന നിലയിലാണ് പരിപാടിയുടെ സംഘാടകര് നോട്ടീസ് അച്ചടിച്ചത്. ഇതില് പ്രതിഷേധിച്ച് നൃത്തശില്‍പ്പം അവതരിപ്പിക്കാനില്ലെന്ന നിലപാടിലാണ് രാജശ്രീ വാര്യര്. സ്രഷ്ടാവിന്റെ മുന്നില് അദ്ദേഹത്തിന്റെ ശില്‍പ്പത്തിന്റെ നൃത്തരൂപം അവതരിപ്പിക്കുക എന്നത് വലിയൊരു ഉത്തരവാദിത്വമാണ്.\nഎന്നാല് ബൗദ്ധിക സ്വത്തവകാശം എന്ന അവകാശത്തെ പരിഗണിക്കാത്തതിലെ പ്രതിഷേധമാണിതെന്ന് രാജശ്രീ പറയുന്നു. പോസ്റ്റര് മാറ്റിയെന്ന് സംഘാടകര് അറിയിച്ചെങ്കിലും മറ്റൊരവസരത്തിലാകാം യക്ഷിയുടെ അവതരണം എന്ന തീരുമാനത്തിലാണ് രാജശ്രീ വാര്യര്


സ്ത്രീ സുരക്ഷിതത്വം സാമൂഹിക ഉത്തരവാദിത്വം: എം.സി.ജോസഫൈന് : Deepika.com Nattu Visesham\nMonday, October 21, 2019 11:34 PM IST\nകല്‍പ്പറ്റ: സ്തീകളോടുള്ള പെരുമാറ്റത്തിലും സമീപനത്തിലും സമൂഹം കൂടുതല് ഉത്തരവാദിത്വം കാണിക്കണമെന്ന് വനിതാ കമ്മീഷന് ചെയര്‍പേഴ്‌സണ് എം.സി. ജോസഫൈന്. കളക്ടറേറ്റ് കോണ്‍ഫറസ് ഹാളില് നടന്ന വനിതാ കമ്മീഷന്‍റെ മെഗാ അദാലത്തില് സംസാരിക്കുകയായിരുന്നു അവര്. സ്തീകളെ ആക്രമിക്കുന്നതില് മതമോ സമുദായമോ സാമ്പത്തികമോ നിറമോ ആയ ഘടകങ്ങളൊന്നും വേറിട്ട് നില്‍ക്കുന്നില്ല. സ്ത്രീ സ്വകാര്യ സ്വത്താണെന്ന ധാരണയിലാണ് പുരുഷന്‍റെ പെരുമാറ്റം. ഈ ധാരണ തിരുത്തണം.സ്ത്രീകള് ആക്രമിക്കപ്പെടാന് പാടിലെന്ന പൊതുബോധം ഉയര്‍ത്തേണ്ടത് പരിഷ്‌കൃത സമൂഹത്തിന്‍റെ ഉത്തരവാദിത്വമാണ്.\nഇതിനായി സമൂഹം അവബോധം നേടണമെന്നും ജോസഫൈന് പറഞ്ഞു. അദാലത്തില് 25 പരാതികള് വനിതാ കമ്മീഷന്‍റെ മുന്നില് എത്തി. ഇതില് എട്ട് പരാതികള് തീര്‍പ്പാക്കി. മൂന്നെണ്ണത്തില് പോലീസ് റിപ്പോര്‍ട്ട് തേടി. വിവിധ കാരണങ്ങളാൽ 14 എണ്ണം മാറ്റി വച്ചു.\nലഭിച്ച പരാതികളില് കൂടുതലും കുടുംബ വിഷയങ്ങളുമായി ബന്ധപ്പെട്ടായിരുന്നു. ജോലിസ്ഥലങ്ങളില് നേരിട്ട ഉപദ്രവങ്ങളും പരാതികളായെത്തി. അദാലത്തില് കമ്മീഷനംഗം ഷിജി ശിവജി, കമ്മീഷന് ഡയറക്ടര് വി.യു. കുര്യാക്കോസ് എന്നിവര് പങ്കെടുത്തു.


വ്യത്യസ്തനായ ആർഎൻഎ തന്മാത്രയെ കോവിഡ്കാലത്ത് നാം തിരിച്ചറിയുന്നു | COVID-19 Vaccine | Technology | DNA | COVID-19 | Science | Science News | Malayalam Technology News | Manorama Online\nവ്യത്യസ്തനായ ആർഎൻഎ തന്മാത്രയെ കോവിഡ്കാലത്ത് നാം തിരിച്ചറിയുന്നു\nഡോ.സാബിൻ ജോർജ് - drsabingeorge10@gmail.com June 26, 2021 01:26 PM IST\nകോവിഡിനെയും വാക്സീനുകളെയും സംബന്ധിച്ചുള്ള വാർത്തകളാൽ മുഖരിതമായ ഒരു കാലത്തിലൂടെയാണ് നമ്മുടെ ജീവിതം കടന്നുപോകുന്നത്. വൈദ്യശാസ്ത്രവും ആരോഗ്യപരിപാലന രംഗവും ഏറ്റവുമധികം പരീക്ഷിക്കപ്പെടുന്ന ഒരു കാലം കൂടിയാണിത്. വാക്സീൻ സാങ്കേതിക വിദ്യയുടെ കാര്യമെടുത്താൽ ആർഎൻഎ വാക്സീനുകളുടെ കാലമാണിതെന്ന് പറയേണ്ടിവരും. അമേരിക്കയിലെ വമ്പൻ മരുന്നുകമ്പനിയായ ഫൈസർ ജർമനിയിലെ ബയോഎൻടെക്കുമായി ചേർന്ന് വികസിപ്പിച്ചെടുത്ത ഫൈസർ ബയോഎൻടെക്ക് വാക്സീനും, യുഎസിലെ തന്നെ മസാച്യൂസെറ്റ്സ് കേംബ്രിഡ്ജിലെ മൊഡേണയുടെ വാക്സീനും ആഗോള കോവിഡ് യുദ്ധത്തിലെ മുന്നണിപ്പോരാളികളാണ്. സാധാരണക്കാർക്കു പോലും സുപരിചിതമായ ഈ വാക്സീനുകളുടെ പിറകിൽ ആർഎൻഎ എന്ന തന്മാത്ര ഉപയോഗിച്ചുള്ള വാക്സീൻ സാങ്കേതികവിദ്യയുടെ വികസനത്തിന്റെ കഥ കൂടിയുണ്ട്. ലോകത്തിലെ എല്ലാ വമ്പൻ മരുന്നുകമ്പനികളും ഒരു തരത്തിലല്ലെങ്കിൽ മറ്റൊരു തരത്തിൽ ഈ സാങ്കേതികവിദ്യയുടെ പ്രയോഗസാധ്യത തേടുന്നു. മറ്റു ചില കമ്പനികളും ആർഎൻഎ അടിസ്ഥാനമാക്കിയ കോവിഡ് വാക്സീൻ പുറത്തിറക്കാനുള്ള ശ്രമത്തിന്റെ വിവിധ ഘട്ടങ്ങളിലാണ്.\n∙ ആർഎൻഎയെ അറിയാം\nഡിഎൻഎ യും ആർഎൻഎയുമാണ് ജീവകോശങ്ങളിലെ അടിസ്ഥാന ജനിതകഘടകമാണ്. റൈബോ ന്യൂക്ലിക് ആസിഡ് എന്നതിന്റെ ചുരുക്കരൂപമാണ് ആർഎൻഎ ( RNA ). മെസഞ്ചർ ആർഎൻഎ (mRNA ), ട്രാൻസ്ഫർ ആർഎൻഎ (tRNA ), റൈബോസോമൽ ആർഎൻഎ ( rRNA ) എന്നിങ്ങനെ സവിശേഷമായ ധർമങ്ങൾ നിർവഹിക്കുന്ന ആർഎൻഎകളുണ്ട്. ഡിഎൻഎയിൽ അടങ്ങിയിരിക്കുന്ന ജനിതക സന്ദേശം റൈബോസോമുകളിൽ എത്തിക്കുന്നവയാണ് സന്ദേശവാഹകരായ മെസഞ്ചർ ആർഎൻഎകൾ. അതായത് ഡിഎൻഎയുടെ (DNA) പകർത്തെഴുത്താണ് mRNA. ഈ സന്ദേശം ഉപയോഗിച്ച് റൈബോസോമൽ ആർഎൻഎയും, ട്രാൻസ്ഫർ ആർഎൻഎയും ഉൾപ്പെടുന്ന സംവിധാനം കോശത്തിലെ റൈബോസോമുകളിൽ പ്രോട്ടീൻ ഉത്പാദനം നടത്തുന്നു. ഒരു ജീവജാതിയുടെ ജനിതക വസ്തു ഡിഎൻഎയോ ആർഎൻഎയോ ആകാം. ഏതായാലും അവയുടെ പ്രധാനജോലി ജീവിക്കാവശ്യമായ പ്രോട്ടീൻ നിർമിക്കുക എന്നതാണ്. അതിനായി ജനിതകവസ്തുവായ ഡിഎൻഎയിൽ നിന്നോ ആർഎൻഎ യിൽ നിന്നോ ഒരു മെസ്സഞ്ചർ ആർഎൻഎ നിർമിക്കപ്പെടുന്നു. ട്രാൻസ്ക്രിപ്ഷൻ എന്നാണ് ഈ പ്രവർത്തനത്തെ വിളിക്കുന്നത്. മെസ്സഞ്ചർ ആർഎൻഎ യിലെ കോഡുകളെ അടിസ്ഥാനമാക്കി പ്രോട്ടീൻ ഉത്പാദിപ്പിക്കുന്ന അടുത്ത പ്രവർത്തനം ട്രാൻസ്ലേഷൻ എന്നും അറിയപ്പെടുന്നു. ഇങ്ങനെ നിർമഇക്കപ്പെടുന്ന വൈവിധ്യമായ പ്രോട്ടീനുകളാണ് ശാരീരിക പ്രവർത്തനങ്ങൾ നിർവഹിക്കാൻ നമ്മെ സഹായിക്കുന്നത്. ചുരുക്കത്തിൽ ജനിതക ഡിഎൻഎ / ആർഎൻഎയിലെ ജീനുകൾ പ്രോട്ടീൻ നിർമആണത്തിന് നൽകുന്ന സന്ദേശത്തിന്റെ വാഹകരാണ് മെസഞ്ചർ ആർഎൻഎകൾ.\n∙ മെസഞ്ചർ ആർഎൻഎ വാക്സീൻ (mRNA )\nമൊഡേണയും ഫൈസർ - ബയോഎൻ ടെക്കും ഉത്പാദിപ്പിച്ചത് ഇത്തരത്തിലുള്ള എംആർഎൻഎ കോവിഡ് വാക്സഈൻ ആണെന്ന് പറഞ്ഞല്ലോ. കോവിഡ് വൈറസിന്റെ കവചത്തിൽ കാണപ്പെടുന്ന സ്പൈക്ക് പ്രോട്ടീൻ റിസെപ്റ്ററുകൾ ആണ് അതിനെ കോശങ്ങളിൽ പറ്റിപ്പിടിക്കാൻ സഹായിക്കുന്നത്. mRNA വാക്സീൻ നിർമിക്കാൻ വൈറസിന്റെ സ്പൈക്ക് പ്രോട്ടീനുകൾ നമ്മുടെ ശരീര കോശങ്ങളിൽ ഉത്പാദിപ്പിക്കുന്നതിനാവശ്യമായ വഴിയാണ് നാം ഉപയോഗിക്കുന്നത്. അതിനായി കോവിഡ് വൈറസിന്റെ ജനിതകപദാർത്ഥമായ ആർഎൻഎയിലെ സ്പൈക്ക് പ്രോട്ടീൻ ഉത്പാദിപ്പിക്കാൻ നിർദേശം നൽകുന്ന ഭാഗം മാത്രം വേർതിരിച്ചെടുക്കുന്നു. പിന്നീട് ഈ ഭാഗത്തിന്റെ സന്ദേശം പേറുന്ന പകർപ്പായ അതിന്റെ mRNA നിർമിച്ച് വാക്സീനിൽ ഉൾപ്പെടുത്തി കോശങ്ങളിലേക്ക് കടത്തിവിടുന്നു. ഇവ ശരീര കോശങ്ങളിൽ കടന്ന് അവയിലെ സംവിധാനമുപയോഗിച്ച് അവിടെ സ്പൈക്ക് പ്രോട്ടീനുകൾ ഉത്പാദിപ്പിക്കുന്നു.\nശരീരത്തിന്റെ രോഗപ്രതിരോധസംവിധാനം ഈ പ്രോട്ടീനുകളെ അന്യവസ്തു അഥവാ ആന്റിജനായി തിരിച്ചറിയുകയും അവയെ നശിപ്പിക്കുന്നതിനാവശ്യമായ ആന്റിബോഡികൾ ഉത്പാദിപ്പിക്കുകയും സ്പൈക്ക് പ്രോട്ടീനുകളെ നശിപ്പിക്കുകയും ചെയ്യുന്നു. ഈ പ്രവർത്തനങ്ങൾ രോഗപ്രതിരോധ സംവിധാനം അതിന്റെ ഓർമയിൽ സൂക്ഷിക്കുന്നു. പിന്നീട് യഥാർഥ കൊറോണ വൈറസ് ശരീരത്തിൽ കടന്നാൽ സമാനമായ പ്രവർത്തനം ഉടൻതന്നെ നടക്കുകയും ആന്റിബോഡികൾ ഉപയോഗിച്ച് വൈറസിന്റെ സ്പൈക്ക് നശിപ്പിച്ചു കളയുകയും ചെയ്യുന്നു. വൈറസുകൾക്ക് കോശങ്ങളിൽ പറ്റിപിടിക്കാൻ സാധിക്കാതെ വരികയും ചെയ്യുന്നു.\n∙ ചരിത്രവും വർത്തമാനവും\n1990 കളിൽ ഫ്രാൻസിലാണ് ആർഎൻഎ അടിസ്ഥാനമാക്കിയുള്ള വാക്സീൻ ഉപയോഗത്തിന് തുടക്കമായത്. ഇന്ന് സനോഫൈ പാസ്റ്റർ എന്നറിയപ്പെടുന്ന മരുന്നുകമ്പനിയിലായിരുന്നു പരീക്ഷണം. ഇൻഫ്ളുവൻസ വൈറസിന്റെ ഒരു ആന്റിജൻ ഉത്പാദിപ്പിക്കാനുള്ള സന്ദേശം പേറുന്ന mRNA എലികളിലാണ് ഉപയോഗിച്ചു നോക്കിയത്. രോഗപ്രതിരോധശേഷിയെ ഉണർത്തിയെങ്കിലും അവ മനുഷ്യരിൽ ഉപയോഗിക്കാൻ സുരക്ഷിതമല്ലായെന്നാണ് ഗവേഷകസംഘം കണ്ടെത്തിയത്. mRNA വാക്സീൻ നൽകാൻ ഉപയോഗിച്ച ലിപ്പിഡ് ഡെലിവറി സിസ്റ്റം മനുഷ്യർക്ക് ദോഷകരമാണെന്ന് കണ്ടതായിരുന്നു കാരണം. 2012-ൽ നൊവാർട്ടിസ് കമ്പനിയുടെ അമേരിക്കൻ കേന്ദ്രത്തിലെ ആൻഡി ഗീലും സംഘവുമാണ് ലിപിഡ് നാനോകണികകൾ ( LNP ) ഉപയോഗിച്ച് ആർഎൻഎ ഇഴകൾ പാക്കുചെയ്ത ശ്വാസകോശ രോഗത്തിനെതിരായ വാക്സീൻ എലികളിൽ വിജയകരമായി പരീക്ഷിച്ചത്. അക്കാലത്ത് തന്നെ ആർഎൻഎ അടിസ്ഥാനമാക്കിയുള്ള വാക്സീനുകളും ചികിത്സാരീതികളും വികസിപ്പിച്ചെടുക്കാൻ യുഎസ് ഡിഫൻസ് അഡ്വാൻസ്ഡ് റിസർച്ച് പ്രേജക്ട്സ് ഏജൻസി ( DARPA) വലിയ തോതിൽ കമ്പനികൾക്ക് ധനസഹായം നൽകിത്തുടങ്ങിയിരുന്നു. നൊവാർട്ടിസ്, ഫൈസർ, ആസ്ട്രാ സെനക്ക, സനോഫൈ പാസ്റ്റർ തുടങ്ങിയവയായിരുന്നു ഇവയിൽ പ്രമുഖർ. പക്ഷേ പ്രമുഖ കമ്പനികളൊന്നും തുടക്കത്തിലെ താത്പര്യം തുടർന്ന് കാണിച്ചില്ല. എന്നാൽ ജർമനിയിലെ ക്യൂർവാക്, അമേരിക്കയിലെ മൊഡേണ എന്നീ രണ്ടു കൊച്ചു കമ്പനികൾ DARPA യുമായി ഈ മേഖലയിൽ സഹകരണം തുടർന്നു. 2013-ൽ ക്യൂർവാക് പേവിഷബാധയ്‌ക്കെതിരായ ആർഎൻഎ വാക്സീൻ പരീക്ഷണം മനുഷ്യരിൽ തുടങ്ങുകയും ചെയ്തു. ക്യൂർവാകിന്റെ കോവിഡ്- 19 വാക്സീൻ അതിന്റെ അവസാനഘട്ട ട്രയൽ ഫലം പ്രതീക്ഷിക്കുന്ന ദിവസങ്ങളാണിത്. മൊഡേണയാകട്ടെ DARPA നൽകിയ ഫണ്ടുപയോഗിച്ച് പക്ഷിപ്പനിയുടെ പുതിയ വകഭേദത്തിനെതിരായ ഒരു ആർഎൻഎ വാക്സീൻ വികസിപ്പിക്കുകയും 2015-ൽ അതിന്റെ ക്ലിനിക്കൽ ട്രയൽ തുടങ്ങുകയും ചെയ്തു. ഈ വാക്സീൻ ആശാവഹമായ ഫലങ്ങൾ തന്നതോടെ മൊഡേണ കമ്പനി നിരവധി വൈറസ് രോഗങ്ങൾക്കെതിരായ ആർഎൻഎ വാക്സീനുകളുടെ മനുഷ്യരിലെ ട്രയലുമായി മുന്നോട്ടു പോവുകയും ചെയ്തു. ജനനസമയ വൈകല്യങ്ങൾ ഉണ്ടാക്കുന്ന സൈറ്റോമെഗാലോ വൈറസ്, സിക, ചികുൻഗുനിയ, കുട്ടികളിലെ ശ്വാസകോശ രോഗ വൈറസുകൾ എന്നിവ അവയിൽപ്പെടുന്നു. നൊവാർട്ടിസിന്റെ വാക്സീൻ ആസ്തികൾ ഏറ്റെടുത്ത ഗ്ലാക്സോ സ്മിത്ത്ക്ലെനും 2019 -ൽ റേബീസ് ആർഎൻഎ വാക്സീന്റെ മൂല്യനിർണയം തുടങ്ങി. 2020-ന്റെ തുടക്കമായപ്പോഴേക്കും കേവലം ഒരു ഡസൻ ആർഎൻഎ വാക്സീനുകൾ ജനങ്ങളിലെത്തുകയും നാലെണ്ണം തുടക്കത്തിലേ തന്നെ ഉപേക്ഷിക്കപ്പെടുകയും ഒരെണ്ണം, സൈറ്റോമെഗാലോ വൈറസ് മാത്രം തുടർ പരീക്ഷണ ഘട്ടത്തിലേക്ക് കടക്കുകയും ചെയ്തിരുന്നു. അപ്പോഴാണ് ലോകത്തെ മാറ്റിമറിച്ചുകൊണ്ട് കൊറോണയെത്തുന്നത്. പിന്നെ ഇന്നുവരെയുള്ള നമുക്കറിയാവുന്ന ചരിത്രത്തിൽ ഏതാനും കോവിഡ് വൈറസ് വാക്സീനുകൾ ( ഉദാഹരണം: ഫൈസർ, മൊഡേണ ) ഉപയോഗത്തിനെത്തുകയും നിരവധിയെണ്ണം പരീക്ഷണഘട്ടത്തിൽ നിൽക്കുകയും ചെയ്യുന്നു.\n∙ ആർആൻഎ വാക്സീൻ സവിശേഷതകൾ\nഅതിവേഗത്തിൽ വാക്സീൻ വികസനം സാധ്യമാകുമെന്നതാണ് RNA വിദ്യയുടെ പ്രധാന മേന്മ. ഒരു രോഗാണുവിന്റെ ജനിതകശ്രണീഘടന മനസ്സിലാക്കിയാൽ ഉടൻ തന്നെ അതിൽ നിന്ന് ആന്റിജനായി സന്ദേശം നൽകുന്ന ഭാഗം വേർതിരിച്ചെടുക്കാനും, അതുപയോഗിച്ച് RNA നിർമിച്ചെടുത്ത് വാക്സീനാക്കി ഉപയുക്തമാക്കാനും ഗവേഷകർക്ക് ചുരുങ്ങിയ സമയം മതി. ഉദാഹരണത്തിന് സാർസ് കോവ് -2വൈറസിന്റെ ജനിതകഘടന ലഭിച്ചതിന്റെ നാലാം ദിവസം മൊഡേണ കമ്പനി വാക്സീൻ ആദ്യരൂപം സാധ്യമാക്കിയിരുന്നു. പരമ്പരാഗത വാക്സീൻ നിർമാണരീതികളുടെ ഓരോ ഘട്ടവും ധാരാളം സമയമെടുക്കുന്നവയാണ്.\nവകഭേദങ്ങൾ നിരവധിയുണ്ടാകുന്നതിനാൽ ഒരു രോഗത്തിന് ആഗോളതലത്തിൽ ഒരു വാക്സീൻ രീതി സാധ്യമാകാറില്ല. ഇതിലും RNA വിദ്യ പരിഹാരമാകാം. ഇനിയും നിരവധി പരിഷ്ക്കാരങ്ങൾക്ക് സാധ്യതയുള്ള സാങ്കേതികവിദ്യയാണ് RNA വാക്സീനുകളുടേത്. നിരവധി തലമുറകളുടെ വികസനം ഇനിയും ടെക്നോളജിയിൽ വരാനുണ്ട്. ഇതിൽ ഏറ്റവും പ്രധാനം വാക്സീൻ സൂക്ഷിക്കാനാവശ്യമായ ശീതീകരണ സംവിധാനങ്ങളുമായി ബന്ധപ്പെട്ടതാണ്. ഫൈസർ, മൊഡേണ വാക്സീനുകൾ വളരെ താഴ്ന്ന ( മൈനസ് 70 ) താപനിലയിൽ സൂക്ഷിക്കേണ്ടതുണ്ട്. എന്നാൽ തങ്ങളുടെ mRNA വാക്സീൻ മാസങ്ങളോളം താരതമ്യേന കൂടിയ താപനിലയിൽ സൂക്ഷിക്കാമെന്ന് ചുരുങ്ങിയത് രണ്ടു കമ്പനികളെങ്കിലും അവകാശപ്പെടുനുണ്ട് (ഉദാഹരണം: ക്യൂർവാക് വാക്സീൻ ). ആർഎൻഎ വാക്സീൻ ഫലപ്രദമാകാൻ രണ്ടോ അതിലധികമോ ഡോസുകൾ നിർബന്ധമാണ്. അധികം ഡോസുകൾ സ്വീകരിക്കാൻ ആളുകൾ മടി കാണിക്കുമെന്നത് അറിയാമല്ലോ. ഇതു പരിഹരിക്കാൻ ചർമ്മത്തിൽ ധരിക്കാവുന്ന മൈക്രോ നീഡിലുകൾ ഘടിപ്പിച്ച ഒരു സംവിധാനം യുഎസ് ഗവേഷകർ വികസിപ്പിച്ചതായി അറിയുന്നു. ഇത് വാക്സീൻ സാവധാനം ശരീരത്തിലേക്ക് കടത്തിവിടുന്നു. ഒറ്റയടിക്ക് നൽകുന്നതിന് പകരം ചെറുതുള്ളികളായി വാക്സീൻ നൽകുന്നത് മറ്റൊരു പ്രധാന വെല്ലുവിളിയായ പാർശ്വഫലങ്ങൾ ഒഴിവാക്കാനും സഹായിക്കുന്നു. താൽക്കാലികമെങ്കിലും അതിതീവ്ര പ്രതിപ്രവർത്തനങ്ങൾ കോവിഡ് വാക്സീൻ മൂലം ഉണ്ടാകുന്നതായി കണ്ടിട്ടുണ്ട്. വലിയൊരു മഹാമാരിക്കിടയിൽ ആളുകൾ ഇത് സഹിച്ചേക്കാമെങ്കിലും കാര്യങ്ങൾ സാധാരണഗതിയിലെത്തുമ്പോൾ തീവ്ര വാക്സീൻ റിയാക്ഷനുകൾ അനഭലക്ഷണീയമാണ്. വാക്സീൻ നിർമാണത്തിൽ വരുന്ന മലിനീകരണവും ലിപ്പിഡ് നാനോ പാർട്ടിക്കിൾ ഡെലിവറി രീതിയുമാണ് റിയാക്ഷന്റെ രണ്ടു കാരണങ്ങൾ. ഇവ രണ്ടും തീരെ കുറയ്ക്കാൻ പരിമിതിയുമുണ്ട്. ഇതൊഴിവാക്കാൻ വാക്സീൻ ഡോസിന്റെ അളവ് കുറയ്ക്കുകയാണ് കമ്പനികൾ ചെയ്യുന്നത്. ഡോസ് കുറയ്ക്കുന്നത് ഫലപ്രാപ്തിയെ ബാധിക്കുമെന്ന പ്രശ്നവുമുണ്ട്. ഇത് മറികടക്കാൻ സ്വയം വിപുലീകരണ ശേഷിയുള്ള RNA ഉയോഗിക്കാനാണ് കമ്പനികളുടെ ശ്രമം. ഇത്തരം സ്വയം വിപുലീകരണശേഷിയുള്ള പരിക്ഷ്ക്കരിക്കപ്പെട്ട RNA ഉപയോഗിക്കുന്നതുവഴി ശക്തവും വിപുലവുമായ ഫലപ്രാപ്തിയുള്ള വാക്സീൻ വികസിപ്പിക്കാനും വാക്സീനേഷൻ ഒറ്റ ഡോസിലാക്കാനും കഴിയുമെന്ന് പ്രതീക്ഷിക്കപ്പെടുന്നു.\n∙ ആർഎൻഎ വാക്സീൻ സാധ്യതകൾ, വെല്ലുവിളികൾ\nആർഎൻഎ ഉപയോഗിച്ചുള്ള വാക്സീൻ നിർമാണമെന്ന ആശയത്തിന് മൂന്ന് ദശാബ്ദത്തോളം പഴക്കമുണ്ട്. പരമ്പരാഗത രീതികളേക്കാൾ കൂടുതൽ സുസംഘടിതവും കാര്യക്ഷമവുമായതിനാൽ വാക്സീൻ ഗവേഷണ ഉത്പാദനപ്രക്രിയയെ ശരവേഗത്തിലാക്കാൻ സാധിക്കുമെന്നതാണ് ഇവയുടെ മുഖപ്രയോജനം. ആർഎൻഎ സാങ്കേതികവിദ്യയിൽ ഇപ്പോൾ ഉണ്ടായിരിക്കുന്ന ഉണർവ് ക്ഷയം, എയ്ഡ്സ്, മലേറിയ തുടങ്ങി ഇനിയും പിടി തരാത്ത രോഗങ്ങളെ തളയ്ക്കാൻ സഹായിക്കുമെന്ന് കരുതപ്പെടുന്നു. വാക്സീൻ വികസനത്തിന്നെടുക്കുന്ന കാലദൈർഘ്യം ഹ്രസ്വമായതിനാൽ വാർഷിക ഫ്ളൂ വാക്സീനുകൾ മെച്ചപ്പെടുത്താനും ഇവ സഹായകരമാകുമെന്ന പ്രതീക്ഷയുമുണ്ട്. ഭാവിയിൽ നിരവധി വെല്ലുവിളികളും ആർഎൻഎ സാങ്കേതികവിദ്യയെ കാത്തിരിക്കുന്നുവെന്നതും സൂചിപ്പിക്കേണ്ടിയിരിക്കുന്നു. ചിലവേറിയ അസംസ്കൃതവസ്തുക്കളാണ് ഉപയോഗിക്കപ്പെടുന്നതെന്നതും പാർശ്വഫലങ്ങളുണ്ടാകുന്നതും ന്യൂനതയാകാം. ആർഎൻഎ വാക്സീൻ സൂക്ഷിപ്പിലും വിതരണത്തിലും ആവശ്യമായ ഗീതീകരണ ശൃംഖലാസംവിധാനങ്ങൾക്കും മുതൽമുടക്ക് അധികം വരുന്നു. ഉദാഹരണത്തിന് ഫൈസർ വാക്സീൻ മൈനസ് 70 ഡിഗ്രീസ് സെൽഷ്യസിലാണ് സൂക്ഷിക്കേണ്ടത്. കോവിഡിന്റെ അടിയന്തരഘട്ടത്തിൽ ഇത്തരം വെല്ലുവിളികളൊക്കെ അധികം പരിഗണിക്കപ്പെട്ടില്ലെങ്കിലും ഭാവിയിൽ മരുന്നു കമ്പനികൾ ഈ സാങ്കേതികവിദ്യയെ ഇത്രയും ആവേശത്തോടെ ഉപയോഗിക്കുമോയെന്നത് സംശയമാണ്. മെച്ചപ്പെട്ട സാങ്കേതിക വിദ്യയാണെന്ന് തെളിയിക്കപ്പെട്ടെങ്കിലും ഇനിയും പരിഷ്കാരങ്ങൾ വരേണ്ടതുണ്ടെന്നതും ഓർക്കുക. കോവിഡ് കാലത്തെ വിജയകരമായ ആർഎൻഎ വാക്സീൻ പരീക്ഷണങ്ങൾ ഒരു കാര്യം നിസ്സംശയം വ്യക്തമാക്കുന്നു. രോഗങ്ങൾ പഴയതായാലും പുത്തനായാലും വാക്സീൻ ഗവേഷണ വികസന രീതികൾ ഭാവിയിൽ പഴയ രീതികളിലായിരിക്കില്ല. ഈ മാറ്റം കൊണ്ടുവന്നത് ആർഎൻഎ വിദ്യയാണ്. എന്തായാലും കോവിഡ് രോഗം വാക്സീൻ രംഗത്ത് വലിയ ഉത്തേജനമാണ് നൽകിയിരിക്കുന്നത്. പ്രത്യേകിച്ച് സാമ്പത്തികനേട്ടം. അതിനാൽ പല കമ്പനികളും സാംക്രമിക രോഗങ്ങൾക്കെതിരായ വാക്സീൻ വികസനത്തിന് മുൻപെങ്ങുമില്ലാത്ത പ്രാധാന്യം നൽകും. ഇതിന് പ്രധാന താങ്ങാവുക RNA സാങ്കേതികവിദ്യയുമായിരിക്കും.\nവാക്സീൻ ഉൽപാദന സാധ്യതകൾ ആരായുന്നതിനു വേണ്ടി കേരള സർക്കാർ ഒരു കമ്മറ്റിയെ നിയോഗിച്ചതായി അറിയാമല്ലോ? ഒത്തിരി സാധ്യതകൾ ഈ മേഖലയിൽ ഉണ്ട്. ഭാവിയിലെ വാക്സീനുകൾ mRNA ടെക്നോളജി ഉപയോഗിക്കുന്നവയായിരിക്കും. പുതിയ രോഗാണുക്കളെ കണ്ടെത്തിക്കഴിഞ്ഞാൽ ഉടൻ അതിനെതിരെ വാക്സീനുകൾ നിർമിക്കാൻ അതിവേഗത്തിൽ കഴിയുമെന്ന് മാത്രമല്ല, സാധാരണ വാക്സീനുകളേക്കാൾ ഫലപ്രാപ്തിയും ഇവയ്ക്കുണ്ടെന്നത് വ്യക്തമായിക്കൊണ്ടിരിക്കുകയാണ്. ഈ സാങ്കേതികവിദ്യയുടെ കാര്യത്തിൽ മുന്നേറാനാകണം നമ്മുടെ ശ്രമം.\nEnglish Summary: We identify the different RNA molecule during the Covid period


Karnataka Council poll; Congress plans to win3seats | കോണ്‍ഗ്രസ്-ജെഡിഎസ് സഖ്യം കൗണ്‍സില് തിരഞ്ഞെടുപ്പിലും;3സീറ്റില് വിജയം ഉറപ്പ്, നേട്ടം കോണ്‍ഗ്രസിന് - Malayalam Oneindia\nUpdated: Fri, Jun 12, 2020, 18:02 [IST]\nബെംഗളൂരു; ജൂൺ 19 നാണ് 10 സംസ്ഥാനങ്ങളിലെ 24 രാജ്യസഭ സീറ്റിലേക്കുള്ള തിരഞ്ഞെടുപ്പ് നടക്കുന്നത്. നാല് സീറ്റിലാണ് കർണാടകത്തിൽ തിരഞ്ഞെടുപ്പ് നടക്കുന്നത്. മൂന്ന് സീറ്റിൽ വിജയിക്കാമെന്ന പ്രതീക്ഷയിലായിരുന്ന സംസ്ഥാന ബിജെപിക്ക് കേന്ദ്രനേതൃത്വം തന്നെ കടുംവെട്ട് നൽകിയിരിക്കുകയാണ്. സംസ്ഥാന നേൃത്വം തയ്യാറാക്കിയ സ്ഥാനാർത്ഥികളുടെ പട്ടിക വെട്ടി രണ്ട് നേതാക്കളെ ബിജെപി ദേശീയ നേതൃത്വമാണ് പ്രഖ്യാപിച്ചത്.\nഅതേസമയം മറുവശത്ത് സഖ്യത്തിൽ ഓരോ സീറ്റുകളിൽ വീതം വിജയം ഉറപ്പിച്ചിരിക്കുകയാണ് കോൺഗ്രസും ജെഡിഎസും. വരാനിരിക്കുന്ന കൗൺസിൽ തിരഞ്ഞെടുപ്പിലും ബിജെപിക്ക് കടുംവെട്ട് നൽകാൻ ഒരുങ്ങുകയാണ് സഖ്യം. വിശദാംശങ്ങലിലേക്ക്\nനാല് രാജ്യസഭ സീറ്റ്\nകർണാടകത്തിൽ ഒഴിവ് വന്ന നാല് രാജ്യസഭ സീറ്റിൽ സീറ്റ് നില അനുസരിച്ച് രണ്ട് സീറ്റുകൾ ബിജെപിക്കും ഓരോ സീറ്റുകൾ വീതം കോൺഗ്രസിനും ജെഡിഎസിനും വിജയിക്കാം. 48 വോട്ടുകളാണ് ഒരു സീറ്റിൽ വിജയിക്കാൻ ആവശ്യം. കോൺഗ്രസിന് 65 അംഗങ്ങളാണ് ഉള്ളത്. ബിജെപിക്ക് 117 ഉം. എന്നാൽ മൂന്ന് സ്ഥാനാർത്ഥികളെ മത്സരിപ്പിക്കാൻ ബിജെപി തിരുമാനിച്ചതോടെ കർണാടകത്തിൽ രാഷ്ട്രീയ നീക്കങ്ങൾ സജീവമായി.\nമൂന്നാം സീറ്റിൽ വിജയിക്കാൻ ബിജെപിക്ക് 15 വോട്ടുകൾ കൂടി വേണം. ഈ സാഹചര്യത്തിൽ മറ്റ് പാർട്ടികളിൽ നിന്നുള്ള നേതാക്കളെ ചാടിക്കാനുള്ള നീക്കവും ബിജെപി സജീവമാക്കി. എന്നാൽ ബിജെപിക്ക് കടുംവെട്ടുമായി കോൺഗ്രസ് രംഗത്തെത്തി. ജെഡിഎസുമായി സഖ്യം ചേർന്നാണ് ബിജെപി മോഹത്തിന് കോൺഗ്രസ് തടയിട്ടത്.\nതിരഞ്ഞെടുപ്പിൽ ജെഡിഎസ് തലവൻ എച്ച്ഡി ദേവഗൗഡയെ തന്നെ മത്സരിപ്പിക്കാൻ ജെഡിഎസും കോൺഗ്രസും ചേർന്ന് തിരുമാനിച്ചു. അതിനിടെ ബിജെപി സംസ്ഥാന നേതൃത്വത്തിന്റെ പട്ടിക വെട്ടി മറ്റ് രണ്ട് സ്ഥാനാർത്ഥികളെ ബിജെപി കേന്ദ്ര നേതൃത്വം പ്രഖ്യാപിക്കുകയും ചെയ്തതോടെ രാജ്യസഭ തിരഞ്ഞെടുപ്പിൽ നാല് സീറ്റുകളിലേയും സ്ഥാനാർത്ഥികളുടെ വിജയം ഏകദേശം ഉറപ്പായി.\nഅതേസമയം വരാനിരിക്കുന്ന കൗൺസിൽ തിരഞ്ഞെടുപ്പിലും സഖ്യം തുടരാനുള്ള തിരുമാനത്തിലാണ് ജെഡിഎസും കോൺഗ്രസും. ജൂൺ 29 നാണ് കൗൺസിൽ തിരഞ്ഞെടുപ്പ് നടക്കുന്നത്. ജൂൺ 18 ആണ് നാമനിർദേശ പത്രിക സമർപ്പിക്കാനുള്ള അവസാന തീയതി. അഞ്ച് കോൺഗ്രസ്, ഒരു ജെഡിഎസ്, ഒരു സ്വതന്ത്ര എംഎൽഎയുടേയും കാലാവധിയാണ് അവസാനിക്കുന്നത്.\nകോൺഗ്രസ് എംഎൽഎസിമാരായ നസീർ അഹമ്ദ്, ജയമ്മ, എംസി വേണുഗോപാൽ, ബിഎസ് ബൊസെരാജു, എച്ച്എം രേവണ്ണ എന്നിവരുടേയും ജെഡിഎസ് നേതാവ് ശരവണ, സ്വതന്ത്ര എംഎൽഎസിയായ മല്ലികാർജ്ജുൻ എന്നിവരുടേയും കാലാവധിയാണ് അവസാനി്ക്കുന്നത്. തിരഞ്ഞെടുപ്പോടെ ഉപരിസഭയിൽ ബിജെപിയുടെ അംഗബലം വർധിപ്പിക്കാം.\nനിലനിൽ 37 അംഗങ്ങളാണ് ഉപരിസഭയിൽ കോൺഗ്രസിന് ഉള്ളത്. ജെഡിഎസിന് 16 പേരും ബിജെപിക്ക് 19 പേരുമാണ് ഉള്ളത്.ഒരു സീറ്റിൽ വിജയിക്കാൻ 28 വോട്ടാണ് ആവശ്യം.\n117 പേരുടെ പിന്തുണയുള്ള ബിജെപിക്ക് എളുപ്പം4സീറ്റുകളിൽ വിജയിക്കാൻ സാധിക്കും.\nകോൺഗ്രസിന് രണ്ടും ജെഡിഎസിന് ഒന്നും വിജയിക്കാം.\nകോൺഗ്രസിന് 67 ഉം ജെഡിഎസിന് 34 പേരുടേയും പിന്തുണയാണ് ഉള്ളത്. എന്നാൽ തിരഞ്ഞെടുപ്പിൽ മൂന്ന് സ്ഥാനാർത്ഥികളെ മത്സരിപ്പിക്കാനാണ് കോൺഗ്രസ് നീക്കം. ജെഡിഎസ് പിന്തുണ മുന്നിൽ കണ്ടാണ് മൂന്നാമതൊരു സ്ഥാനാർത്ഥിയെ കൂടി മത്സരിപ്പിക്കാൻ പാർട്ടി ഒരുങ്ങുന്നത്. രാജ്യസഭ തിരഞ്ഞെടുപ്പിൽ ജെഡിഎസിന് പിന്തുണ നൽകുന്നതിന്റെ പ്രത്യുപകാരമെന്ന നിലയിലാണ് മൂന്നാം സീറ്റിൽ കോൺഗ്രസ് സ്ഥാനാർത്ഥിയെ നിർത്തുന്നത്.\nജെഡിഎസിന്റെ രണ്ടാം സീറ്റ് തങ്ങൾക്ക് നൽകണമെന്ന് കോൺഗ്രസ് നേരത്തേ ആവശ്യപ്പെട്ടിരുന്നു. രാജ്യസഭയിലേക്ക് തങ്ങൾ ജെഡിഎസിനെ പിന്തുണയ്ക്കും കൗൺസിൽ തിരഞ്ഞെടുപ്പിൽ ജെഡിഎസ് തങ്ങളെ പിന്തുണയ്ക്കും. ഇതാണ് ഇപ്പോഴത്തെ ഡീൽ, അതേസമയം ഇക്കാര്യത്തിൽ അന്തിമ തിരുമാനങ്ങൾ കൈക്കൊണ്ടിട്ടില്ലെന്ന് മുതിർന്ന കോൺഗ്രസ് നേതാവ് പ്രതികരിച്ചു.\nകാലവാധി അവസാനിക്കുന്ന ജെഡിഎസ് എംഎൽസിയായ ടിഎ ശരവണ തന്നെ പാർട്ടി സ്ഥാനാർത്ഥിയായേക്കുമെന്നാണ് സൂചന. സ്ഥാനാർത്ഥി നിർണയം സംബന്ധിച്ച അന്തിമ തിരുമാനം ആയിട്ടില്ല. അതേസമയം ബിജെപിയിലും നിരവധി പേർ മത്സരിക്കാൻ താത്പര്യം പ്രകടിപ്പിച്ചിട്ടുണ്ട്. ജെഡിഎസിൽ നിന്നും കൂറുമാറി ബിജെപിയിൽ എത്തിയ എ വിശ്വനാഥ്, എംടിബി നാഗരാജ് എന്നിവരും സ്ഥാനാർത്ഥികളാകാൻ താത്പര്യം പ്രകടിപ്പിച്ചിട്ടുണ്ട്.\nkarnataka congress jds bjp കോൺഗ്രസ് ബിജെപി ജെഡിഎസ് politics\nKarnataka Council poll; Congress plans to win3seats


Theater actor actor govindan nair died | ആദരം ഏറ്റുവാങ്ങിയശേഷം നടന്നിറങ്ങിയത് മരണത്തിലേക്ക് കുന്നംകുളത്തെ ആദ്യകാല നാടകനടന് കുളത്തില് വീണു മരിച്ചു - Malayalam Oneindia\n3 min ago തിരുവനന്തപുരത്ത് ഇന്ന് രോഗബാധിതരേക്കാൾ കൂടുതൽ രോഗമുക്തർ, 715 പേർ കൊവിഡ് നെഗറ്റീവ്\n9 min ago പട്ടിക വിഭാഗ സംവരണത്തിൽ കൈകടത്താൻ ആരെയും അനുവദിക്കില്ല, നിലപാടറിയിച്ച് മുഖ്യമന്ത്രി\n18 min ago തലയുയർത്തി കേരളം, രാജ്യത്ത് ഏറ്റവും മികച്ച ഭരണം നടക്കുന്ന സംസ്ഥാനം, ഏറ്റവും മോശം ഉത്തർപ്രദേശ്\nആദരം ഏറ്റുവാങ്ങിയശേഷം നടന്നിറങ്ങിയത് മരണത്തിലേക്ക് കുന്നംകുളത്തെ ആദ്യകാല നാടകനടന് കുളത്തില് വീണു മരിച്ചു\nUpdated: Thu, Feb 28, 2019, 16:03 [IST]\nതൃശൂര്: ആദ്യകാല നാടകപ്രവര്‍ത്തകരുടെ സംഗമത്തില് പങ്കെടുത്ത് ആദരം ഏറ്റുവാങ്ങിയശേഷം നടന്നിറങ്ങിയത് മരണത്തിലേക്ക്. കുന്നംകുളത്തെ ആദ്യകാല നാടകപ്രവര്‍ത്തകനായ കാണിപ്പയ്യൂര് വിളക്കല വീട്ടില് ഗോവിന്ദന്‍നായര് (84) കുളത്തില് വീണു മരിച്ചു.\nകുന്നംകുളം നാടകവേദി ഗോവിന്ദന്‍നായരെ ആദരിക്കുന്നു.\nകഴിഞ്ഞ ദിവസം കുന്നംകുളം നാടകവേദിയൊരുക്കിയ ആദ്യകാല നാടക പ്രവര്‍ത്തകരുടെ സംഗമത്തില് പങ്കെടുത്ത ഗോവിന്ദന് നായരെ സംഘാടകസമിതി പൊന്നാടയണിയിച്ച് ആദരിച്ചിരുന്നു. നാടക - സിനിമാ രംഗത്തെ നിലമ്പൂര് ആയിഷ ഉദ്ഘാടനം ചെയ്ത ചടങ്ങില് സംഘാടകസമിതി ഭാരവാഹിയും സിനി ആര്‍ട്ടിസ്റ്റും എഴുത്തുകാരനുമായ വി.കെ. ശ്രീരാമന് ഗോവിന്ദന് നായരെ പൊന്നാടയണിയിച്ച് ആദരിച്ചിരുന്നു. സംഗമത്തില് പങ്കെടുത്തശേഷം വീട്ടിലേക്ക് മടങ്ങിയ ഗോവിന്ദന് നായര് ഇന്നലെ രാവിലെ പതിവുപോലെ അന്നംകുളങ്ങര ക്ഷേത്രക്കുളത്തില് കുളിക്കുന്നതിനിടെ കാല്‍വഴുതി കുളത്തില് വീണു മരിക്കുകയായിരുന്നു.\nരാവിലെ ഒമ്പതിന് കുളക്കടവില് വെള്ളത്തില് കിടന്നിരുന്ന ഗോവിന്ദന്‍നായരെ നാട്ടുകാര് ആശുപത്രിയില് എത്തിച്ചെങ്കിലും മരിച്ചിരുന്നു. കാണിപ്പയ്യൂരില് സ്വന്തമായി നാടകട്രൂപ്പുണ്ടാക്കി വര്‍ഷങ്ങളോളം വിവിധ സ്ഥലങ്ങളില് നാടകം കളിച്ചിരുന്നു. നാടകപ്രവര്‍ത്തനങ്ങള്‍ക്ക് സമര്‍പ്പിച്ച ജീവിതമായിരുന്നു. നാടകത്തോടപ്പം സജീവ രാഷ്ട്രീയ പ്രവര്‍ത്തനവും ഉണ്ടായിരുന്നു. കോണ്‍ഗ്രസ് മണ്ഡലം ജനറല് സെക്രട്ടറിയായും പ്രവര്‍ത്തിച്ചിട്ടുണ്ട്. അന്നംകുളങ്ങര ക്ഷേത്രം മാനേജര്, പൂര കമ്മിറ്റി പ്രസിഡന്റ്, അയ്യപ്പന്‍വിളക്ക് കമ്മിറ്റി പ്രസിഡന്റ് എന്നീ നിലകളിലും അദ്ദേഹം പ്രവര്‍ത്തിച്ചിരുന്നു. ഭാര്യ: സൗദാമിനി. മക്കള്: ശങ്കരനാരായണന്, ശിവന്, പരേതരായ മുരളി, തിലകം. സംസ്‌കാരം ഇന്ന് രാവിലെ എട്ടിന് വീട്ടുവളപ്പില്.\nthrissur actor die kunnamkulam\nTheater actor actor govindan nair died


https://www.ahlu-ssunna.com/: ധർമ്മ സമരത്തിലേക്കുള്ള തിരിച്ചുപോക്ക് - ഹസ്രത്ത് മുആവിയ (4)\nധർമ്മ സമരത്തിലേക്കുള്ള തിരിച്ചുപോക്ക് - ഹസ്രത്ത് മുആവിയ (4)\nഹസ്രത്ത് മുആവിയ (നാല്)\nധർമ്മ സമരത്തിലേക്കുള്ള തിരിച്ചുപോക്ക്\nഹസ്രത്ത് ഉസ്മാൻ(റ)ന്റെ ഭരണത്തിന്റെ അവസാനഘട്ടത്തിൽ ശീഇസം എന്ന ജൂത നിർമിതിയുടെ സ്ഥാപകനായ അബ്ദുല്ലാ ഇബ്നു സബഇന്റെ നേതൃത്വത്തിൽ അഴിച്ചുവിട്ട കലാപം കാരണം ജിഹാദീ പരിശ്രമങ്ങൾ നിലച്ചുപോയി കലാപം ഉസ്മാൻ(റ)ന്റെ ജീവൻ അപഹരിച്ചു. പിന്നീട് വന്ന ഖലീഫമാരായ അലി(റ)ന്റെയും ഹസൻ(റ)ന്റെയും കാലത്ത് ശിയാക്കൾ സൃഷ്ടിച്ച അശാന്തിയും അസ്ഥിരതയും കാരണം ജിഹാദ് നിലച്ചുപോവുകയാണുണ്ടായത്. എന്നാൽ പൂർവ്വ പ്രതാപത്തോടു കൂടി ജിഹാദ് തിരിച്ചു കൊണ്ടുവരാൻ മുആവിയ(റ)ക്ക് സാധിച്ചു. വർദ്ധിച്ച തോതിൽ നവീന സങ്കേതങ്ങൾ ഉപയോഗിച്ച് അദ്ദേഹം ജിഹാദീ രംഗം സജീവമാക്കി തന്റെ മുൻഗാമികളുടെ കാലത്തെ രീതികളിൽ നിന്നും വ്യത്യസ്തമായി കാലോചിതമായ പരിഷ്കാരങ്ങൾ ജിഹാദീ രംഗത്ത് നടപ്പിലാക്കി. നാവികസേനാ രൂപീകരണവും നാവികയുദ്ധവും ഇതിൽ എടുത്തുപറയേണ്ടതാണ്.\nറോമിനെതിരിൽ ശൈത്യകാലത്തും ഉഷ്ണകാലത്തും നിരന്തരമായ സൈനിക നടപടികൾ തുടർന്നു കൊണ്ടിരുന്നു. ശത്രുവിനെ ശക്തി ക്ഷയിപ്പിക്കുകയായിരുന്നു ലക്ഷ്യം, അബ്ദുർറഹ്മാൻ ബിൻ ഖാലിദ് ബിൻ വലീദ്, ബുസ്റ് ഇബ്നു അർഥഅ് എന്നിവരായിരുന്നു സൈനിക നേതാക്കൾ. മാലിക് ഇബ്നു ഹുബൈറ, അബ്ദുല്ലാ ഇബ്നു ഖൈസ് അൽ ഫസാരി ഫുളാല ഇബ്നു ഉബൈദ് അൽ അൻസാരി അബൂ അബ്ദിർറഹ്മാൻ അൽ ഖൈനി എന്നിവരുടെ നേതൃത്വത്തിലുള്ള ശൈത്യകാല സേന ഹി. 43ൽ കോൺസ്റ്റാന്റിനോപ്പിളിന്റെ അടുത്ത് വരെ എത്തിച്ചേർന്നു.\nഹി. 50ൽ കോൺസ്റ്റാന്റിനോപ്പിൾ കീഴടക്കാൻ കര നാവികസേനകളടങ്ങുന്ന ഒരു വലിയ സൈനിക സംഘത്തെ മുആവിയ(റ) തയ്യാറാക്കി. കരസേനയുടെ നേതൃത്വം സുഫ്‌യാൻ ഇബ്നു ഔഫിനും സൈന്യത്തിന്റെ പൊതു നേതൃത്വം തന്റെ മകൻ യസീദിനും നൽകി എന്നാൽ യസീദ് പ്രസ്തുത സൈന്യത്തിന്റെ കൂടെ പുറപ്പെട്ടില്ല നാവികസേനയെ നയിച്ചത് ഖുസ്റ് ബിൻ അർഥഅ് ആയിരുന്നു മുസ്ലിം സേന റോമൻ തലസ്ഥാനം ഉപരോധിച്ചെങ്കിലും ഇരുപക്ഷങ്ങൾ തമ്മിൽ നടന്ന രൂക്ഷമായ പോരാട്ടത്തിൽ മുസ്ലിംകൾക്ക് വലിയ നഷ്ടം സംഭവിക്കുകയാണുണ്ടായത്. അതറിഞ്ഞ മുആവിയ(റ) തന്റെ മകൻ യസീദിന്റെ കീഴിൽ വലിയ സൈന്യത്തെ അങ്ങോട്ടയച്ചു. അബൂ അയ്യൂബ് അൽ അൻസാരി, അബ്ദുല്ലാഹ് ഇബ്നു ഉമർ അബ്ദുല്ലാഹ് ഇബ്നു അബ്ബാസ്, അബ്ദുല്ല ഇബ്നു സുബൈർ, ഹുസൈൻ ഇബ്നു അലി തുടങ്ങിയ പ്രമുഖ സ്വഹാബികൾ ഉൾപ്പെട്ടതായിരുന്നു പ്രസ്തുത സൈന്യം. പ്രസ്തുത സംഘം കോൺസ്റ്റാന്റിനോപ്പിളിൽ എത്തിച്ചേർന്നതോടെ മുസ്ലിംകളുടെ ആവേശം വർദ്ധിക്കുകയും ഉപരോധം ശക്തമാവുകയും ചെയ്തു. കോൺസ്റ്റാന്റിനോപ്ൾ ജയിച്ചടക്കാൻ സാധിച്ചില്ലെങ്കിലും റോമയെ ഭയപ്പെടുത്താൻ മുസ്ലിംകൾക്ക് സാധിച്ചു. അബൂ അയ്യൂബ് അൽ അൻസാരി, അബ്ദുൽ അസീസ് ബിൻ സറാറ തുടങ്ങിയ പ്രമുഖ വ്യക്തിത്വങ്ങൾ ഈ ഏറ്റുമുട്ടലിൽ വീരമൃത്യു വരിച്ചു. നിരന്തരമായ സൈനിക നീക്കങ്ങളിലൂടെ റോഡസ്, അർവാദ് ദ്വീപുകൾ പിടിച്ചടക്കി കൊണ്ടും. ബൈസന്റൈൻ സാമ്രാജ്യത്വത്തെ സമ്മർദ്ദത്തിലാക്കാൻ മുആവിയ(റ)ക്ക് സാധിച്ചു. അർവാദ് ദ്വീപ് കേന്ദ്രീകരിച്ചായിരുന്നു മുആവിയ(റ) ഹിജ്റ 54-60 കാലഘട്ടങ്ങളിൽ രണ്ടാം കോൺസ്റ്റാന്റിനോപ്ൾ ഉപരോധം നടത്തിയത്. നാവികപ്പട സൈനികരെ ഈ ദ്വീപിൽ നിന്ന് കോൺസ്റ്റാന്റിനോപ്ളിലേക്ക് എത്തിക്കുകയായിരുന്നു. കരയിൽ നിന്നും കടലിൽ നിന്നുമുള്ള ആക്രമണം റോമിനെ വളരെയധികം പ്രയാസത്തിലാക്കി. അവർക്ക് വൻ നഷ്ടം വരുത്തിവെക്കാനായെങ്കിലും പൂർണമായി വിജയിക്കാൻ മുസ്ലിംകൾക്കായില്ല ചരിത്രത്തിലാദ്യമായി മുസ്ലിം നാവികസേന രൂപീകരിക്കാനായി ഹി. 54ൽ ഈജിപ്തിലെ റൗദ ദ്വീപിൽ കപ്പൽ നിർമ്മാണശാലക്ക് മുആവിയ(റ) തുടക്കം കുറിച്ചു. മധ്യധരണ്യാഴിയിലെ ദ്വീപുകളിലേക്ക് ഇസ്ലാമിക പ്രചരണത്തിനായി പ്രബോധക സംഘങ്ങളെ പറഞ്ഞയക്കുകയും ചെയ്തു. ഹി. 48ൽ മുസ്ലിംകൾ സ്പെയിനിനടുത്തുള്ള സിസിലിയിലെത്തിച്ചേരുകയും ഫുദാല ഇബ്നുൽ അൻസാരി ജൽസ ദ്വീപ് കീഴടക്കുകയും ചെയ്തു.\nഹി. 41ൽ മുആവിയ ബിൻ ഹുദൈജ് മൊറോക്കോയുടെ ഗവർണറായി നിയമിതനായപ്പോൾ ബൻസർക്ക് കീഴടക്കി. ഹി. 45ൽ ഖൈറുവാനിലെ (തുനീഷ്യ) ഖമൂനിയയിൽ പ്രവേശിക്കുകയും ചെയ്തു. അബ്ദുല്ലാ ഇബ്നു സുബൈർ അതേവർഷം തന്നെ സൂസ (മൊറോക്കോ) കീഴടക്കി. ഉഖ്ബത്ത് നാഫിഇന്റെ നേതൃത്വത്തിൽ ആഫ്രിക്കൻ വിജയം പൂർത്തിയാക്കി സുദാൻ, മൊറോക്കോ, ലിബിയ, തുനീഷ്യ എന്നീ പ്രദേശങ്ങൾ ഇസ്ലാമിന്റെ കൊടിക്കൂറക്ക് കീഴിലായി. ഹി. 41ൽ പൗരസ്ത്യ രാജ്യങ്ങളിൽ പെട്ട സിജിസ്ഥാൻ (ഇന്നത്തെ പാക്കിസ്ഥാൻ, അഫ്ഗാനിസ്ഥാൻ, ഇറാൻ തുടങ്ങിയ രാജ്യങ്ങളിൽ പെടുന്ന വിശാല മേഖല) പല പ്രദേശങ്ങളും മുസ്ലിംകൾ കീഴടക്കി ഇന്നത്തെ ഇറാൻ, തുർക്കുമെനിസ്ഥാൻ, ഉസ്ബകിസ്ഥാൻ, താജികിസ്ഥാൻ, അഫ്ഗാനിസ്ഥാൻ തുടങ്ങിയ രാജ്യങ്ങൾ ഉൾകൊള്ളുന്ന ഖുറാസാനിലെ ഖൂഹിസ്ഥാൻ പ്രവിശ്യ ഹി. 43ല് മുസ്ലിംകൾ അധീനപ്പെടുത്തി. ഹി. 55ൽ ഉബൈദുല്ല ഇബ്നു സിയാദ് ജൈഹൂൻ നദി മുറിച്ചു ബുഖാറ കുന്നുകളിൽ എത്തിച്ചേർന്നു. ഹി. 44ൽ മുസ്ലിംകൾ മുഹല്ലബ് ഇബ്നു അബീ സുഫ്റയുടെ നേതൃത്വത്തിൽ സിന്ധ് പ്രദേശവും ഗോർ പീഡഭൂമിയും കീഴടക്കി. ഈ പ്രദേശത്തുകാർ നിരന്തരം കരാർ ലംഘിച്ചതിനാൽ വലീദ് ഇബ്നു അബ്ദുൽ മാലികിന്റെ കാലത്താണ് ഈ മേഖല പൂർണമായി ഇസ്ലാമിക ഭരണത്തിനു കീഴിൽ വന്നത്.\nമുആവിയ(റ) കീഴിലുള്ള നാവികസേന\nപൗരാണിക കാലത്തെന്ന പോലെ വർത്തമാന കാലത്തും തന്ത്രപ്രധാനമായ മേഖലയാണ് മധ്യധരണ്യാഴി മേഖല. ഹസ്രത്ത് ഉസ്മാൻ(റ)ന്റെ കാലം വരെ കേവലമൊരു റോമൻ പ്രദേശമായിട്ടാണ് ഗണിച്ചിരുന്നത്. അവർ ജിബ്രാൾട്ടർ ഉൾക്കടൽ മുതൽ സിറിയൻ തീരങ്ങൾ വരെ നിരുപാധികം കടൽ പ്രയാണം നടത്തുകയും, അർവാദ്, സൈപ്രസ് തുടങ്ങിയ ദ്വീപുകൾ തങ്ങളുടെ സൈനികത്താവളങ്ങളായി ഉപയോഗിച്ച് ഇസ്ലാമിക രാഷ്ട്രത്തിനെതിരിൽ ആക്രമണം അഴിച്ചു വിട്ടുകൊണ്ടിരുന്നു. മുസ്ലിംകൾ തങ്ങളുടെ തീരങ്ങൾ ആക്രണമകാരികളിൽ നിന്ന് പ്രതിരോധിക്കുകയല്ലാതെ മറ്റൊന്നും ചെയ്തിരുന്നില്ല. വലിയ ബാധ്യത വരുന്നതും എന്നാൽ ഫലപ്രദമല്ലാത്തതുമായിരുന്നു പ്രസ്തുത നടപടി. റോമക്കാർ ചില മുസ്ലിംകളുടെ അധീനതയിലുള്ള ചില ദ്വീപുകൾ റോമക്കാർ തിരിച്ചു പിടിക്കാനും തുടങ്ങി. ഈ സന്ദർഭത്തിലാണ് മഹാനായ മുആവിയ(റ) രംഗത്തു വന്നു മേഖലയിലെ രാഷ്ട്രീയ സമവാക്യം മുസ്ലിംകൾക്ക് അനുകൂലമാക്കി തീർത്തത്. മധ്യധരണ്യാഴിയുടെ സൈപ്രസ്, അർവാദ്, റോഡസ് തുടങ്ങിയ തന്ത്രപ്രധാനമായ ദ്വീപുകൾ ജയിച്ചടക്കുകയും അറ്റ്ലാന്റിക് സമുദ്രം വരെയുള്ള മുഴുവൻ തീരദേശ നഗരങ്ങളും സ്വന്തമാക്കുകയും ചെയ്തത്. അതോടെ ബൈസന്റൈൻ സാമ്രാജ്യം കിഴക്കൻ രാഷ്ട്രങ്ങൾ പിടിച്ചടക്കാനുള്ള മോഹം ഉപേക്ഷിക്കുകയും മധ്യധരണ്യാഴിയിൽ നിന്ന് അറബികളെ തുരത്താനുള്ള പദ്ധതിയിൽ നിന്ന് പിൻവാങ്ങുകയും ചെയ്തു.\nമുസ്ലിം ചരിത്രത്തിൽ ആദ്യമായി കടലുകൾ താണ്ടിക്കടന്നുള്ള സമുദ്രാന്തര പോരാട്ടങ്ങൾക്ക് തുടക്കം കുറിച്ചത് മുആവിയ(റ) ആയിരുന്നു. നേതൃഗുണവും കുടുംബ പൈതൃകവും ഭരണപാടവവും ഒന്നിച്ച് മേളിച്ച വ്യക്തിത്വമായിരുന്നു അദ്ദേഹത്തിന്റേത്. അമ്പതിൽ പരം ശൈത്യ - വേനൽകാല പോരാട്ടങ്ങൾക്ക് നേതൃത്വം നൽകിയത് അബ്ദുല്ലാഹ് ഉസനുഖൈസ് അൽ ഫസാരിയായിരുന്നു. ഹി. 27ൽ സൈപ്രസ് ആക്രമണങ്ങൾക്ക് നേതൃത്വം നൽകിയത് മുആവിയ(റ) ആയിരുന്നുവെങ്കിൽ രണ്ടാം കോൺസ്റ്റാന്റിനോപ്ൾ ഉപരോധത്തിന് നേതൃത്വം നൽകിയത് തന്റെ മകൻ യസീദ് ആയിരുന്നു. ഇവ രണ്ടിനെക്കുറിച്ചുള്ള തിരുമേനിയുടെ പ്രവചനം നാം ഉദ്ധരിക്കുകയുണ്ടായി.\nഇസ്ലാമിക ചരിത്രത്തിൽ ആദ്യമായി നാവി യുദ്ധം എന്ന ആശയത്തിന് തുടക്കം കുറിച്ചത് മുആവിയ(റ)യായിരുന്നുവെന്നതിൽ തർക്കമില്ല. ഉമർ(റ)ന്റെ കാലത്തായിരുന്നു അതിന്റെ പ്രാരംഭം കുറിച്ചത്. അറബികളെ സംബന്ധിച്ചിടത്തോളം ഒറ്റപ്പെട്ട ചില വ്യക്തികൾ നടത്തിയ വാണിജ്യയാത്രകളല്ലാതെ ഈ മേഖലയിൽ വലിയ പ്രാവീണ്യമുണ്ടായിരുന്നില്ല. മധ്യധരണ്യാഴി റോമക്കാരുടെ മേധാവിത്തത്തിലായിരുന്നു. റോമൻ കടൽ എന്നായിരുന്നു അതിനെ അറബികൾ വിളിച്ചിരുന്നത്. ഈ മേഖലയിൽ റോമൻ ശക്തിയോടേറ്റുമുട്ടാനുള്ള കരുത്തും പരിചയവും അറബികൾക്കുണ്ടായിരുന്നില്ല. കടലാക്രമണവും കപ്പൽ നിർമ്മാണവും വലിയ സാങ്കേതിക വൈരുദ്ധ്യം ആവശ്യമുള്ള മേഖലയാണ് ആ വിഷയത്തിൽ അറബികൾക്ക് യാതൊരു പരിചയവുമുണ്ടായിരുന്നില്ല. അതുകൊണ്ട് തന്നെ കടൽ സഞ്ചാരം അവരെ സംബന്ധിച്ച് ഭീതിജനകമായിരുന്നു. കരസേന കൊണ്ട് പരിഹരിക്കാവുന്നതായിരുന്നില്ല ഈ രംഗത്തെ പരിചയക്കുറവ്.\nമുആവിയ(റ) ശാമിന്റെ ഗവർണറായി നിയമിതനായപ്പോൾ കിഴക്കൻ റോം (തുർക്കി) സിറിയക്കടുത്തായിരുന്നത് കൊണ്ട് ഒരു നാവിക സേനയുണ്ടാക്കാൻ ഖലീഫ ഉമർ(റ)നോട് നിർബന്ധം പിടിച്ചു. എന്തുത്തരം പറയണമെന്നറിയാതെ ഖലീഫ പരിഭ്രമിച്ചു. കടൽ എന്താണെന്ന് വിശദീകരിക്കാൻ ഉമർ(റ) അംറുബ്നുൽ ആസ്വിനോടാവശ്യപ്പെട്ടു. അദ്ദേഹത്തിന്റെ സ്തേഭജനകമായ വിശദീകരണം കേട്ടപ്പോൾ അദ്ദേഹം കടൽ സഞ്ചാരത്തിൽ നിന്ന് പിറകോട്ടടിച്ചു. പിന്നീട് ഉസ്മാൻ(റ) അധികാരമേറ്റപ്പോഴും മുആവിയ(റ) നാവികപ്പട രൂപീകരിക്കാൻ സമ്മതം ചോദിച്ചു അദ്ദേഹത്തിന് കത്തയച്ചു. താൽപര്യമുള്ളവരെ മാത്രം അതിന് തിരഞ്ഞെടുക്കണമെന്ന നിബന്ധനയോടുകൂടി അദ്ദേഹം ആ നിർദ്ദേശം അംഗീകരിച്ചു. അദ്ദേഹം അതംഗീകരിക്കുകയും നാവികപ്പടയുടെ തലവനായി അബ്ദുല്ല ഇബ്നു ഖൈസ് അൽ ഫസാരിയെ ചുമതലപ്പെടുത്തുകയും ചെയ്ത് ഒരാളും മുങ്ങുകയോ നഷ്ടപ്പെടുകയോ ചെയ്യാതെ അദ്ദേഹം അമ്പത് സമുദ്രയുദ്ധങ്ങൾക്ക് നേതൃത്വം നൽകി. (സ്വഹീഹുതാരീഖുത്തബരി 3/311) ശാമിന്റെ തീരദേശങ്ങളായ അക്ക, സുവർ, തറാബൽസ് തുടങ്ങിയ സ്ഥലങ്ങളിൽ കപ്പലുകൾ നിർമിക്കപ്പെട്ടു.\nഅങ്ങനെ മുആവിയ സൈപ്രസ് ദ്വീപ് ആക്രമിച്ചു. ഈജിപ്ഷ്യൻ സേന ഈ ആക്രമണത്തിൽ അദ്ദേഹത്തെ സഹായിച്ചു. പ്രസ്തുത സൈന്യത്തിൽ പ്രമുഖ സഹാബി ഉബാദത്ത് ഇബ്നു സാമിത് തന്റെ പത്നി ഉമ്മു ഹറാം എന്നിവർ ഉണ്ടായിരുന്നു. തിരുമേനി അവരോട് അതേക്കുറിച്ചുള്ള തന്റെ സ്വപ്നദർശനങ്ങളെക്കുറിച്ച് സന്തോഷ വാർത്തയറിയിച്ചത് നാം തുടക്കത്തിൽ ഉദ്ധരിക്കുകയുണ്ടായി.\nമുആവിയ(റ) ശാം ഭരണകാലത്ത് നാവികമുന്നേറ്റം തുടർന്നു. ഹിജ്റ മുപ്പതിൽ സൈപ്രസിന്റെയും ഗ്രീക്കിന്റെയും ഇടയിലുള്ള റോഡസ് ദ്വീപ്, ജനാദ ബിൻ ഉമയ്യയുടെ നേതൃത്വത്തിൽ മുസ്ലിംകൾ കീഴടക്കി. ഹിജ്റ മുപ്പത്തിനാലിൽ ശാമിന്റെയും ഈജിപ്തിന്റെയും നാവികസേനകൾ അബ്ദുല്ല ഇബ്നു ഖൈസിന്റെയും അബ്ദുല്ല ഇബ്നു അബീസർഹിന്റെയും നേതൃത്വത്തിൽ റോമാ സാമ്രാജ്യത്തിനെതിരിൽ നടന്ന പ്രസിദ്ധമായ ദാതുസ്സവാരി യുദ്ധത്തിൽ റോം വമ്പിച്ച പരാജയം രുചിച്ചു. മുസ്ലിംകൾ ഹിജ്റ ഇരുപത്തിഒമ്പതിൽ, അർവാദ് ദ്വീപ് കീഴടക്കി. റോമിന്റെ കീഴിലുള്ള ക്രീത്ത് ദ്വീപ് ആക്രമിക്കുകയും അതിന്റെ ചില ഭാഗങ്ങൾ പിടിച്ചടക്കുകയും ചെയ്തു. ഹി. 36ൽ ഇറ്റലിയുടെ കിഴക്കുള്ള സിസിലി ആക്രമിച്ചെങ്കിലും മുആവിയ(റ)യുടെ കാലത്ത് അത് ജയിച്ചടക്കാൻ സാധിച്ചില്ല.\nആദ്യം ഈജിപ്തിലെ റൗളയിലും പിന്നീട് ശാമിന്റെ തീരപ്രദേശങ്ങളിലും ആരംഭിച്ച കപ്പൽ നിർമ്മാണം വികസിക്കുകയും മുആവിയ(റ)യുടെ ഭരണത്തിന്റെ അന്ത്യത്തിൽ ആയിരത്തി എണ്ണൂറ് കപ്പലുകളുള്ള വലിയ ഒരു നാവികസേന മുസ്ലിംകൾ സ്വായത്തമാക്കി. മുആവിയ(റ)യ്ക്ക് ശേഷം ഉമവികൾ കപ്പൽ നിർമ്മാണകലയിൽ കൂടുതൽ പ്രാവീണ്യം നേടി. കപ്പൽ നിർമാണ ശാലകൾ പ്രവർത്തിക്കുന്ന സ്ഥലങ്ങൾ കൂടുതൽ വികസിക്കുകയും നാഗരിക പുരോഗതി നേടുകയും ചെയ്തു. ജനങ്ങൾ അവിടെ വാസസ്ഥലങ്ങളും മറ്റും നിർമ്മിക്കാൻ മുന്നോട്ടു വന്നു. കപ്പൽ നിർമ്മിക്കേണ്ടതിന് മേൽനോട്ടം വഹിക്കാൻ നിർമാണകലയിൽ വൈദഗ്ധ്യം നേടിയ ഒരു മുതവല്ലിയെ ചുമതലപ്പെടുത്തി. യോഗ്യരായ ആശാരിമാർ ഇരുമ്പ് പണിക്കാർ എന്നിവരെ നാട്ടിൽ നിന്നോ അടുത്ത പ്രദേശങ്ങളിൽ നിന്നോ കണ്ടെത്തി ഏറ്റവും സാങ്കേതിക മികവ് പുലർത്തുന്ന പണിക്കാരെ നിയമിക്കുക ഇയാളുടെ ചുമതലയായിരുന്നു. തടി, ആണി തുടങ്ങിയ അസംസ്കൃത വസ്തുക്കൾ ശേഖരിച്ചു നൽകലും ഗുണമേന്മ ഉറപ്പു വരുത്തലും മുതവല്ലിയുടെ ഉത്തരവാദിത്തത്തിൽ വരും. ചുരുക്കത്തിൽ ആധുനിക കാലത്തെ കമ്പനി മേധാവിയുടെ ഉത്തരവാദിത്തം ഉമവി കാലത്തെ കപ്പൽ നിർമ്മാണ രംഗത്തെ മുതവല്ലിയിൽ ചെന്ന് ചേരുന്നതാണ്.\nഒരു ആധുനിക രാഷ്ട്രത്തിന്റെ അടിസ്ഥാന ശിലകളായ എല്ലാ ചേരുവകളും ഇസ്ലാമിക രാഷ്ട്രത്തിന് പകർന്നു നൽകിയ അതിഭാവുകത്വമുള്ള മഹാനായ ഭരണാധികാരിയായിരുന്നു മുആവിയ(റ) എന്ന് ഇതിൽ നിന്നും ഗ്രഹിക്കാം. അക്കാലത്ത് മുസ്ലിംകൾക്ക് ചിന്തിക്കാൻ പോലും സാധിക്കാതിരുന്ന മേഖലകളിലേക്കാണ് അദ്ദേഹം തന്റെ ഭാവനാമികവു കൊണ്ട് കാലെടുത്തു വെച്ചത് ഉമർ(റ) അദ്ദേഹത്തോട് പറഞ്ഞത് മുസ്ലിംകളെ നാശത്തിലേക്ക് നയിക്കുന്ന കടൽയാത്രക്ക് താൻ അനുവദിക്കുകയില്ല എന്നായിരുന്നു. കടൽയാത്രക്ക് നേതൃത്വം നൽകുക മാത്രമല്ല, മുസ്ലിംകൾക്ക് പരിചിതമല്ലാത്ത കപ്പൽ നിർമ്മാണ മേഖലയിലും അദ്ദേഹം വെന്നിക്കൊടി പാറിച്ചു. റോമാ സാമ്രാജ്യത്തെ വെല്ലുന്ന നാവികപ്പട രൂപീകരിക്കുകയും റോമാ തടാകം എന്നറിയപ്പെട്ടിരുന്ന മധ്യധരണ്യാഴിയെ അറബിക്കടലാക്കി മാറ്റുകയും ചെയ്തു.\nമുആവിയ(റ)ന്റെ നവോത്ഥാന പരിശ്രമങ്ങളുടെ ചില വശങ്ങൾ മാത്രമാണിവിടെ ഉദ്ധരിച്ചത്. പാഠശാലകൾ നിർമ്മിക്കാൻ നേതൃത്വം നൽകിയതും ഗവേഷണ കേന്ദ്രങ്ങൾക്ക് തുടക്കം കുറിച്ചതും വലിയ ഗ്രന്ഥശാലകളും ആധുനിക കാലത്തെ പ്രാഥമിക പഠന കേന്ദ്രങ്ങൾക്ക് സമാനമായ കുത്താബുകൾക്കും അദ്ദേഹം തുടക്കം കുറിച്ചു അങ്ങനെ ഇസ്ലാമിക രാഷ്ട്രത്തിൽ ഭരണ, സാമ്പത്തിക, രാഷ്ട്രീയ, നീതിന്യായ രംഗത്ത് ശാന്തിയും സമാധാനവും കളിയാടുകയും തദ്വാരാ ഇസ്ലാമിന്റെ സന്ദേശവുമായി ഭൂഖണ്ഡങ്ങളിലേക്ക് തിരിക്കാനും ലോകത്താകമാനം ഇസ്ലാമിക സന്ദേശമെത്തിക്കാനും അവർക്ക് കഴിഞ്ഞു.\n- അബ്ദുറഹ്മാൻ ആദൃശ്ശേരി\nഹസ്രത്ത് മുആവിയ(റ)യുടെ മഹത്വങ്ങൾ\nമുആവിയ(റ); പ്രഥമ നവോത്ഥാന നായകൻ\nഹസ്രത്ത് മുആവിയ (മൂന്ന്) സാമ്പത്തിക സുരക്ഷാരംഗത്തെ പരിഷ്കരണങ്ങൾ\nPosted by അബ്‌ദുറഹ്‌മാൻ ആദൃശ്ശേരി at January 25, 2020


This Is Kerala: രവിവര്‍മ്മയ്‌ക്കു ശേഷം\nരാജാരവിവര്‍മയുടെ സഹോദരങ്ങളായ സി. രാജരാജവര്‍മയും മംഗളാഭായി തമ്പുരാട്ടിയും ഒന്നാന്തരം ചിത്രമെഴുത്തുകാരായിരുന്നു. കേരളത്തിലെ ആദ്യത്തെ അറിയപ്പെടുന്ന ചിത്രകാരിയും മംഗളാഭായി ആയിരിക്കണം. രാജാരവിവര്‍മയുടെ പ്രശസ്‌തമായ ഛായാപടം വരച്ചത് അവരാണ്. ഭൂഭാഗ ചിത്രണത്തിലായിരുന്നു രാജരാജവര്‍മയ്‌ക്കു മികവ്. തിരുവിതാംകൂര് രാജകൊട്ടാരത്തിലെ ചിത്രകാരന്മാരായിരുന്ന അച്യുതന് പിള്ള, കിഴക്കേമഠം പദ്‌മനാഭന് തമ്പി എന്നിവരും രവിവര്‍മയുടെ സമകാലികരായിരുന്നു.\nരവിവര്‍മയുടെ മകന് രാമവര്‍മരാജാ, പി. ജെ. ചെറിയാന്, എന്. എന്. നമ്പ്യാര്, കെ. മാധവമേനോന്, പി. ഗംഗാധരന്, രാമകൃഷ്‌ണനാശാരി, സി. വി. ബാലന് നായര്, പി. ഐ. ഇട്ടൂപ്പ് തുടങ്ങിയവരാണ് രവിവര്‍മക്കു ശേഷം ഉയര്‍ന്നു വന്ന തലമുറയില് ഏറ്റവും ശ്രദ്ധേയര്. ചിത്രമെഴുത്ത് പി. ജെ. ചെറിയാന് എന്നും ആര്‍ട്ടിസ്റ്റ് പി. ജെ. ചെറിയാന് എന്നും അറിയപ്പെട്ടിരുന്ന പി. ജെ. ചെറിയാന് (1891 - 1981) ചിത്രകാരന്, ചിത്രകലാധ്യാപകന്, ആദ്യകാല ചലച്ചിത്രപ്രവര്‍ത്തകര്, നാടകനടന് എന്നീ നിലകളിലെല്ലാം പ്രശസ്‌തനായിരുന്നു. ചെന്നൈയില് നിന്നാണ് അദ്ദേഹം ചിത്രകല പഠിച്ചത്. പോര്‍ട്രെയ്‌റ്റ് പെയിന്റിങ്ങില് പ്രത്യേക വൈദഗ്‌ധ്യം നേടി തിരിച്ചെത്തിയ ചെറിയാന് ഉപരിപഠനത്തിനായി 1913-ല് മാവേലിക്കരയിലെത്തി രാമവര്‍മരാജായുടെ ശിഷ്യനായി. ഇരുവരും ചേര്‍ന്നാണ് മാവേലിക്കരയില് രവിവര്‍മ പെയിന്റിങ്ങ് സ്‌കൂള് സ്ഥാപിച്ചത്. 1921-ല് ചെന്നൈയിലും ചെറിയാന് ഒരു സ്റ്റുഡിയോ സ്ഥാപിച്ചു. നാടകത്തിനും സിനിമയ്‌ക്കുമൊക്കെയായി ജീവിതം പങ്കുവച്ച ചെറിയാന് 1981 ജനുവരി 18-ന് അന്തരിച്ചു. 'എന്റെ കലാജീവിതം', 'കലാവീക്ഷണം' എന്നിവ അദ്ദേഹത്തിന്റെ കൃതികളാണ്.\nബംഗാളിലെ ശാന്തിനികേതനില് ചിത്രകല പഠിച്ച കെ. മാധവമേനോന് കേരളത്തിന്റെ ചിഹ്നങ്ങളാണ് തന്റെ കാന്‍വാസുകളിലേക്കു കൊണ്ടു വന്നത്. ശാന്തിനികേതനിലെ പഠനം കൊണ്ടു തന്നെ സ്വാഭാവികമായും പ്രബലമായ ബംഗാള് സ്‌കൂളിന്റെ സ്വാധീനതയില് പെട്ടുപോകാമായിരുന്ന മേനോന് ബോധപൂര്‍വം അതില് നിന്നു വിട്ടുനിന്നതിന് അദ്ദേഹത്തിന്റെ ചിത്രങ്ങള് തെളിവു നല്‍കുന്നു. കേരളീയ ഭൂപ്രകൃതിയും താമരക്കുളങ്ങളും പക്ഷികളും മഴയും തെങ്ങുകളും നിറഞ്ഞു നില്‍ക്കുന്നവയാണ് മാധവമേനോന്റെ ചിത്രങ്ങള്. അവയില് 'റൊമാന്റിക് കാവ്യാത്മകത തോന്നിക്കുന്ന ഒരുതരം ക്ലാസിസം കാണാം'(2). പാശ്ചാത്യശൈലിയുമായി പുലബന്ധം പോലുമില്ല മാധവമേനോന്റെ ചിത്രങ്ങള്‍ക്ക്. ഭാരതീയ ശൈലിയിലാണ് അദ്ദേഹം അടിയുറച്ചു നിന്നത്.\nപാശ്ചാത്യമായ വസ്‌തുനിഷ്‌ഠപഠനത്തിനു പ്രാധാന്യം നല്‍കിയ ഡോ. എ. ആര്. പൊതുവാള്, രവിവര്‍മയുടെ സ്വാധീനതയില്‍പ്പെട്ട ചിത്രകാരന്മാരായ ആര്. ഗോവിന്ദനാശാരി, വി. എസ്. വല്യത്താന്, ടി. എ. ശ്രീധരന്, ടി. വി. ബാലകൃഷ്‌ണന് നായര്, ആര്. ഹരി തുടങ്ങിയ ഒട്ടേറെ ചിത്രകാരന്മാര് ഇക്കാലത്ത് പ്രശസ്‌തരായിരുന്നു.


ബാർകോഴക്കേസിൽ അന്വേഷണ റിപ്പോർട്ട് പുറത്ത് വന്നതോടെ ചെന്നിത്തലയുടെ മുഖ്യമന്ത്രി സ്വപ്‌നം മങ്ങുന്നു; ഉമ്മൻ ചാണ്ടി വിട്ടുനിന്നാൽ മുഖ്യമന്ത്രി സ്ഥാനത്തേക്ക് കുഞ്ഞാലിക്കുട്ടിയോ? - BIG14NEWS\nHome All News ബാർകോഴക്കേസിൽ അന്വേഷണ റിപ്പോർട്ട് പുറത്ത് വന്നതോടെ ചെന്നിത്തലയുടെ മുഖ്യമന്ത്രി സ്വപ്‌നം മങ്ങുന്നു; ഉമ്മൻ ചാണ്ടി വിട്ടുനിന്നാൽ...\nബാർകോഴക്കേസിൽ അന്വേഷണ റിപ്പോർട്ട് പുറത്ത് വന്നതോടെ ചെന്നിത്തലയുടെ മുഖ്യമന്ത്രി സ്വപ്‌നം മങ്ങുന്നു; ഉമ്മൻ ചാണ്ടി വിട്ടുനിന്നാൽ മുഖ്യമന്ത്രി സ്ഥാനത്തേക്ക് കുഞ്ഞാലിക്കുട്ടിയോ?\nബാർകോഴക്കേസിൽ അന്വേഷണ റിപ്പോർട്ട് ജോസ് കെ മാണി വിഭാഗം പുറത്ത് വിട്ടതോടെ ചെന്നിത്തലയുടെ മുഖ്യമന്ത്രി സ്വപ്‌നം തുലാസിലാവുന്നു, ചെന്നിത്തലയെ പ്രതിസ്ഥാനത്ത് നിർത്തുന്ന കേരള കോൺഗ്രസിന്റെ അന്വേഷണ റിപ്പോർട്ട് ഇന്ന് ജോസ് കെ മാണി വിഭാഗം പുറത്ത് വിട്ടിരുന്നു, ഇതിൽ പ്രധാനമായും ചെന്നിത്തലയെ ആണ് ഉന്നമിടുന്നത്. ചെന്നിത്തല ഗൂഢാലോചന നടത്തി എന്നാണ് പ്രധാന ആരോപണം, മുഖ്യമന്ത്രി സ്ഥാനത്ത് നിന്നും ഉമ്മൻചാണ്ടിയെ വീഴ്ത്താനും ചെന്നിത്തല ശ്രമം നടത്തി എന്നും ആരോപണമുണ്ട്, ഐ ഗ്രൂപ്പിനെ മൊത്തത്തിൽ പ്രതിക്കൂട്ടിൽ നിർത്തുന്നതാണ് റിപ്പോർട്ട്. അടൂർ പ്രകാശ്, ജോസഫ് വാഴക്കൻ, പിസി ജോർജ് എന്നിവരെയും റിപ്പോർട്ടിൽ കുറ്റപ്പെടുത്തുന്നു.\nഅന്വേഷണ റിപ്പോർട്ട് പുറത്ത് വന്നതോടെ യുഡിഎഫ് അധികാരത്തിലെത്തിയാൽ മുഖ്യമന്ത്രി സ്ഥാനം കാത്തിരിക്കുന്ന രമേശ് ചെന്നിത്തല വെട്ടിലായിരിക്കുകയാണ്, ഉമ്മൻ ചാണ്ടിക്കെതിരെ ചെന്നിത്തല ഗൂഢാലോചന നടത്തി എന്ന ആരോപണം വരും ദിവസങ്ങളിൽ ഏറെ രാഷ്ട്രീയ വിവാദത്തിന് തിരികൊളുത്തും, ഇതൊരുപക്ഷെ ചെന്നിത്തലയുടെ മുഖ്യമന്ത്രി സ്വപ്‌നത്തെ തകർത്തേക്കും. മറ്റൊരു യുഡിഎഫ് ഘടകകക്ഷിയായ മുസ്ലിം ലീഗിന് ചെന്നിത്തല മുഖ്യമന്ത്രി സ്ഥാനത്ത് എത്തുന്നതിനോട് യോജിപ്പില്ല, നിലവിൽ എഐസിസി ജനറൽ സെക്രട്ടറിയായ ഉമ്മൻ ചാണ്ടി ഇനിയൊരു തവണ കൂടി മുഖ്യമന്ത്രിയാവാൻ തയ്യാറാവുമോ എന്ന് കാത്തിരുന്ന് തന്നെ കാണണം, ഈ അവസരത്തിലാണ് പി കെ\nകുഞ്ഞാലിക്കുട്ടി എംപിയുടെ സംസ്ഥാന രാഷ്ട്രീയത്തിലേക്കുള്ള മടക്കം ശ്രദ്ധേയമാവുന്നത്.\nസംസ്ഥാന രാഷ്ട്രീയത്തിലേക്ക് മടങ്ങി വരുന്നെങ്കിലും നിയമസഭയിലേക്ക് മത്സരിക്കാനില്ല എന്നാണ് കുഞ്ഞാലിക്കുട്ടിയുടെ നിലപാട്, തിരഞ്ഞെടുപ്പ് ചുമതല മാത്രമാണ് തനിക്കെന്ന് കുഞ്ഞാലിക്കുട്ടി നേരത്തെ പറയുകയുണ്ടായി, ചെന്നിത്തല മുഖ്യമന്ത്രിയാവുന്ന ഘട്ടം വന്നാൽ ഉപമുഖ്യമന്ത്രിയായി കുഞ്ഞാലിക്കുട്ടി എത്തിയേക്കും എന്ന നിലയിലായിരുന്നു നേരത്തെ ചർച്ചകൾ. ഇപ്പോൾ ബാർകോഴ അന്വേഷണ റിപ്പോർട്ട് പുറത്ത് വന്നതോടെ ചെന്നിത്തലയുടെ മുഖ്യമന്ത്രി സ്വപ്‌നം കരിനിഴലിലായിരിക്കുകയാണ്, ഈയവസരം മുതലെടുത്ത് ഉമ്മൻ ചാണ്ടിയെ മുഖ്യമന്ത്രി സ്ഥാനത്തേക്ക് ഉയർത്തിക്കൊണ്ടുവരാൻ ലീഗ് ശ്രമം നടത്തും, ഉമ്മൻ ചാണ്ടി ഇതിന് തയാറായില്ലെങ്കിൽ പിന്നെ അവസരം കുഞ്ഞാലിക്കുട്ടിക്കായിരിക്കും, കുഞ്ഞാലിക്കുട്ടി മുഖ്യമന്ത്രിയാവുന്ന പക്ഷം സിഎച്ചിന് കേരളം കാണുന്ന രണ്ടാമത്തെ ലീഗ് മുഖ്യമന്ത്രിയാവും അദ്ദേഹം.\nബാർകോഴ അന്വേഷണ റിപ്പോർട്ട് പുറത്ത് വന്ന സാഹചര്യത്തിൽ വരും ദിവസങ്ങളിൽ കൊടിയ രാഷ്ട്രീയ സംവാദത്തിന് തിരികൊളുത്തും, തനിക്കെതിരെ ഉയർന്ന ആരോപണങ്ങളിൽ ചെന്നിത്തലയുടെ മറുപടി എന്തായിരിക്കും എന്നും ഇതിനോട് ഉമ്മൻ ചാണ്ടി അടക്കമുള്ളവരുടെ പ്രതികരണം എങ്ങനെ ആയിരിക്കുമെന്നതും നിർണായകമാണ്.\nPrevious articleകൂത്തുപറമ്പ് വെടിവെപ്പിലെ ജീവിക്കുന്ന രക്തസാക്ഷി പുഷ്പന്റെ സഹോദരൻ ബിജെപിയിൽ ചേർന്നു\nNext article2021 ഫെബ്രുവരിയോടെ കോവിഡ് ഭീഷണി ഒഴിയുമെന്ന് കേന്ദ്ര സംഘം


വിവാഹം കഴിക്കാന് അവധിക്ക് നാട്ടില് പോകാനിരിക്കെ 28കാരന് ജിസാനില് മരിച്ചനിലയില് | Pravasi Veekshanam\nHome Pravasam വിവാഹം കഴിക്കാന് അവധിക്ക് നാട്ടില് പോകാനിരിക്കെ 28കാരന് ജിസാനില് മരിച്ചനിലയില്\nജിസാന്: വിവാഹം കഴിക്കുന്നതിനായി നാട്ടില് പോകാനിരിക്കെ യുവാവ് ജിസാനില് മരിച്ച നിലയില്. ഗൂഢല്ലൂര് ചെമ്പാല മുര്‍ഷിദിനെ(28)യാണ് ജോലി ചെയ്യുന്ന കമ്പനിയുടെ ശുചിമുറിയില് മരിച്ച നിലയില് കണ്ടെത്തിയത്. പിതാവ്: കെ.ബി.എം ബാവ. സഹോദരിമാര്: മുര്‍ഷിദ, മുഹ്‌സിന.\nഅഞ്ച് വര്‍ഷത്തോളമായി ജിസാനില് അല്‍നദ ഡയറി കമ്പനിയില് അക്കൗണ്ടന്റായി ജോലി ചെയ്തു വരികയായിരുന്നു. രണ്ടര വര്‍ഷം മുമ്പാണ് നാട്ടില് അവധിക്ക് പോയി തിരിച്ചെത്തിയത്. ജിസാനില് സാമൂഹിക, സേവന രംഗത്ത് സജീവമായിരുന്ന മുര്‍ഷിന്റെ മരണം പ്രവാസികളെ ദു:ഖത്തിലാഴ്ത്തി. മയ്യിത്ത് ജിസാനില് ഖബറടക്കും. സഹോദരി ഭര്‍ത്താവ് ഇസ്ഹാഖും മറ്റ് സാമൂഹ്യപ്രവര്‍ത്തകരും മരണാനന്തര നടപടി ക്രമങ്ങള്‍ക്കായി രംഗത്തുണ്ട്.\nJISAN MALAYALI DEATH\nPrevious articleമലപ്പുറം സ്വദേശി റിയാദില് മരിച്ചു\nNext articleറിയാദില് ഇന്ത്യന് കരസേനാമേധാവിക്ക് ഉജ്വല സ്വീകരണം


ആമസോൺ മഴക്കാടുകൾക്ക് നഷ്ടമായത് കാവലാളെ; പൗലിനോയെ വെടിവെച്ചുകൊന്നു | Amazon rainforest guardian shot dead in Brazil – News18 Malayalam\nആമസോൺ മഴക്കാടുകൾക്ക് നഷ്ടമായത് കാവലാളെ; പൗലിനോയെ വെടിവെച്ചുകൊന്നു\nപ്രകൃതി ചൂഷണത്തിനെതിരായ പ്രവർത്തനങ്ങൾക്ക് നേതൃത്വം നൽകിവന്ന പൗലിനോയുടെ മരണം ബ്രസീലിൽ വൻ വിവാദമായിരിക്കുകയാണ്\nLast Updated : November 03, 2019, 22:02 IST\nറിയോ ഡി ജനീറോ: ബ്രസീലിലെ ആമസോൺ മഴക്കാടുകളുടെ സംരക്ഷകനായി അറിയപ്പെട്ടിരുന്ന പൗലോ പൗലിനോ ഗുജാജരയെ വനംകൊള്ളക്കാർ വെടിവെച്ചുകൊന്നു. വനത്തിൽ അതിക്രമിച്ചുകടന്ന ഒരു സംഘം ആളുകളാണ് പൗലിനോയെ വെടിവെച്ചുകൊന്നത്. പ്രകൃതി ചൂഷണത്തിനെതിരായ പ്രവർത്തനങ്ങൾക്ക് നേതൃത്വം നൽകിവന്ന പൗലിനോയുടെ മരണം ബ്രസീലിൽ വൻ വിവാദമായിരിക്കുകയാണ്.\nആമസോൺ മഴക്കാടുകളുമായി ചേർന്ന് അധിവസിക്കുന്ന ഗോത്രവർഗക്കാരായ ഗുജാജരയുടെ നേതാവായിരുന്നു പൗലിനോ. പ്രകൃതി ചൂഷണം തടയാനായി 2012ൽ ഗുജാജര ഗോത്രവർഗക്കാർ രൂപീകരിച്ച ഗാർഡിയൻസ് ഓഫ് ഫോറസ്റ്റിന്‍റെ പ്രവർത്തനങ്ങൾക്ക് ചുക്കാൻ പിടിച്ചത് പൗലിനോ ആയിരുന്നു. അടുത്തിടെ ഉണ്ടായ ആമസോൺ വനാന്തരങ്ങളുടെ നശീകരണത്തിനെതിരെ മുൻനിരയിൽനിന്ന് പോരാടിയത് അദ്ദേഹമായിരുന്നു.\nമരംമുറിക്കാനും വനവിഭവങ്ങൾ കൈക്കലാക്കാനുമായി അതിക്രമിച്ചുവരുന്നവരെ തടയുകയാണ് ഗാർഡിയൻസ് ഓഫ് ഫോറസ്റ്റിന്‍റെ പ്രധാന ചുമതല. പൗലോ പൗലിനോയുടെ നേതൃത്വത്തിലുള്ള ഒരുകൂട്ടം ചെറുപ്പക്കാരാണ് കാടിന്‍റെ സംരക്ഷകരായി നിലകൊണ്ടത്. പലപ്പോഴും വനംകൊള്ളക്കാരുടെ ഭീഷണി ഇവർ നേരിട്ടിരുന്നു. നിരവധി തവണ വധശ്രമങ്ങളിൽ നിന്ന് ഇവർ രക്ഷപെടുകയായിരുന്നു.\nഅതേസമയം പൗലോ പൗലിനോയുടെ കൊലപാതകം ബ്രസീലിൽ രാഷ്ട്രീയ വിഷയമായി മാറിയിട്ടുണ്ട്. ഗോത്രവർഗക്കാർക്കെതിരായ നിലപാട് സ്വീകരിക്കുന്ന വലതുപക്ഷക്കാരനായ പ്രസിഡന്‍റ് ജെയർ ബൊൽസുനാരോയ്ക്കെതിരെ പ്രതിഷേധം ശക്തമായിട്ടുണ്ട്.\nFirst published: November 03, 2019, 22:02 IST\nAmazon rain forestAmazon rain forest guardianBrazilPaulo Paulino Guajajara


Kerala Covid 19 precautionary dose vaccination from today CM to chair review meeting\nകോവിഡ്: കരുതൽ ഡോസ് ഇന്നുമുതൽ; മുഖ്യമന്ത്രിയുടെ അധ്യക്ഷതയിൽ യോഗം ചേരും\nരാത്രി കർഫ്യൂ, വാരാന്ത്യ ലോക്ക്ഡൗൺ എന്നിവ ഏർപ്പെടുത്തുന്നതും യോഗത്തിൽ ചർച്ച ചെയ്‌തേക്കും\nUpdated: January 10, 2022 10:52:06 am\nതിരുവനന്തപുരം: സംസ്ഥാനത്ത് കരുതല് ഡോസ് വാക്‌സിനേഷന് ഇന്ന് ആരംഭിക്കും. 60 വയസ് കഴിഞ്ഞ അനുബന്ധ രോഗമുള്ളവര്, ആരോഗ്യ പ്രവര്‍ത്തകര്, കോവിഡ് മുന്നണി പോരാളികള് എന്നിവര്‍ക്കാണ് കരുതല് ഡോസ് നല്‍കുന്നത്. രണ്ടാം ഡോസ് വാക്‌സിന് എടുത്തുകഴിഞ്ഞ് ഒമ്പത് മാസം കഴിഞ്ഞവര്‍ക്കാണ് കരുതല് ഡോസ് എടുക്കാന് സാധിക്കുക.\nനേരിട്ടും ഓണ്‍ലൈന് ബുക്കിങ് വഴിയും കരുതല് ഡോസ് വാക്‌സിനെടുക്കാം. വാക്സിനേഷനുള്ള ബുക്കിങ് ഇന്നലെ മുതൽ ആരംഭിച്ചിട്ടുണ്ട്. നേരത്തെ രണ്ട് ഡോസ് വാക്‌സിനെടുത്തവർക്ക് ഫോണ് നമ്പര് ഉപയോഗിച്ച് കോവിൻ പോർട്ടലിൽ ലോഗിന് ചെയ്ത് കരുതൽ ഡോസിനായി ബുക്കിങ് ചെയ്യാവുന്നതാണ്. നേരത്തെയെടുത്ത അതേ വാക്സിനാണ് മൂന്നാം ഡോസായും നൽകുകയെന്ന് ആരോഗ്യമന്ത്രാലയം വ്യക്തമാക്കിയിരുന്നു.\n60 വയസിനു മുകളിലുള്ളവർക്ക് വാക്‌സിനേഷന് ഡോക്ടറുടെ സർട്ടിഫിക്കറ്റ് ആവശ്യമില്ല, എന്നാൽ അഭിപ്രായം തേടുന്നത് ഉചിതമാണെന്ന് ആരോഗ്യവകുപ്പ് നിർദേശിച്ചിട്ടുണ്ട്.\nഅതേസമയം, സംസ്ഥാനത്തെ കോവിഡ് സാഹചര്യം വിലയിരുത്താൻ മുഖ്യമന്ത്രിയുടെ അധ്യക്ഷതയിൽ ഇന്ന് യോഗം ചേരും. രാവിലെ 11 മണിക്ക് ഓൺലൈനായാണ് യോഗം. ഓരോ ജില്ലയിലെയും കോവിഡ് സാഹചര്യം യോഗത്തിൽ ചർച്ചയാകും. കഴിഞ്ഞ അവലോകന യോഗത്തിൽ വിവാഹങ്ങളിലും മരണാനന്തര ചടങ്ങുകളിലും പങ്കെടുക്കുന്നവരുടെ എണ്ണം നിയന്ത്രിക്കാൻ തീരുമാനം ആയിരുന്നു. അതിനു പുറമെയുള്ള നിയന്ത്രണങ്ങൾ ഇന്ന് ചർച്ച ആയേക്കും. രാത്രി കർഫ്യൂ, വാരാന്ത്യ ലോക്ക്ഡൗൺ എന്നിവ ഏർപ്പെടുത്തുന്നത് ചർച്ച ചെയ്‌തേക്കും.\ncovid 19OmicronPinarayi Vijayan\nWeb Title: Kerala covid 19 precautionary dose vaccination from today cm to chair review meeting


പുരുഷന്‍മാര്‍ക്ക് ആകാമെങ്കില് "സ്ത്രീകള്‍ക്ക് എന്തുകൊണ്ട് നാലു ഭര്‍ത്താക്കന്‍മാരായിക്കൂടാ?: ജസ്റ്റിസ് കെമാല് പാഷ | Daily Indian Herald\nMarch 6, 2016 3:03 pm By : Admin Herald\nകോഴിക്കോട്:സ്ത്രീകള്‍ക്ക് ഒരേ സമയം എന്തുകൊണ്ട് നാലു ഭര്‍ത്താക്കന്‍മാരായിക്കൂടാ എന്ന് ഹൈക്കോടതി ജഡ്ജി ജസ്റ്റിസ് ബി. കെമാല് പാഷ ചോദിച്ചു .പുരുഷന്‍മാര്‍ക്ക് ഒരേസമയം നാലു ഭാര്യമാരാകാമെങ്കില് അതുപോലെ സ്ത്രീകള്‍ക്കും ആയിക്കൂടേ ? പുനര്‍ജനി വനിതാ അഭിഭാഷക സമിതി സംഘടിപ്പിച്ച ഗാര്‍ഹിക പീഡന നിരോധന നിയമം സെമിനാര് ഉദ്ഘാടനം ചെയ്യുമ്പോഴായിരുന്നു ജസ്റ്റീസിന്റെ ഈ ചോദ്യം .\nവിവാഹം കഴിച്ചെത്തുന്ന വീടിനുമേല് പെണ്‍കുട്ടിക്കുള്ള അവകാശമുള്‍പ്പെടെയുള്ള കാര്യങ്ങളില് വ്യക്തമായ നിര്‍വചനമില്ലാതെ ഗാര്‍ഹിക പീഡന നിരോധന നിയമത്തിന് പൂര്‍ണമായ ഫലപ്രാപ്തിയുണ്ടാകില്ലെന്നും അദ്ദേഹം പറഞ്ഞു. മതമേലധ്യക്ഷന്‍മാര് വിധികള് പറയുമ്പോള് തങ്ങള്‍ക്ക് അതിനുള്ള യോഗ്യതയുണ്ടോ എന്നുകൂടി ചിന്തിക്കണമെന്നും വിധികള് പറയുന്നവര്‍ക്ക് അതിനുള്ള യോഗ്യതയുണ്ടോയെന്ന് ജനങ്ങളും ചിന്തിക്കണമെന്നും ജസ്റ്റീസ് പറഞ്ഞു.


അഷ്ടമി കച്ചവടക്കാര് ദുരിതത്തില് :: Janmabhumi Daily\nWednesday 29 November 2017 9:18 pm IST\nവൈക്കം: നഗരത്തില് ചുമട്ടുതൊഴിലാളികളും കച്ചവടക്കാരും തമ്മിലുള്ള വടംവലി അതിരുവിടുന്നു. അഷ്ടമി ആഘോഷത്തിന് എത്തുന്ന വഴിയോര കച്ചവടക്കാരാണ് ഇവരുടെ ശല്യത്തില് ഏറെ പൊറുതിമുട്ടുന്നത്. എന്നാല് ഇവര്‍ക്കിടയില് നല്ലരീതിയില് പ്രവര്‍ത്തിക്കുന്ന തൊഴിലാളികളുമുണ്ട്.\nയൂണിയന് വ്യത്യാസമില്ലാതെ ചില തൊഴിലാളികള് നടത്തുന്ന അഴിഞ്ഞാട്ടങ്ങളാണ് എല്ലാവരെയും ബാധിക്കുന്നത്. മുന്‍വര്‍ഷങ്ങളെ അപേക്ഷിച്ച് അഷ്ടമി കച്ചവടത്തിന് എത്തുന്നവരുടെ എണ്ണം ഇപ്പോള് കുറഞ്ഞുവരികയാണ്. കൂടാതെ നഗരത്തിലെ കച്ചവടക്കാര്‍ക്കും ഇത് വലിയ കുഴപ്പമാണ് സൃഷ്ടിക്കുന്നത്.\nഇന്നലെ രാവിലെ 8.30ന് കച്ചേരിക്കവലയില് പ്രവര്‍ത്തിക്കുന്ന പച്ചക്കറി കടയിലേക്ക് എത്തിയ സാധനങ്ങള് ഇറക്കാന് തൊഴിലാളികള് ചിലര് മടിച്ചു. പ്രശ്‌നം അതിരുവിട്ടപ്പോള് പച്ചക്കറി സാധനങ്ങള് റോഡിലേക്ക് വലിച്ചെറിഞ്ഞു. ഇതേത്തുടര്‍ന്ന് അരമണിക്കൂറോളം പ്രകോപനം സൃഷ്ടിച്ചു. ഗതാഗതത്തെയും പ്രശ്‌നങ്ങള് ബാധിച്ചു. പിന്നീട് കടയുടമ തന്നെയാണ് സാധനങ്ങള് ഇറക്കിയത്. ഇതിനുശേഷം തൊഴിലാളി യൂണിയനുകളുമായി ഇടപെട്ട് പ്രശ്‌നം പരിഹരിച്ചതായാണ് അറിയുന്നത്.


Web Desk Mar 22, 2018, 10:57 pm IST\nദോഹ: തീവ്രവാദികളുടെ പട്ടിക പുറത്തിറക്കിയ ഖത്തർ നടപടി സ്വാഗതം ചെയ്ത് സൗദി സഖ്യരാജ്യങ്ങൾ. തങ്ങളുടെ ആരോപണങ്ങൾ ശരിവയ്ക്കുന്നതാണ് ഖത്തറിന്‍റെ പട്ടികയെന്നും സഖ്യരാജ്യ പ്രതിനിധികൾ പ്രതികരിച്ചു. 19 വ്യക്തികളും എട്ട് സ്ഥാപനങ്ങളും ഉൾപ്പെടുന്ന തീവ്രവാദികളുടെ പട്ടികയാണ് ഖത്തർ പുറത്തിറക്കിയത്.\nവൈകിയാണെങ്കിലും തീവ്രവാദികളുടെ പട്ടിക പുറത്തിറക്കിയ ഖത്തർ നടപടി സ്വാഗതാർഹമാണെന്ന് സൗദി സഖ്യരാജ്യങ്ങൾ പ്രതികരിച്ചു. 19 വ്യക്തികളും എട്ട് സ്ഥാപനങ്ങളും ഉൾപ്പെടുന്ന തീവ്രവാദികളുടെ പട്ടികയാണ് ഖത്തർ ആഭ്യന്തര മന്ത്രാലയം പുറത്തിറക്കിയത്. ഖത്തറിനെതിരായ തങ്ങളുടെ ആരോപണങ്ങൾ ശരിവയ്ക്കുന്നതാണ് പട്ടികയെന്ന് യു.എ.ഇ വിദേശകാര്യ സഹമന്ത്രി ഡോ.അൻവർ മുഹമ്മദ് ഗർഗാഷ് പറഞ്ഞു.\nസൗദി സഖ്യരാജ്യങ്ങളും ഖത്തറും തമ്മിലുള്ള പ്രശ്നങ്ങളുടെ അടിസ്ഥാന കാരണം തീവ്രവാദികളോടുള്ള മൃദുസമീപനമാണെന്ന് ഇതോടെ വ്യക്തമായെന്നും അദ്ദേഹം അഭിപ്രായപ്പെട്ടു. യു.എ.ഇ, സൗദി, ബഹ്‍റൈൻ, ഈജിപ്റ്റ് എന്നീ രാജ്യങ്ങൾ പുറത്തുവിട്ട തീവ്രവാദി പട്ടികയിലെ പത്ത് പേർ ഖത്തറിന്‍റെ പട്ടികയിലുള്ളത് ഇതിന് തെളിവാണെന്നും അദ്ദേഹം ചൂണ്ടിക്കാട്ടി.\nഭീകരവാദികളെ സഹായിക്കുന്നുവെന്നാരോപിച്ച് 2017 ജൂൺ അഞ്ച് മുതലാണ് സൗദി സഖ്യരാജ്യങ്ങൾ ഖത്തറുമായുള്ള ബന്ധം അവസാനിപ്പിച്ച് ബഹിഷ്ക്കരണം തുടങ്ങിയത്. അന്നുമുതൽ സൗദി സഖ്യം ആവശ്യപ്പെടുന്നതാണ് ഖത്തറിന്‍റെ തീവ്രവാദി പട്ടിക. പട്ടികയിലെ 11 പേർ ഖത്തർ സ്വദേശികളാണ്. ആറ് ഖത്തറി സ്ഥാപനങ്ങളും പട്ടികയിൽ ഉൾപ്പെട്ടിട്ടുണ്ട്.\nസൗദി സഖ്യത്തിന്‍റെ ആവശ്യങ്ങളോട് മുഖം തിരിഞ്ഞ് നിന്ന ഖത്തറിന്‍റെ ഇപ്പോഴത്തെ നടപടി പ്രതീക്ഷ നൽകുന്നതാണെന്ന് വിലയിരുത്തപ്പെടുന്നു. അമേരിക്കയുടെ ഭാഗത്ത് നിന്നുണ്ടായ സമ്മർദ്ദമാണ് ഇതിന് വഴിവച്ചതെന്നും സൂചനയുണ്ട്.


ചത്തുപോയ മുതലയ്ക്ക് വേണ്ടി ക്ഷേത്രം നിർമ്മിക്കാനൊരുങ്ങി ഛത്തീസ്‌ഗഡിലെ ഗ്രാമവാസികൾ - ഇ വാർത്ത | evartha\nചത്തുപോയ മുതലയ്ക്ക് വേണ്ടി ക്ഷേത്രം നിർമ്മിക്കാനൊരുങ്ങി ഛത്തീസ്‌ഗഡിലെ ഗ്രാമവാസികൾ\nചത്തുപോയ മുതലയ്ക്കായി ക്ഷേത്രം പണിയാൻ ഛത്തീസ്‌ഗഡിലെ ഗ്രാമവാസികൾ. സംസ്ഥാനത്തെ ബവമൊഹത്ര ഗ്രാമത്തിൽ ഇതിനായി കെട്ടിടം പണി പൂർത്തിയായി. ഈ ഗ്രാമത്തിലെ കുളത്തിൽ ഉണ്ടായിരുന്ന 130 വയസുള്ള മുതല ഈ വർഷം ജനുവരിയിലാണ് ചത്തത്.ഒരിക്കൽപോലും മനുഷ്യരെ ആക്രമിച്ചിട്ടില്ലാത്ത മുതലയെ ഗംഗാറാം എന്നാണ് ഗ്രാമവാസികൾ വിളിച്ചിരുന്നത്.\nഈ ജനുവരി എട്ടിനാണ് മുതല ചത്തത്. മുതലയുടെ മൃതശരീരം ഏറ്റെടുക്കാൻ എത്തിയ വനംവകുപ്പ് അധികൃതരെ തിരികെ അയക്കാൻ നാല് മണിക്കൂറിലേറെ നേരം ഗ്രാമവാസികൾ പ്രതിഷേധിച്ചിരുന്നു. തങ്ങളുടെ പരമ്പരാഗത ആചാരങ്ങൾ പ്രകാരം മുതലയുടെ മൃതശരീരം സംസ്കരിക്കാമെന്നാണ് ഗ്രാമവാസികൾ വനംവകുപ്പ് ജീവനക്കാർക്ക് നൽകിയ മറുപടി. പരിശുദ്ധമായ ആത്മാവായിരുന്നു മുതലയുടേതെന്നാണ് ഗ്രാമവാസികൾ വിശ്വസിക്കുന്നത്. അതിനാൽ ഇത് മനുഷ്യരെ ആക്രമിക്കാതിരുന്നതെന്ന് അവർ വിശ്വസിക്കുന്നു.\nനിർമ്മാണശേഷം നർമ്മദ ദേവിയുടെയും മുതലയുടെയും പ്രതിമ ക്ഷേത്രത്തിൽ സ്ഥാപിക്കുമെന്നാണ് ഗ്രാമവാസികൾ വ്യക്തമാക്കിയത്. നിർമ്മാണഘട്ടത്തിൽ തന്നെ നിരവധി പേരാണ് ഇവിടെ പ്രാർത്ഥിക്കാനെത്തിയത്.\nTopics: Chhattisgarh crocodile


നിലമ്പൂര് സംഭവം: മലപ്പുറത്ത് സിപിഎം യോഗം | CPM Malappuram District Secretariat meeting bigins - Malayalam Oneindia\nനിലമ്പൂര് സംഭവം: മലപ്പുറത്ത് സിപിഎം യോഗം\nPublished: December 26 2006, 23:53 [IST]\nമലപ്പുറം: വിദ്യാഭ്യാസ മന്ത്രി എം.എ ബേബിയെ സിപിഎം പ്രവര്‍ത്തകര് നിലമ്പൂരില് തടഞ്ഞ സംഭവത്തെക്കുറിച്ച് ചര്‍ച്ചചെയ്യുന്നതിനായി സിപിഎം മലപ്പുറം ജില്ലാസെക്രട്ടേറിയറ്റ് യോഗം തുടങ്ങി.\nപാര്‍ട്ടി കേന്ദ്രകമ്മറ്റിയംഗങ്ങളായ പാലൊളി മുഹമ്മദ് കുട്ടി, എ. വിജയരാഘവന്, സംസ്ഥാന കമ്മിറ്റിയംഗം പി.കെ സൈനബ എന്നിവര് യോഗത്തില് പങ്കെടുക്കുന്നുണ്ട്. സംഭവത്തില് രണ്ട് ലോക്കല് കമ്മറ്റികള്‍ക്കെതിരെ നടപടിയുണ്ടാകുമെന്ന് സൂചനയുണ്ട്.\nസെക്രട്ടേറിയറ്റ് യോഗത്തിന് ശേഷം 35 അംഗ ജില്ലാകമ്മിറ്റിയംഗങ്ങളുടെയും യോഗവും വിളിച്ചു ചേര്‍ത്തിട്ടുണ്ട്. അടിയന്തിര യോഗങ്ങളായിട്ടാണ് ഈ രണ്ടും യോഗങ്ങളും പാര്‍ട്ടി വിളിച്ചു ചേര്‍ത്തിരിക്കുന്നത്.\nസംഘടനാ കാര്യങ്ങള് ചര്‍ച്ച ചെയ്യാനാണ് യോഗങ്ങള് വിളിച്ചുചേര്‍ത്തതെന്ന് നേതാക്കള് പറയുന്നുണ്ടെങ്കിലും മന്ത്രിയെ തടഞ്ഞുവെച്ച കാര്യമായിരിക്കും പ്രധാനമായും ചര്‍ച്ച ചെയ്യുക.\nമന്ത്രി എം.എ ബേബിയെപ്പോലുള്ള ഒരു മുതിര്‍ന്ന നേതാവിനെ തടയുകയും ഇക്കാര്യം മാധ്യമങ്ങള് റിപ്പോര്‍ട്ട് ചെയ്യപ്പെടുകയും ചെയ്ത സാഹചര്യത്തില് അച്ചടക്ക നടപടി കൂടിയേ തീരുവെന്ന നിലപാടിലാണ് ഒരു വിഭാഗം. രാഷ്ട്രീയത്തിന്റെ ഹരിശ്രീ അറിയാത്തവരാണ് ബേബിയെ തടഞ്ഞതെന്ന് കഴിഞ്ഞ ദിവസം മന്ത്രി പാലൊളി മുഹമ്മദ് കുട്ടി ആരോപിച്ചിരുന്നു.\nStory first published: Tuesday, December 26, 2006, 23:53 [IST]\nOther articles published on Dec 26, 2006